


استهلال! 


كعادته: هبطت قطرات العرق على جبيئه العريض. وهو يدخل من ذلك 
الباب الواسع في قاعة المحاضرات الواسعة.. لم ينظر لأحد على الإطلاق» 
حتى وقف خلف ذلك المكتب الصغير» ووضع بعض الأوراق والكتب 
عليها بسر عة» لتتناثر بعض الأوراق على الأرضء فتنطلق ضحكات خافتة 
في المكان. نظر للورق الملقى عليها لحظات طالت.. ثم تجاهل الورق تماماء 
وهو يرفع عينيه للطلاب: لأول مرة منذ أن دخل القاعة.. 

تنحنح لحظات. ثم قال بعد فترة صمت: 

- المحاضرة دي ممكن ناخدها بأسلوبين... أسلوب علمي بحت... 
مصطلحات علمية وقواعد وقوانين والدخول في علم النفس العميق... 

وأكمل ملتفتا هم في هدوء: 

- أو شرح بسيط قوي... ملناش علاقة بالعلم اطلاقا... اسلوب في 
الشرح مبسط جدا... كأنكم بتتكلموا مع واحد صاحبكم مثلا... وتم 
أكثر بالمشاعر والاحاسيس واساليب تناوها... أيه رأيكم؟... 

نظروا لبعضهم في حيرة... دائ) ما يرتبكون أمام الأختيار... لم يعتادوا 
أن يسأل المعلّم طلابه أن يختاروا شيا... 


قال: 

- الاقتراح الأول يرفع آيده... 

ارتفع أياد قليلة في ترددء فقال مبتسما كي يريحهم من عب المسثولية: 

اعتقد اننا كده هاناخد الاقتراح التاني... 

وساد صمت تام للحظات طالت.. قطعه هو بنحنحة قصيرة» ورفع 
عينيه ثانية لكل الباقين في القاعةء وقال بصوته العميق: 

آنا (أسامة حافظ).. 

بدأت العيون تنظر له بانتباه» فابتسم هو في بساطة وقال: 

ul -‏ أخصائي علاقات زوجية وأسرية؛ ماجستير في دراسة النفس 
البشرية وسلوكياتها في إيجاد شريك الحياةء يعني الحب.. 

وأكمل وهو يعدل کرافتته: 

- طبعا معظم الحضور من الآنسات أو المدامات.. ورجالة قليلة.. OY‏ 
المحاضرة ديه أولا: س أو ست ساعات» على حسب سعة صدركم. ثانيا: 
مماضرة معمولة في موضوع مايهمش رجالة كتير» لأن الرجالة كلهم طبعا 
مقطعين السمكة وديلها ومش محتاجين واحد زيي بيجي يقول هم أو 
يكلمهم عن الحب.. أو بتعبير علمي أكتر: «التطورات النفسية المصاحبة 
لإبجاد معنى لشريك الحياة»... 

وأشار لهم اشارة عامة وهو يكمل: 

- في المحاضرة ديه بالذات» كل القواعد اللي متعودين عليها برة مالناشس 
دعوة بيها.. يعني أنا ماهمنيش أنت بتشتغل cog‏ ولا أحلامك ايه؛ ولا 
سنك أيه.. عشان تعرّف نفسك هناء تقول اسمك وحالتك العاطفية وبس. 

ثم نظر للحضور نظرة عامة. وقد أثار فضوهم... لكنه 9 للحظات» 
ثم قال [ols‏ لم يقل bet‏ على الإطلاق: 

- كلنا بلا استثناء بنلف في الدواير.. والدنيا تلف بينا!.. كل الناس 
والنباتات والحيوانات بيلفوا في دوايرء OY‏ الدايرة هي الأسلوب العبقري 
في ضمان الاستمرارية وعدم التجديد.. كل حاجة مربوطة ببعضها قوي. 
كل حاجة حصلت قبل كده ومش جديدة.. كلنا بنعيد نفس الأخطاء 
ومابنتعلمش من اللي قبلنا.. احنا اتخلقنا كلنا بسناريوهات محفوظة.. وكلها 
بتحصل لنا كلنا كأننا شخص واحد. المشكلة ‏ أو العبقرية ‏ أن ربنا خلق 
الدواير ديه آوسع مما يمكن لعقلنا الصغير آنه يدركها.. دايرة كبيرة قوي.. 
ماينفعش تركز في تفاصيلها أو تلمهاء إلا لو عشت في دواير كتيز قوي 
وفضلت فاكر تفاصيلها.. يمكن عشان كده ربنا خلقنا بننسى.. عشان لو 
مانسيناش.. ماحدش أصلا هيغلط! 

صمت قليلاء ونظر للوجوه التي أمامه لحظات. ثم ابتسم قائلا وهو 
يخرج من درج المكتب دائرة ورقية: 

- الكلام ممكن يكون تقيل شوية» بس واحدة واحدة.. م الآخر كده.. 
fel cal‏ في دايرة.. والفرق the‏ وبين اللي جنبك.... 

وبدأ في فرد تلك الداثرة الورقية لتصبح مستقيمة وأكمل: 

- هو انك تكسر أي حاجة في الدايرة ديه.. انك تعرف تغير فيها.. أو 
على JVI‏ تعرف أوها وآخرها عشان ماتغلطش تاني.. 

جاوبته كل العيون بنظرة اعتاد عليها في تلك المرحلة من المحاضرة.. 
نظرة مللء مع بعض البلاهة وعدم التصديق.. وتلك العيون المحبطة: التي 
كانت تتوقع أن ثمن المحاضرة كان لابد أن يذهب في مكان مفيد أكثر؛ 
ك(هارديز) مثلا.. دائها كان يحدث نفسه آنه لابد أن يغير من تلك المقدمة 

قليلا.. يجعلها مثيرة أكثر وخاطفة للاهتهام ورب أكثر عمقا وغموضاء حتى 
يشعروا في البداية بكل ما هو قأدم... 

أكمل بصوت قوي: 

- في المحاضرة احنا مش بنجاوب على أسثلةء ولا بنلاقي مبررات.. 
احنا هنا ينحاول انعرف في الست ساعات؛ احنا مش هنفكر في نفسنا 
وبس.. احنا هنحاول كلنا نقكر: وكل واحد يطلع بالاستنتاج اللي يريحه. 

وقال وهو يتجه للسبورة خلفه» ويبدأ في الكتابة عليها وهو يقول: 

- احنا النهارده هنقرأ ونسمع عن أربع علاقات.. أربع قصصء بأربع 
شخصيات.. )0 (ب) (ج) (د).. فيهم ال(هيبتا) JS‏ تفاصيلها.. 

دون أن ينظر ced‏ عرف أن هناك أكثر من خس OUT‏ مرفوعة» فابتسم 
ابتسامة خفيفة وهو يكتب بخط كبير» ويقول ما يكتبه: 

- هيبتاء ببساطة ومن غير فلسفة» هو رقم سبعة بالإغريقية.. تعريف 
ال(هيبتا): السبع مراحل في الحب.. أو السبع مراحل في العلاقات 
العاطفية.. نفس الشيء تقريبا.. 

ووضع قلمه الأسود» والتفت لهم وقد عرف أنهم بدأوا يستعيدوا 
فضوهم ثانية: 

- رقم سبعة ده رقم رائع.. استنتاجي الشخصي اللي Ke‏ يكون غلط ان 
الرقم ده هو الدايرة بتاعة المشاعر.. في سبع مراحل لتقبل الموت.. في سبع 
مراحل في حياة الإنسان.. ده حتى فيه سبع مراحل للحياة ذات نفسها!.. 
في سبع مراحل لكل حاجة في الدنيا.. منها استنتجتء أنا وأخصانيين كتير 
زيي» السبع مراحل في الحب.. كل واحد بيسميها بطريقته.. كل واحد 
بيطلع المراحل على حسب خبرته.. بس ماحدش فيهم سماها #هيبتا' زيي!.. 

ثم التفت لهم قائلا: 
- كل واحد فيكم معاه الملزمة اللي بتتوزع قبل ما تدخلوا صح؟.. 
أومأوا برؤسهم أن نعم» فقال بهدوء: 
- دي اللي هانقرا منها مع بعض ان شاء الله... 
قاها مبتسماء ثم التفت للسبورة وهو يمسك القلم ثانية؛ ويقول بصوت 

idle 
ودايها زي ما كل حاجة بتبدأ.. أول مرحلة هي «البداية»..‎ - 
ونظر هم ولعيونهم. التي بدأت أن تلتمع في فضول. وقال مبتسما:‎ 
نقول #بسم الله الرحمن الرحيم»!‎ - 

N" * & 


١‏ البداية 


قيل يوما ما انه لا توجد بدايات حقيقية... بل جرد عبايات مستمرة.. 

«احنا هنفضل قاعدين كده كتير؟» 

التفت لها (أ) بتلك النظرة الفارغة» التي طالما كرهتهاء وقال بصوت 
هادئ: 

_ لحد مانزهق.. 

زفرت في ضيتق» وهي تنظر للنيل الممتد أمامهماء وتلك المراكب السائرة» 
منها ما يصدر Bl pol‏ مزعجة: بتلك الأغاني الشعبية العالية والإضاءة الأكثر 
إزعاجاء ومنها المادئ» ولكن في النهاية ممل لأقصى درجة. زفرت ثانية في 
ملل وهي تضم ذلك الشال إلى صدرها أكثرء منتظرة أن يأتي الدفء منهه 
في ذلك الكافيه المطل على النيل» في عز الشتاء.. في حين يجلس هو مرتديا 
ذلك «التيشرت» بالأكام القصيرة!.. 

(By‏ عنهاء تأملته للمرة العشرين.. ربا لأنه مازال يثير تساؤلات كثيرة 
داخلهاء ولا تدري إجابة لها.. هل هو سعيد حقا؟.. قال لها يوما إن هذا 
هو شكله وهو سعيد.. لكنها لا تصدق.. كيف يمكن له» وهو عمره ۲۹ 
سنةء أن تكون تلك سعادته؟.. وتعود لتسأل نفسها سؤالا آخر طالما سألته 
لنفسها: هل تحبه؟.. ذلك الملل والفتور الذي يتعامل به مع الدنيا كلهاء 
هل يروقها؟.. آم کونہا على أعتاب الثلائين دون زوج؛ جعلها تتقبل كل 
شيء منه» ويكفي أنه «فقط» موجود؟.. مثات الأسثلة السخيفة» التي 
تريد أن تہرب منها بالخروج معه» علها تشعر به أكثر؛ لكنه Lila‏ يذهب بها 


yo 


لأي مكان.. UL‏ عن أحواها بنصف عقل.. وما إن تنتهي» حتى ينظر 
ها بابتسامة مجاملةء ويصمت تماما.. يشرد قليلاء ثم يحاول أن يمزح» ذلك 
المزاح الذي لا هدف منه إلا تمضيه الساعات المتبقية. 
لكن ليس اليوم.. لن أسمح بذلك.. 
اعتدلت في جلستهاء وقالت بنفس العصبية.. 
* ¥# # 
رفعت إحدى الطالبات يدهاء فأشار لها (أسامة) أن hs‏ فقالت: 
- هو مش المفروض أن احنا بتبدأ بالبداية؟.. (أ) ده واضح أن علاقته 
عدا عليها سنتين تلاتة وبتنتهي.. يبقى ازاي؟ 
ابتسم (أسامة) ابتسامة خفيفة.. السؤال دائها يعني أن هناك من بدأ 
بهتم.. لذلك رد بسؤال آخر: 
- وتعريف كلمة بداية ايه؟.. غير ان في حاجة لسة منتهية!.. ويعني ايه 
أصلا كلمة بداية حقيقة؟.. هل هي من ساعة ما اتولدناء ولا من ساعة ما 
القلب دق. ولا من أول أيه؟... عشان كده ماينفعش نقيم البداية من أي 
وجهة نظر.. لأننا دايما.. بنبدأ من WAU‏ 
رفع واحد آخر يده فقال (أسامة) بسر عة: 
- تعالوا نکمل.. ولو لسة في أسئله نجاوب عليها.. ايه رأيكم؟ 
أنزل الطالب يده في حرج وأكمل (أسامة).. 
# * * 


اعتدلت في جلستهاء وقالت بنفس العصبية: 


- أنا مش هافضل قاعدة كده زي كل مرة.. أنا عاوزة أتكلم شوية.. 

نفث دخان سيجارته في هدوء شدید» داث) ما يستفزهاء لكنها تجاهلته 
وقالت: 

- أنا حاسة ان علاقتنا مابتتح ركش.. 

ابتسامة جانبية ظهرت على شفتيه وهو يقول: 

- وأيه في الدنيا بيتحرك؟.. 

دائ تلك المحاولات المستفزة لجعل كل شيء عميق.. قالت بعصبية 
psi‏ 

- أنا في واحد متقدم لي.. 

ضحك لأول مرة منذ أن جلس» وأخذ نفسًا آخر من سيجارته وهو 
يقول: 

- ربنا يكرمك.. ايه ظروفه طيب؟ 

شعرت بدمها يفور» وقالت بعند: 

- دكتور أطفال.. مطلق وماعندوش ke‏ وشافتي في فرح بنت 
خالتي ومستعجل.. عنده شقة في الحي السابع.. 

بسخريته الدائمة قال: 

- مطلق وماعندوش عيال.. تفتكري مابیعرفش؟ 

قالت ole‏ ربا لأنها اعتادت تلك الامبالاة منه: 

- لأبيعرف قوي كان.. 

لينظر ها وابتسامته تنسع» وهو يرمي بالسيجارة في النيل: 


داانت مجرباه بقى.. 

صمتت وهي تنظر له بحدة» فعادت ane‏ للنيل ثانية» وهو يشعل 
سيجارة أخرى. وقال بهدوء: 

- تفتكري في كام واحد دلوقتي في الدنيا قاعد نفس القاعدة ديه وبيقول 


نفس الكلام؟ 
قالت بعصبية: 


هو ده ردك؟.. انت بتستفزني ولا فعلا مش فارق معاك؟ 
اتسعت ابتسامته وهو ينظر لأعلى مغمضا عينيه» ثم هز كتفه وقال: 


- روحي شوفيه.. يمكن ربنا يوفق القلوب وتلاقي راجل يستاهل انك 
تبقى معاه.. ولو طلع فعلا راجل کو.. 


قاطعته وقد بدأ صوتها يعلو: 
- انت بتهرج صح؟.. يعني أنا مرتبطة بيك بقالي سنة عشان تقول لي 
كده؟.. cil‏ مابتحبنيش؟ 


لينظر ها في عينيها مباشرة تلك المرة نظرة طويلة.. تلك العين التي دائها 
تقول شيئا ما.. تلك العين التي أحبتهاء رغم أنها لا تفهمها على الإطلاق.. 
تلك العين. التي جعلتها في البداية توافق عليه رغم تحفظها الشديد تجاه 
العلاقات والارتباط. طوال عمرها لم ترتبط بشخص ald‏ تحاول أن تكون 
لزوجها فقط.. حتى مر بها العمر دون أن يعرفها أو يراها أحد.. أحيانا 
pls‏ ماذا لو كانت أجمل أو في مستوى معيشي أفضل... لكنها كانت 
تستغفر ربهاء وتثق به وتدعو له أن يجعل صبرها في ميزان حسناتها.. حتی 
أتى (أ) بكل ما فيه من تناقضات» فوافقت لأول مرق EY‏ شعرت أنه 
فرصة ما.. 

قال هو بصوته العميق الخاقت: 

- يا (سلمى).. آنا عشان بحبك قوي.. بقول لك کده.. 

م تستطع أن تقاوم تلك الدموع» التي سالت على وجنتيها وهي تنظر له.. 
تأملت وجهه الممتلئ؛ وعينه العميقة. وذلك الوجه الذي Seal‏ بشعيرات 
قصيرة في الذقن والشنب؛ ليس ليقول إلا أن هذا الرجل لا يعتني بنفسه 
إطلاقا.. رجل قارب على الأربعين» ولا يعي في الدنيا إلا أن يجد شيئا ماء لا 
يعرف حتى ما هوء لكنه يريد العثور عليه. كم.. تعشقه! 

سالت دموعها أکثر» حين عادت ane‏ للنيل في هدوء شدید» وهو ينفخ 
دخان سيجارته بيطء.. 

طالما استفزها!.. 


يا للملل!.. 

اها (ب) لنفسه؛ وهو ينهض من على الفراش في تلك المستشفى» 
وبجلس رغم ما به من آلام. نظر بعينيه لذلك الرجل الأربعيني ذي الشارب» 
الذي ينام بعمق في الفراش الذي بجانبه.. لماذا جعلوه في غرفة مشتركة؟.. 
إنه ثاني يوم له يستعد لإجراء تلك العملية» والملل لا نبائي.. ليس هكذا 
يمضي شاب في السابعة عشر وقته.. المفترض أن يكون مع أصدقائه» يمضي 
وقتا أفضلء ولو بقليل!.. 

نظر cold‏ في هدوء.. التاسعة مساءا! نظر للغرفة الكثيبة الممتلثة 
بالأدوات الطبية.. ذهبت عيناه لمجموعة الروايات الموجودة على 
الكومودينو الصغير جانبه» فلم يجد منها ما تشد انتباهه. زفر ثانية وهو ينظر 
لأروع شيء في تلك المستشفى بالنسبة له.. الشرفة الواسعة المفتوحة بعرض 

المبنى كله محتوية كل الغرف. وتطل على النيل في تلك المنطقة بالمعادي.. 

أمسك تلك العصا ليستند عليهاء وينهض متجاهلا call‏ ويذعب في 
خطى بطيئة إليهاء وهو يغلق باب الشرفة وراءه. حتى لا يزعج زميله في 
الغرفة. واستند إلى سور الشرفة» ونظر للنيل مشدوها! 

كيف تحتوي مياة راكدة على ذلك السحر الذي لا يمر على عين أحد؟!.. 
عل تلك الحالة الخاصة؛ التي تأخذك داخلهاء مابين شجن ورومانسية 
وحلم وشرود؟! 

مرت أكثر من نصف ساعةء وهو لا يفعل شيئا سوى نظرته للنيل» 
الشاردة من الدور الرابع في تلك المستشفى؛ حتى رن هاتفه بتلك الرنة التي 
عزفها هو بنفسه على المحمول. فنظر للاسم مبتسم) في هدوء.. صديقة عمره 
(دنيا)- إن كان في السبعة عشرة سئة ما يسمى «عمرا» ‏ فضغط زر استقبال 
المكالمة» وقال مهدوء: 

- يعني ينفع كده؟ 

ضحكت (دنيا) بمرح وقالت: 

- انت اللي LAG‏ عليك ودخلت المستشفى.. حد قالك تعمل كده؟ 

ابتسم في هدوء dy‏ يرد. فقالت هي: 

- بتعمل ايه دلوقتي؟ 

نظر للنيل ثانية مبتسما وقال: 

- باسأل نفسي سؤال مهم قري 

لم ترد» فأكمل: 


- هو النيل هو اللي ساحر فعلا؟.. ولا احنا اللي عاوزين نلاقي السحر 
في أي حاجة؟! 

ضحكت وقالت مازحة: 

- يا سيدي.. دي المستشفى خاتنا فلاسفة أهوه.. فين أيام ماكنت بتبص 
لي بصة متأملة كده وتقول لي «تفتكري الصرصار باصصلنا ازاي؟!» 

ضحك هو ببدوء.. تعرف كيف تنتزعه من أي ملل أو ضيق. استند على 
سور الشرفة أكثرء محاولا التخفيف من آلامه قليلا.. قيل له كثيرا آلا يقف 
فترة طويلة» وعندما يشعر بالألم فلينم فورا.. لكن طوال عمره لم يعرف 
كيف يتقيد بالأوامر.. يشعر أن ها ذلك الثقل الغريب على صدره؛ لا يدري 
لماذا.. لكنه يعلم أنه في يوم ما سيموت بسبب شيء صحي» ولن يلوم أحدًا 
الحظتها إلا نفسه؛ لكنه يعرف هذا ويرضى به.. 


بل أحيانا يتمناه.. 
«رحت مني فين يا عم Sed‏ 


عاد من شروده في مياة النيل» وقال بېدوئه: 

- واضح ان احنا اللي عاوزين نلاقي السحر في أي حاجة.. النيل 
والبحر والسحاب والجبال كلها جماد.. بس كل واحد بيشوف اتعاكسه 
فيهم.. يعني السحر جوانا أحنا.. مش فيهم! 

صمتت قليلاء ثم قالت بقلق: 

- يابني ماتقلقنيش عليك.. اللي بيقولوا الكلام ده وهم داخلين عمليات 
بيموتوا بعديها!! 

ضحك بشدةء وقال حاولا استعادة روحه المرحة: 


vy 


- يا ساتر عليكِ وعلى فقرك.. حد يقول الكلمة دي في وشي كده! 

وأكمل ما يشعره: 

- ماتخافيش de‏ الواحد بس لا بيقعد في مكان لوحده كده ومستني 
حاجة يقعد يفكر في كل حاجة.. 

2 أعمل لك ايه يعني.. حاول تفك شوية وبلاش اللذئقة اللي انت فيها 
ديه.. انت هتعمل العملية امتى؟ 

نظر لساعته ثانية وهو يقول: 

- تلات أيام.. ومس ساعات 

قالت في حنان: 

- معلش.. هتعدي أن شاء الله وترجع لنازي الأول كده زي الحصان.. 
وتقرفنا بتريقتك وبلعبك كورة في كل الحصص! 

بتلقائية شديدة» ذهبت عيناه إلى النيل وقال بهدوء: 

- اللي أنا أعرفه أني أن شاء الله هرجع.. بس عمري ماهرجع زي ما 


جيت! 


صمتت نماماء لا تدري ما تقول. فابتسم هوء وهو ينظر لأرض المستشفى 
من الطابق الرابع» والنسمة الباردة على وجهه. وهو يسأها سؤالاً يعرف رد 
فعلها عليه مقدما: 

- تفتكري الطيور بتستمتع انها طايرة فعلا؟.. ولا زهقانة من تعب 
جناحتها ونفسها تنمشى شوية وتلاقي اللي يربطها بالأرض ويبقوا زينا؟.. 
وليه بنرمز دايا للحرية EL‏ هتطير؟.. مين قال إن الطيران حرية؟.. 

قالت وهي تكاد أن تصرخ مازحة: 
YY‏ 


- يشفي الكلاب ويضرك يا بعيد.. بطل بقى الأفلام دي.. 

اقترب أكثر من السورء وهو يفكر في ذلك السؤال الذي حيره كثيرا.. 
ماذا سيحدث لو قفزت للحظات قليلة حلقا في الهواء؟.. لماذا تر تبط متعتنا 
دائ بنهاية سوداء» Wad‏ نتراجع عن كل ماهو محنون؟.. ثم يسأل نفسه 
السؤال الأهم: هل تريد أن تحلق حقا؟.. هل تريد أن تشعر كأنك طير بلا 
أي قيود أو جاذبية؛ آم أنك تريد تلك النهاية السوداء» التي تنهي كل مراحل 


الجنون في ثوان؟.. 

*  # 
ألقى (أ) مفاتيحه على تلك المنضدة في تكاسل» وهو يغلق باب شقته‎ 
خلفه في قوة..‎ 


تلك الشقة الباردةء التي حتى الآن- لم يستطع أن يحب أي ركن فيها. 
ذهب لغرفته؛ dy‏ يهتم أن يغير ملابسه» وهو يستلقي على الفراش مغمضا 
عيليه في تعب.. 

متى يذهب ذلك الال المستمر؟ 

كان ينظر ل(سلمى) وهي تحاول أن تخرج من شفتيه أي كلمة حلوة.. 
أي كلمة مطمئنة.. ذلك الاستجداء في عينيهاء كقطة جائعة تقف جانب 
قدمك منتظرة أن تلقي لها بقطعة من الطعام.. 

لكنه لا يستطيع.. 

شئ داخله توقف عن الحركة منذ قترة طويلة.. شيء ثابت.. ممل.. 
رتيب» Jat‏ كل شيء آخر بلا طعم أو معنى» فأصبح كل شيء بلا مذاق.. 
نفس الطعم الماسخ» الممل» الرتيب! 

فتح OWI!‏ توب) الخاص به.. وفتح ال(فيس Ay‏ ذلك المرض 

yr 


الاجتماعي الممتع؛ الذي أصبح جزء لا يتج ز أ من حياة البشر» والذي يتظاهر 
هؤلاء من يتظاهرون بالاختلاف الآن بأنهم لا يبتمون به!.. فيها مضى كانوا 
يتظاهرون بأنهم لا بهتمون بالراديو والتلفزيرن» قائلين إنه يدعوا لتستطيح 
العقول.. 

ضحك ضحكة ساخرة:؛ عندما تذكر صديقه وهو يقنعه بمنتهى الحماس 
أن (الفيس بوك) هو خدعة المخابرات الإسرائلية» لجمع كل المعلومات 
عن البلاد.. ودليله أن كل (فان بيدج) لابد أن تجد ty‏ شخصًا واحدًا 
من إسرائيل أو اثنين.. وهي حقيقة. لكنه تذكر رده البسيط على صديفة» 
بسخرية سخيفة: 

- مش فاكر أنا ان إسرائيل عملت لي (اد).. 

المشكلة أنه حقا لو سلاح» فهو سلاح للجميع.. لأن كل المخابرات 
الأخرى ستعرف عنهم أيضا ما يريدون.. يكفي ضغط ذلك الزر السحري 
(لايك) على أي صفحة؛ وأصبحت جاسرسا محترفا!.. 

نظر لذلك المربع المستفز.. الحالة الشخصية:؛ أو مايطلقون عليه الآن 
(ستيت) في القاموس الجديد, كأنها أصبحت كلمة أساسية في اللغة العربية» 
مثلها مثل (لايك) و(سي دي) و(ديسكات)! 

المربع الذي يدعوك لكتابة أي شيء؛ أيا كان.. فرصة لأن تكتب عن 
نفسك شيئا ماء ويراه الآخرون.. وكم يحب البشر أن يتحدثوا عن نفسهم» 
في أي مناسبة كانت!.. 

كتب فيهاء مستسل لذلك النداء: 

#ورقة في عرض البحر.. مكتوب عليها.. أنقذوني» 

وضغط زر نشر دون أن يراجعها.. ولم تمر ثوان حتى وجد ١لايك؛‏ من 


ve 


(سلمى)ء ثم صوت رنة (سلمى) المميزة.. ليرد متثاقلا بهدوء: 

- أيوة.. 

- في أيه؟.. أيه ال(ستيت) دي؟ 

- مافيش حاجة.. حسيتها فكتبتها.. 

لتصمت هي قليلاء وألف سؤال يعتصرهاء ولا تستطيع التفوه به.. 
تعرف أنها لو سألته لن تجد أجابة واحدة مرضية.. هو علمها ذلك.. ستجد 
الإجابة التي تريد أن تسمعهاء لكنها لن تشعر بها!.. هو يعلم وهي تعلم؛ 
إذا فلماذا السؤال؟ 

قالت السؤال الذي نجح في أن يخترق مقاومتها العنيفة: 
- بتحبني؟! 

ليرد هو الرد القاتل: 

- قلت لك كتير.. مادام بتسألي» يبقى tl‏ مقصر !.. ومادام Ul‏ مقصرء 
يبقى مکن أكون مابحبكيش.. 

لتصمت هي فترة أطول قليلا من سابقتهاء في حين ل يبد عليه أنه يننظر 
منها كلاما.. قالت بنفس النبرة التي تجعله يرى القطة بعينيهاء التي تريد 


الطعام وتموء في استكانة: 
- هو أنت هتتعب قوي يعني لو طمنتني بكلمة واحدة؟ 
رد بعصبية: 


- ما أنا اتزفت قبل كده قلت لك إني عمري ما هسيبك.. عمري ما 
هامشي.. وان انت هتبقي مراتي وكل حاجة.. وأن المشكلة في أنا.. أنا 
مابقتش باعرف أبقى رومانسي أو أعمل حاجات العيال الصغيرة.. أبوس 
Yo‏ 


ايدك أنا مش ناقص.. أنا مش رايح في حتة.. وهافضل Mae‏ عمري كله! 

رغم تلك الطريقة GLI‏ والعصبية: إلا أنها سمعت من كلامه ما 
يطمئنها.. ابتسمت في حنان» لقد عرفته هكذا منذ البداية وأحبته؛ لكن ذلك 
الصدى الخفيف الذي يدوي في خلف عقلها.. ذلك الكائن المزعج الذي 
يصرخ فيها أن هذا إنسان لا يحب.. لكنها تكذب نفسها دائما وتصدقه. 
قالت» محاولة تمهدثته: 

- أنا عارفة والله.. بس أنت عارف الوسواس اللي بييجي للواحد ده.. 
اللي بيقول لي إن انت مش بتحبني ومش عاوز تكمل و.. 

قاطعها بعصبية لم تبدأ بعده وهو يشعل سيجارة» أصبحت جره لا 
يتجز أ من شخصيته: 

- ومليون مرة أقول لك.. أنا أكتر حاجة باصدقها هو الوسواس ده.. 
بيبقى 41 في المية صح.. اسمعيه عشان ماتتوجعيش.. عشان لما rat‏ أي 
حاجة وحشة ولو لا قدر الله سيبنا بعض» الوسواس ابن الكلب ده هو 
اللي هيقولك «أنا كان عندي حق.. والوجع اللي انت فيه HS yy‏ ده أنت 
السبب فيهه.. فساعتها مش هتلاقي حد تلوميه غيرك.. وديه أزبل حاجة 
Se‏ يحسها بشر!.. 

صمتت. لا تدري أي شيء سوى أنه في تلك DU‏ وتريد أن تېدئه.. 
هي تعرف كم يتألم.. تلوم نفسها مئة مرة» لأنهالم تستطع أن تمسك أعصابها.. 
بالتأكيد هو بتلك العصبية بسبب موضوع العريس.. بالتأكيد لأي أسباب 
أخرى.. لم يكن من الصواب أن تقول ما قالت. صعد صوتها رقيقا معتذرا 
وهي تقول: 

- ماتزعلش مني.. أنا آسفة.. 


WwW 


صمت LE‏ وهو يزفر في حنق.. كيف استسلمت واعتذرت» وهو من 
يؤلها بتلك الدرجة؟.. كيف لا تصرخ فيه وتخبره أنها لا تستحق منه تلك 
المعاملة.. لماذا لا تتركه؟.. لماذا لا تترك تلك الآلة الصدئةء التي لا تفعل 
شیا إلا إصدار أصوات تؤل كل من يسمعها؟.. كيف تثق بيا يقوله؛ وهو 
شخصيا لا يدري BU‏ يقوله؟.. 

يا لذلك الألم المستمرء الذي يقتل كل شيء آخر.. 

في يوم ماء ستشعر JS‏ ما تشعر به هي الآن.. ستأتي من تذيقك عذابها 
مهدوء.. ستعشقهاء ولن تدرك حتى نصف ما تشعر.. ستكذب نفسك 
وتصدقهاء وتكون هي من تطمئنك ولا تدري لاذا تطمئنك.. ستكون هي 
المتحكمة في كل شيء.. في انفعالك وحبك وغضبك.. ستريد أن تسمع 
منها كلمة طمأنة واحدة؛ ولن تجد.. ستحبك بربع قلب. كا تحب أنت 
(سلمى) OS‏ تبتعد عنها كل يوم؛ دون أن تدري لماذاء وأصبحت تكره 
حبها لك» لأنك لا تستطيع حتى أن تلومها على شيء.. 

قال» حاولا أن يخفي ‏ كعادته ‏ كل ما به بتلك النبرة المادئة: 

- ماتتأسفيش على حاجة أنت ماغلطتيش فيها.. 

وصمت تماماء ليطلق رصاصة ال رحمة: 

أنا بحبك.. 

ليسمع صوت نفسها العميق في رحلة للراحة» وصوتها الذي عادت إليه 
ثقة عمياءبمعنى الكلمة -: 

- وأنا بعشقك.. 


يفا 


موجة من الضحك ارتفعت عالية» في ذلك الكافيه الراقي؛ عا جعل 
معظم الجالسين ينظرون لتلك المجموعة من الشباب والفتيات» يضحكون 
كأنهم وحدهم في المكان.. أربع فتيات وحمسة أولاد.. 

نظروا جميعا ل (ج)ء الذي كان من الواضح أنه مركز اهتمامهم: وقالت 
فتاة اسمها CME)‏ وهي لا تستطيع أن تكتم ضحكتها: 

- يخرب بيت عقلك.. أنت (علاء) كان ممبيك عننا فين؟ 

نظر ها (ج) مبتسما ابتسامة خفيفة؛ فقال (علاء) مازحا: 

۔ عشان كنت عارف أنه هيفضحتي كده.. 

قالت (علا) ل(ج)ء وهي تمسك بيد ولد جانبها يبتسم في سعادة: 


۔ أنت ايه حكايتك بقى؟ 
لم يلحظ أحد تلك النظرة الغريبة في عينيه» التي اختفت بسرعة وهو 
يقول Wel‏ 


- أنايا ستي عندي Vt‏ سنة.. أعزب.. ومبسوط أني أول مرة اجي أقعد 
مع ناس زي العسل زيكو كده.. 
قالت (علا)» في حين بدا على ذلك الولد جانبها بعض الضيق الخفيف: 
- أيوة يعني بتشتغل ايه؟ 
ابتسم ابتسامة من يتوقع الرد: 
- رسام! 
نظر الولدء وقد تلاشى الضيق من على وجهه» وهو يقول باسما بسخرية 


واضحة: 


YA 


- رسام!.. هو في حد لسة بيشتغل رسام؟ 

أومأ(ج) برأسه بمعنى Jol‏ فاستطرد الولد في سخرية أكبر: 

- وناجح عل كده؟ 

لم تتزحزح ابتسامة (ج) لحظة وهو يقول: 

- على حسب مفهوم النجاح بالنسبة لك.. آنا بالنسبة لي نجحت في أي 
ألاقي حاجة عاوز أتعب عشانها ولاقي نفسي فيها.. لكن لو مفهوم النجاح 
بالنسبة لك فلوس ومركز» يبقى أحب أوضح لك أني فاشل تماما!.. 

ضحك من معه وضحك معهم.. نفس التساؤل» بنفس السخرية 
بنفس الرد.. Gls‏ خلق البشر في «بلوكات» صناعية.. لو كان للبشر 
نكهات» لأصبحوا جميعا بطعم الملح.. وقليلا منهم نجح في أن يكون بلا 


طعم.. فاختلف!. 
اعتدل في جلسته لتقول (سمر)» إحدى الفتيات: 
- وبترسم كويس على كده؟ 


نظر (ج) لحظات ل(علا)» وأمسك منديل pee‏ وأخرج قلم جاف 
من جيبه» ووضع المنديل وفرده جيدا على المنضدة؛ ثم أغمض عيليه.. 

وبدأ يرسم!.. 

شئ ما جعل كل من حوله يصمت تماما.. 

تأملته العيون في فضول ولحفة» وخيل إليهم أن هناك هالة ما حوله» 
جعلتهم يراقبونه بذلك الشغف.. 

مرت عشر دقائق كاملة» لم ينطق أحدهم بحرف ely‏ ولم يفتح هو 
عينيه aa‏ حتى توقفت يده عن الرسم تماماء وفتح عينيه بهدوء» وتأملهم 

۲۹ 


لحظات مبتسما في سخريةء ثم نظر ل(علا) وأعطاها المنديل بهدوء وهو 
يقول: 

5 اعتبريه «سوفونير» عشان تفتكري اليوم ده.. 

نظرت (علا) ل(أحمد) صاحبها في تساؤل؛ في حين أحمر وجهه هو لكنه 
لم يقل شيثاء فمدت (علا) يدها ني هدوء؛ تمسك المنديل وتنظر فيه.. 

وتتسع عيناها في ذهول.. 

كانت تحدق في صورة طبق الأصل ها.. يعينيها الواسعتين؛ وأنفها 
الدقيق: وفمها الواسع» وجسدها الرفيع.. رغم أنها محجبة» لكنه رسم 
شعرها بدقة» EIS‏ رآها من قبل دون حجاب!.. يخرج من ظهرها جناحان» 
وني يدها أساور حديدية تربطها بالأرض. رغم أن الرسم كله بلون أزرق 
ety‏ إلا أن هناك اختلاف في درجات الأزرق» وظلال خفيفة لا يعرف 
كيف يرسمها بتلك الدقة إلا محترف.. 

وكانت في الرسم.. تبكي.. رغم تلك الضحكة الرائعة على شفتيها.. 

شعرت بشئ غریب جعلها تنسى كل شيء وهي تنظر للصورة.. 
شعرت لأول مرة أن هناك ذلك الماد الذي في يدهاء لكنه.. يأخذها لعالم 
آخر!.. 

خطف (أحمد) المنديل في سرعة جعلتها تنتفض. ونظر له قليلاء ثم قال 
ل(ج) في استهانة: 

Foot dat - 

ابتسم (ج) في هدوء» وقال مازحا: 

- أنا عارف أنك هتقول كده يا باشا.. أصل بعيد عنك» الواحد في الفن 


۳٠ 


بالذات بيشوف باللي جواه! 

ضحكوا جميعاء وضحك هو وهو يقول بسرعة: 

- أنا باهزر معاك.. اوعى تكون بتزعل من المزار؟ 

م يرد عليه؛ في حين ضحك الآخرون أكثر» وهم يرون رسمته ويعلقون 
عليهاء فيهم من أنبهرء وقيهم من قال إنها عادية جدا.. وتقبّل هو كلامهم 
بصدر رحب.. 

(علا) هي الوحيدة التي أثار الرسم خوقًا مبهم داخلهاء وهي تنظر 
للج الذي يمزح ويسخر من الناس كأنما لم يفعل شيئا على الإطلاق.. 

ربا لأنها شعرت لأول مرة آنا هناك من يعرفها جيدا.. 

رب) أكثر من نفسها!.. 

GO * * 

ارتفعت يد شاب في تلك المحاضرة» فأشار له (أسامة) بابتسامته الهادئة» 
ليقول الشاب: 

- في (أ) احنا بدأنا بنهاية علاقة.. وفي (ب) ماعرفناش أي حاجة.. كل 
ده عادي.. بس في (ج) كده Lot‏ بدأنا علاقة رومانسية وحصل انجذاب 
ما بين طرفين.. آنا مش عارف آنت دلوقتي في أي مرحلة.. أنا انلخبطت! 

صمت (أسامة) قليلاء لا شيء يسعده أكثر من الأسئلة.. المحاضرات 
التي تمر دون سؤال واحد. يعرف أن كل من سيخرج منها سيكون مثله 
والبعير» لن يخرج بنتيجة.. تلقى المعلرمة في صمت تام؛ وعندما عرف أنه 
لا يوجد امتحان» اكتشف أنه لن يحفظ شيثاء فلم يحاول أن يفهم شيئا.. 

نظر للشاب وقال: 

- اسمك أيه؟ 

قال الشاب في هدوء: 

Wee) -‏ حسن).. 

قال (أسامة) وهو يدون اسمه في ورقة: 

— ماشي يا عم (حسن).. 

ونظر له مكملا بابتسامة: 

- هارجع وأقول لك إن احنا لسة في مرحلة البداية.. البداية اللي مش 
لازم تكون Wel‏ بداية.. أنت لو فكرت في بداية الكون» هتكتشف ان 
البداية عمرها ما كانت لما آدم ا تخلق.. حتى لما تيجي تقول «هو ايه اللي كان 
موجود قبل آدم وقبل الملايكة والشياطين»؛ هتلاقي olde‏ الدين بيقولوا 
لك ماتفكرش في الحاجات ديه عشان هتتوهك وتخليك تكفره فانت تخاف 
على طول وتبطل تفكير.. 

شعر بثقة تملؤه وهو يكمل: 

- كل اللي حصل ده هو الحالة اللي بتخلي قلب البني آدم مستعد.. ا لحب 
مش بيبدأ بنظرة ولا ابتسامة ولا الحركات ديه.. الحب اللي بجد هو اللي 
الدنيا Ole‏ بيئك ليه من ساعة مااتولدت.. JS‏ حاجة وحشة وكل حاجة 
حلوة.. بعلاقات بايظة وجراح مابتتنسيش.. الحب بيبدأ بجد لا القلب يبدأ 
يسأل سؤال صغير كده قوي بيفرق في كل حاجة.. لم بيسأل: «هو آنا مش 
هارتاح بقى؟».. الحب أصله استعداد نفسي.. عشان كده مرحلة البداية 
هي أهم مرحلة؛ IS‏ اللخبطة اللي فيهاء لأنها هي اللي بييجي فيها لحظة 
معينة بنقدر نستسلم لأننا كن نتوجع تاني! 

لاحظ نظرة البلاهة على وجوههم» فابتسم في هدوء وقال: 
ry‏ 


5 حد فيكم فاهم حاجة؟ 

أومأ بعض المجاملين بالإيجاب. في حين تولى معظم الطلاب الصرحاء 
الرفض» نضحك وقال: 

- عامة.. واحدة.. واحدة.. 

ونظر للملف الذي أمامه وقال: 

- نخش في (د).. 

* * & 

۴ فوروووووووووووووووووووووود» 

UU‏ (د) بصوت عال» ليضحك كل من حوله» فيبتسم هو في سعادة 
حقيقية» وهو يمسك تلك الطائرة الصغيرةء قالت الفتاة التي تجلس أمامه: 

- ايه الصوت العبيط ده؟ 

قال هو plow‏ شديد: 

- ده صوت الطيارة.. 

نظرت الفتاة للأرض؛ وهي تلاعب ذيل فستانها وقالت: 

- آنا مابحبش الفيونكات.. بس ماما بتحب تعمل لي فيونكات كتير.. 

لم يدر باذا يرد؛ ثم تذكر» فاتسعت عيناه في حماس وقال: 

- أنا عاوز أطلع طيار.. وأركب طيارة.. وأطير في السما.. وأعمل 
فوروووووووووووروو.. 

لم تضحك تلك المرة» فشعر بإحباط قليلاء ثم قال مواسيا إياها: 


۔ آنا كيان مابحبش الفيونكات على فكرة.. 

ابتسمت الفتاة وهي تنظر Gadd‏ حين جاءت أمه ونظرت هم» وقالت 

- سبع سنن ومغلبني بموضوع الطيارات ده.. هتفضل شقي كده؟ 

HO * 

ارتفعت أيادٍ كثيرة تلك المرة» فصاح فيهم (أسامة) ضاحكا: 

- أيوة سبع سنين.. وهنفضل نحكي قصته. عشان عارف الاعتراضات 

نزلت الأيادي في لحظتهاء فقال هو ضاحكا: 

- هو مين فينا اللي دكتور عاوز أعرف؟ المصريين دول لازم يعدّلوا 
عل أي حد! 

ضحكوا في هدوء ضحكة able‏ فأكمل: 


أول حب في الحياة هو اللي بيحدد البني آدم ده ايه آصلا وهيكمل 
ازاي!.. اصبروا.. وعامة هو قصته مش هتاخد وقت.. 


علت ابتسامات ليست مجاملة تلك المرة.. 
فأكمل.. 
* * * 
صاح هو في اعتراض» مشيرا للفتاة: 
- أنا مش شقي.. (مروة) هي اللي مش بتحب الفيوتكات.. 
نظرت له (مروة) بغضب. وقالت: 

- آنا بحب الفيونكات قوي.. يا كداب 

ضحكت الأم في حنان شديد. وهي تمسك بيده وتقول: 

- يلا يابني.. لازم نرجع البيت عشان باباك مايزعلش.. 

قال بصوت خفيض» وهو ينهض معها مضطرا: 

- مايزعل.. أنا عاوز ألعب مع (مروة).. 

تجاهلت الأم غمغمته» في حين نظر (د) ل(مروة)؛ وهو يلوح ها بيده 
حزيئاء في حين هي قلبت شفتها السفل» معبرة عن ضيقها منه. ثم لم تلبث 
أن أدركت أنه سينصرف» فلوحت له بسرعة وهي تبتسم قائلة: 

oo HMMM, باي‎ - 

سلمت أمه على جارتهاء وخرجا من البيت في هدوء؛ في حين شعر (د) 
بالندم قليلاء فنظر لأمه قائلا: 

- على فكرة (مروة) بتحب الفيونكات» وانا اللي كنت باكدب.. 

نظرت له أمه نظرة لائمةء ثم قالت بهدوء: 

- يبقى عشان كدبنا هنقعد على ال(نوتي تشير). . 

زم شفتيه في غضب» لكنه لم يتكلم؛ وهو يدخل شقتهم مسرعا ليجلس 
في ذلك الركن في الحائط؛ ويصمت تماماء منتظرا أن تنتهي فترة معاقبته.. 
فضحكت الأم في هدوء» وذهبت للمطبخ مسرعة.. 

F€ ¥ ¥‏ 
يا A gees MI‏ 
قالتها إحدى الطالبات في سن الثلاثين بصوت عالء بتلقائية» فالتفتوا 


vo 


إليها جميعاء فضحكت معتذرة» ليضحكوا معها.. 

ابتسم (أسامة) في هدوء وهو يقول: 

- هو ده رد الفعل اللي مستنيه.. 

وأكمل» بعد موجة الضحك التي شعر منها أن هناك استمتاعًا 
بالمحاضرة؛ وأتها خفيفة على قلوبهم.. 

- كده عدينا بأول مرحلة» وهي مرحلة البداية.. معظمكم لسة مش 


فاهم حاجة.. في منكم اللي زهق.. بس صدقوني» من أول اللي جي الدنيا 
هتبدأ تتظبط معاكو.. ومن الآخر كده.. هنخش في المفيد.. 


وذهب للسبورة» وهو يكتب ويقول ما يكتب: 
- المرحلة التانية.. 


أ 


" اللقاء 


فيل في ما مض ى أن بمجرد نظرة العين يحدث العشق.. كانوا كاذبون! 


«دي المرحلة الوحيدة اللي لولا اني باحث علمي وماينفعش أقول 
المصطلحات دي في أبحائي.. كنت سميتها مرحلة #المسخرة)..» 
UG‏ (أسامة) باسما في مرح» وأكمل: 
- مرحلة حرق القواعد.. مرحلة الجنان.. مرحلة تحولنا لكائنات تانية.. 
ممكن فعلا نتشبه LIS‏ بعالم الحيوان, لما كان بيقول «وفي موسم التزواج» 
تصدر أنثى الكلب رائحة من مؤخرتها لتجذب الذكور».. US‏ بتتحول 
سلحاجة زي كده» بس على طريقة «بني أدميني» شوية.. 
وصمت ليأخذ نفسه» ولأنه تعلّم أن الصمت المفاجئ في المحاضرات 
يجعل من شرد قليلا يعيد تركيزه.. وأكمل: 
المرحلة دي هتطول معانا شوية.. بس هي من أهم المراحل في ال 
(هيبتاة.. عشان.. 
وصمت قليلاء وأكمل: 
- وليه الاستعجال... اللي لازم نعرفه دلوقتي ان المرحلة دي بتتقسم 
لتلات مراحل.. أوهم.. (ما قبل المحاولة).. 
« * #0 
تأمل (أ) كل شيء حوله.. 

كل شيء يبدو ثابتا للغاية.. 

ذلك الإحساسء الممل في حد call‏ أنه لا جديد سيأق؛ ولو بعد حين.. 

لکن ماذا تنتظر أنت الآخر؟.. 

منذ متى وجدت من ينظر لملعقة صغيرة» متوقعا منها أن تطور نفسهاء 
وتبدأ في تعلم التقطيع مثلا؟! 

هل ذلك الإحساس بالفراغ منطقي؟ آم أنك استعبدته؟.. 

نظر (أ) للشارع؛ الخالي في ذلك الوقت؛ وهو ينفخ سيجارته جالسا في 
الشرفة في الدور التاسع على مقعد بلاستيكي أخضرء ساندا قدمه على سور 
Ee ab‏ المقعد للوراء قليلا.. 


«أنا شفت النهارده «أنتريه؛ روعة.. صورتبولك عشان تشوفه وتقولي 
لي رأيك فيه» 


أه.. صحيح.. 

ومعه هاتف!.. 

رد بربع die‏ 

- كويس.. ابعتي لي الصور على «الفيس؟.. 

خطرت له فكرة» لم تعد تبدو بذلك الجنون السابق.. سؤال جاء في 
عقله سريعا وطمسه.. هل أصبحت يائسا لتلك الدرجة» لتشعر أي شعور 
جديد؟.. هل أصبحت فكرة كتلك بسيطة؟ أم من كثرة ما تأخذ من 
مسكنات أصبحت لا تشعر بشيء؟!.. 

لم يرد على نفسهء فقط قال ل(سلمى) في هدوء: 


- (سلمى).. آنا هاخش nel dt‏ دقيقتين وهاكلمك تاني.. 

لتصمت هي قليلاء ثم تقول ني محاولة Ja‏ صوتها مرحا: 

- بس ماتعملش زي كل مرة وتنسىء وأفضل انا مستينة بالأربع 
ساعات! 

أغلق هو دوت أن يرد.. دون أن يسمع من الأساس.. صعد صوت 
هاتفه بأغنية يعشقهاء اختارها.. ونبض بېدوء شدید» وهو يرفع قدمه واقفا 
على الكرمي.. ويمد قدمه بشغف أكثر منه قلق.. ليجعل قدمه اليمنى تقف 
على السور!.. 

نظر لكل ما هو cd‏ من هذا الارتفاع الشاهق.. كل شيء يبدو صغيرا 
لدرجة مريحة!.. البشر والعربات والمشاكل والهموم.. كل شيء في غاية 
الصغر. ربا هذا يعيش أهل الجنة في راحة» عندما يدركون أن هناك أشياء 
أكبر بكثير من تلك التفاهة؛ المساه «دنيا».. 

استند على قدمه اليمنى؛ ليصعد بجسده كله على [طار الشرفة؛ العريض 
قليلاء ساندا بيده على سقف الشرفة» مزيدا من حد الجحنون قليلا!.. 

ضرب المواء جسده بشدة.. 


نسى للحظات JS‏ ما يتعلق به وبیأسه» وفراغه؛ وملله.. 


وابتسم.. ! 
ازدادت سرعة ا حواء وهي تضرب جسده» فأغمض عينيه وهو يضحك 
بشدة.. يمر برأسه سؤال سخيف.. إن كان هذا ما يسعدك لماذا لم تذهب 
لمدينة الملاهي قليلاء وتريح قلوب كل من يعرفك؟!.. ولكنه يعرف أن 
هناك شيئا ما أعمق.. في الملاهي هناك ذلك العنصر الذي يفسد كل شيء.. 

الأمان!.. 

نسي كل شيء» وهو يزيد حد الجنون قليلا في استمتاع خبيثء فيترك 
سقف الشرفة المستند عليهاء ويفرد يديه جانبه بطوها.. وشعر بجسده يميل 
للأمام قليلا.. لكنه لم يعباً.. 

السقوط الحر.. 

ما الجديد فيه؟.. 

منذ أن خلقت» وأنت تسقط سقوطا حرا.. 

كل ماربيت عليه.. كل ما تعشقه.. كل أخلاقك وأحلامك و «كيالك».. 
يتناقص تدريجيا حتى dad‏ الاصطدام الأخيرة» وهي الموت!.. 

شعر بجسده bles‏ للأمام وللخلف في بطء على نغمات الموسيقى.. 
لكنه لم by‏ فقط.. 

ترك نفسه يشعر.. 

* * ¥ 

ابتسم (ب) في خجلء حاول أن يداريه بسخرية» وهو يرفع بنطاله 
وينظر للممرضة» قائلا في ابتسامة مرحة: 

- شكرا.. حقنة شرجية روعة! 

ضحكت الممرضة في شفقةء وقالت: 

- معلش.. أوامر الدكتور.. 

ضحك (ب) ضحكة عالية وهو يقول: 

- آنا مش متضايق.. بس كل مرة آخد الحقنة عشان العملية.. العملية 
تتأجل وأبقى خدت الحقنة على الفاضي! 

ومال عليها مكملا بأسلوب ساحر مازحا: 
- دانا بدأت أقتنع يا (فاطمة) انك عارفة انها هتتأجل بس بدأتِ تعجبي 
باللامؤاخذة! 


ضحكت بشدة في حرج» وهي تضربه في كتفه.. وقالت: 


- مش هتبطل لماضة بقى؟! 

هم بقول شيء ماء لکن شعر بشيء ماء فذهب للحم بسرعة؛ مدركا 
أنهم جميعا سيقدرون قلة ذوقه.. 

قال ها زميله في الغرفةء العقيد (هشام)؛ متسائلا بصوت Se‏ حتى 
پسمعه؛ 

- هو صحيح ليه كل شوية العملية بتتأجل؟.. 

قالت الممرضة بأسف: 


- الدكتور من أشهر الدكاترة في مصر.. في حالات طارئة وصعبة جدا 
بتجيله فبيضطر يأجل العملية دي شوية.. 

قال (ب) في سخرية من داخل rel At‏ 

- وماينفعش ياختي يعرف الحالات الطارئة دي قبل مااخد الحقلة؟.. 
عشان الموضوع بدأ يوصل لإدمان! 

سمع ضحكاتي)؛ لكنه لم يكن يبتسم.. 

ثلاثة أسابيع في تلك المستشفى» فقد كل ما يتعلق بآدميته تماما.. 

م يعد هناك حرج من شيء.. أصبح جسده عرضة لأي شخص. إذا كان 
طبيبا أو ممرضا أو حتى طاليًا جامعيا في الطب» يمر في جولات كي يتعلم.. 

مل الأصدقاء والأهل من طول فترة الإقامة. حتى شعر أن جميعهم يريدون 
له أن يدخل العملية» عاش أو مات فيها.. المهم أن تكون هناك أحدانًا.. 


شئ ما.. lo‏ ما نفقده دون أن ندري.. في لحظات الانتظار. . 

وقوع البلاء.. ولا انتظاره.. 

خرج من الحمام» ناظرا لحم في هدوء» ثم قال el‏ 

- أنا هاطلع البلكونة أشم شوية هوا.. 

قالت الممرضة في حنان» كمن تنظر لأبنها: 

- براحتك يا حبيبي.. اتشطفت؟ 

نظر لها في استنكار وهو يقول: 

- وحياة أمي كل مرة أقول لك إني ٠١‏ سنة.. واتعلمت الموضوع ده من 
زمان! 

ضحكت وضحك زميله في الغرفة, ليخرج هو للشرفة كالمعتاد.. 

لا يختلف السحر أبداء سواء ليلا أو نهار 

تنتشر آشعة الشمس متلالئة على صفحات الياه» تعلن عن انكسار 
روعتها GAT‏ على رقة الأمواج الخفيفة. . 

[Bl‏ ما نجد في الطبيعة cule ye‏ ولذلك الشيء روعة.. ولنهايته 
أيضا روعة!.. كل شيء موزون بدقة؛ تجعلك تؤمن بالله مرات عديدة في 
اليوم الواحد.. كل شيء دقيق وموزون» عدا ذلك الكائن الذي خلق با 
يسمى (عقل).. فجعل كل شيء لا يمت للميزان بصلة!.. 

سمع نحنحة جانبه» فالتفت بشرود.. ليجدها واقفة.. 

هزيلة الجسد هي.. تدور حول عينيها هالة سوداء خفيفة» تعلن عن 
انتصار ضعفها عليها.. بيضاء البشرة لحد الذهولء كأنما لا تسري في 
عروقها نقطة دماء.. ترتدي ثياب المستشفى» مع بنطال خفيف, لآن ‏ في 
dala‏ رداء المستشفى قصيرء وقوة الهواء تجعله يلتصق بجسدها ويتطاير.. 
عيناها بنية أو عسلية» ذلك المزيج المصري الأصيل.. وصلعاء تماما!.. لكن 
ذلك J‏ يأخذ من جماها الحادئ شيئا.. 

وتنظر له مبتسمة في حرج!.. 

أدرك أنه أطال النظر إليهاء فتنحنح هو الآخرء وقال: 

ايه الأخبار؟ 

ابتسمت هي» وقالت بصوت رقيق: 

- أنا كويسة الحمد الله.. انت عامل ايه؟ 

استند على سور الشرفة وهو يقول: 

- لسة واخد حقنة شرجية.. فلو طلعت أجري في أي وقت ماتخافيش.. 
حركة معدته شيئا من الطبيعي مناقشته في أول لقاء مع أي أحد. قالت هي 
بهدوء؛ وهي تسند على السور مثله: 

gate -‏ يا باشا.. كلنا مرينا بالمواضيع دي.. 

قال ها مادا يده» دون أن ينظر ها: 

- (ب).. ١۷‏ سنة.. 


مدت يدها له قائلة: 


د Te Ghee)‏ متف 

وأكملت ناظرة لطوله الشديد قائلة: 

. شكلك مايديش ۱۷ خالص! 

ابتسم ابتسامة هادئة دون أن يردء فأكملت هي: 

- أنا بس كنت عاوزة أعتذر لك.. عشان أنا السبب في أن عمليتك 
اتأخرت.. وهتتاجل تاني النهارده.. 

التفت لها في تساؤل.. كيف لتلك الفتاة رائعة الجهال أن تكون هي «الحالة 
الطارئة»؟.. توقع أن تلك الحالات عادة ما تكون راقدة على فراشهاء مخضبة 
بالدماء.. ثم أدرك بعدها الجزء الثاني من جملتهاء فصاح مستنكرا: 

- نعم؟.. هتتأجل GU‏ التهارده؟؟.. 

انتفضت من صيحته» وتراجعت للخلف قليلاء في حين التفت للنيل 
هوء وقال: 

- يا ولاد الكلب! 

صاحت بصوتها الرقيق في ندم: 

- أنا آسفة والله.. أنا كنت فاكرة انهم قالوا لك.. معلش آنا عارفة أن.. 

قاطعها قائلا في أسى: 

- أنا مش مشكلتي أن العملية اتأجلت بسببك.. ألف سلامة he‏ 
طبعا!.. أنا مشكاتي ني أم الحقنة اللي عمالين يدوهالي دي! 

صمتت لحظات. ثم لم تستطع أن تمنع تلك الضحكة التي خرجت منها 
دون قصدء فنظر ها لحظات مبتسما هو الآخر في هدوءء لم يلبث أن تحول 


٤ 


لضحكة صافية منه هو الآخر.. 
مازال داخله سؤال بسيط» شخله عن كل ما فيه من ملل.. 
كيف تكون (سارة) هي الحالة الطارثة؟ 
ولماذا لا توجد شعرة على رأسها؟.. 


ولماذا يشعر بأنه يعر فها منذ زمن؟! 
© ** 
نظرت (علا) للرسم على المنديل في شرود.. 


لن يصدقها أحد, عندما تقول إن هذا ما تتخيل نفسها فيه قبل تومها.. 
الجناحين.. والقيود.. والحزن.. والحرية.. 


أو الأمل في الحرية!.. 
وذلك التوقيع بإسمه. المستفز الخاص به في آخر الرسم ينظر لها ببرود 
يستفزها!.. 


لمدة نصف ساعة؛ تأملت في الرسم وهي لا تعرف حتى فيا تفكر.. 
عقلها تحول لصفحة بيضاء تماماء لا يوجد فيه مكان لخاطرة!.. زفرت في 
قلق وهي تقلب ال منديل في يدهاء ثم توقفت تماما وهي تنظر لظهر المنديل.. 
وما كتب عليه.. 


لماذا تراه لأول مرة الآن؟.. وكيف لم تره يكتبه في «الكافيه؛؟! 
«إلي عين نفسها تدوق طعم «الروح؟..٠‏ 

وجانبهاء كتب بريده الإليكتروني الشخصي!!.. 

ما تلك الوقاحة؟؟.. 


يف 


استشاطت غضبا في لحظة. . ماذا يظنها؟ ماذا يعتقد في أخلاقهاء حتى 
يظن lel‏ ستضيفه وهي مرتبطة بشخص آخر؟!.. 

تذكرت (أحمد)ء فطلبته على الحاتف. لابد أن يعرف حتى يتصرف معه؛ 
جرس طويل؛ ثم صوت (أحمد) يصيح بسبب ذلك الزحام حوله: 

~ (علا).. عاملة ايه؟ 

قالت له بخضب: 


= (أحمد).. في حوار مهم عاوزاك فيه.. 


قال ها وهو يضحك: 
- ماينفعش نأجله شوية يا حبيبتي.. أصل أنا الكينج في البولة والعيال 


قالها بفخر صبياني سخيف.. لماذا يصر الرجال على الفرح بأي فوز مهما 
كان» كإثبات للرجولة؟.. قالت بعصبية: 

- لأمش هينفع.. 

سمعت صوت أحد أصدقائه يقول مستسخفا: 
- ماينفعش نأجله شوية يا حبيبتي؟.. ماهي لازم تركبك يا روح 


وصوت ضحك كل من حوله؛ لتجد صوته هو يتبدل قليلا إلى الصرامة 
وهو يقول: 
~ خلاص يا (علا).. قلت بعدين.. 


قالت بسخرية: 
- فعلا؟.. بتشد عل آنا بدل ما تلم الأهبل اللي جنبك ده؟ 
صاح متأففا: 
- يووووووه.. يلا سلام يا (علا).. 
صاحت: 
- سلام.. 
ترك الهاتف دون أن يغلقه؛ فسمعته يصيح في أصدقائه: 
- الله يلعن أبو الارتباط Ble‏ عاوز يرتبط.. مش عارف العب بولة 
استميشن بمزاج.. بلا خرا!.. 
ليضحك أصدقاؤه بشدة» فتغلق هي الماتف في عصبية» وتجلس على 
جهازها لتفتج ال (ماسنجر).. 
* #0 
قال (أسامة) بابتسامة: 
- نصيحة لكل ذكر على وجه الأرض.. إياك تضايفها.. أو تفتكر إن 
وجعها.. سهل!.. 
# #0 
كتبت بريده الشخصي.. وضغطت زر إضافة في حسم.. ولم تمر ثوان» 
حتى وجدت قبول BLY‏ مع رسالة منه: 
زادتها كلمته غضباء فكتبت: 
£4 


UT -‏ مش ضفتك عشان حلاوتك.. أنا ضفتك عشان أقول لك إنك 


براقا 
ليجاويها رد زادها غيظا: 


- ما انا عارف!.. 
# * * 

هل يترك للجاذبية أن تؤدي نداء الطبيعة عليه؟.. 

هل يصبر حقاء حتى يقرر ربه أن ينهي حياته؟.. آم ينهيها هو الآن 
مرتاحا؟.. 

كيف أصبحت ميولك انتحارية الأن؟.. وفجأة؟.. وأنت واقف على 
ذلك السورء والمواء يضرب كل شعرة فيك ويعطيك إحساسا لم تشعر به 
من قبل.. 

تلك الموسيقى.. 

صوت الكمان. الذي يدخل قلبك في كل لحظة أين! سمعته.. 

حرك كتفاه بسرعة بطيئة نسبياء متناغما مع الموسيقى.. مغمض العينين.. 
داخله سؤالان غاية في الأهمية.. 

الي أي حد يمكن أن أصل؟.. 

ولاذا لم أقع حتى الآن؟.. 

ماذا ينتظر القدر؟.. 

بل لماذا ينتظر هو أصلا.. 

ذلك الألم المستمر.. الذي لا lage‏ 


هل سيرتاح منه أخيرا؟.. 
هل.. سينهيه بیده؟.. 

لماذا ينتظر الموت؟ 

لقد مات منذ وقت طويل.. 
dy‏ يتبق داخله إلا ألم سخيف.. 


ترك جسده يميل للامام قليلا.. وهو يفتح عينيه؛ ليلقى نظرة أخيرة على 
كل من حوله.. داخله كلمة واحدة فقط .. 


أنا.. 
اتان 


قال (أسامة) بنبرة هادئة: 
- اسم Le)‏ قبل المحاولة) اسم ممكن يكون ناشف شوية.. 
¥ # * 


انطلق )9( LAST,‏ وهو يضرب جرس شقة جارتهم جرسًا مستمرًا.. 
لتفتح له أم (مروة) ضاحكة: ليركض هو داخل الشقة دون استئذان صائحا: 


- (مروة).. جبتلك حاجة معايا.. 
وعندما دخل غرفتهاء ووجد فتاة أخرى ومعهم ولدين.. صمت قاما.. 
وهو يشعر بشيء غریب عليه.. شي« لا يفهمه.. 

* * * 


of 


past‏ (أسامة): 

- اسم المرحلة دي المفروض يبقى اسم أحلى من کده بكتير قوي.. 
# * * 

كتبت (He)‏ في عصبية: 

- بتضحك على ايه يا حيوان.. 

ليرد (ج) بهدوء شدید» ظهر حتى في حروفه: 

- عشان أنت بتكدبي على نفسك قبل ما تكدبي عل.. 


كتبت» وهي تكاد تحطم لوحة المفاتيح: 

- يابني أنت بتتكلم كأنك فاهم الدنيا واللٍ فيها.. أنت تعرف ايه عني 
أصلة؟ 

ليصمت هو قليلا.. ثم تظهر لها رسالة» جعلتها تتراجع للوراء مذهولة.. 

فقد كتب: 

- اني بحبك! 

N # ¥‏ 
قال (أسامة): 


- المرحلة اللي الراحد بيخون كل حاجة عاهد بيها نفسه قبل كده.. 
كل وجع اتوجعه» وکل قرار قرره بأنه مش هيسلم قلبه تاني لحد.. بيخون 
GS‏ من الجرح.. بيخون عقله.. بيخون حتى نفسه! 

# ¥ « 


oY 


شى جعل (أ) يعيد يده بسرعةء لتستند على سقف الشرفة» قبل أن يقع 
Ol gt‏ 

في ذلك المبنى البعيد قليلا عنه؛ لكنه على ناصية شارعه بالضبط.. كانت 
جالسة هناك.. على سطح ذلك المبنى» تشرب سيجارة.. تجلس بحيث 
قدمها تتدلدل للخارج» وتحركها كطفلة صغيرة.. 

وتنظر له!.. 

لا يرى ملاعها بسبب بعد BL‏ لكنه يستطيع فقط أن يعرف أنها 


تشاهده.. 
فقط.. 
تتأمله.. 
كما اعتاد هو أن يتأمل كل شيء.. 
بلا آي مشاعر.. 


على الإطلاق.. 


قال (أسامة): 


- .. ازاي؟.. ازاي القلب بينسى كل حاجة ويسلم نفسه كده؟.. وازاي 
بتحصل في لحظة واحدة من غير أي مقدمات؟.. أي حد قال لك إنه خد 
وقت عشان Fatt‏ بالحب كدب عليك.. أو ماحبش أساسا.. OY‏ دايها 


oy 


بحاجة.. مهما كانت صغيرة.. مهما كانت ولا حاجة.. بيحس إن اللي قدامه 


* * #0 
شئ ما جعل (ب) يتجه للممرضة» ويقول بصوت خافت» كمن يتفق 
على خطة شريرة: 
- (فاطمة).. هي مين اللي في الأوضة اللي جنبي وأجلتو عمليتي عشانها 
دي؟ 
قالت (فاطمة) بشفقة: 


- دي (سارة) يا حبة عيني.. رابع عملية ورم في المخ تعملها.. 

لم يستطع منع اندهاشه وهو يقول: 

- بس دي عندها ٠١‏ سنة! 

قالت بعينيها الطيبة: 

- ادعيلها بس ان ربنا يقومها بالسلامة.. عشان الدكتور شخصيا مش 
متطمن المرة دي.. 

شئ ما جعله يتركهاء ويتجه لغرفتها مسرعاء رغم آلامه الشديدة» ليجد 


سيدة عجوز تبكيء استنتج أنها أمهاء واستنتج أيضا أنها قد ذهبت لإجراء 
العملية.. 


وشعر شعور لم يصدقه.. 


أنه افتقدها!.. 


of 


قال (أسامة): 

- مرحلة أن كل حاجة مش منطقية.. كل حاجة ماتتصدقش.. كل 
حاجة بسرعة قوي.. اللحظة اللي بتلاقي فيها تعريف بسيط لنفسك.. 
اللحظة اللي اتخلقت ها أصلا.. إحساس أنك ناقص #احتة».. 

#0 *¢ 

كتبت في انفعال: 

۔ أنت مجحنون؟... 

ليكتب IS (eo)‏ يحفظ ما سيكتبه: 

- هو آنا قلت إني عاوز ارتبط بيكي دلوقتي؟.. انا بقولك معلومة بسيطة 
جدا.. أنا بحبك.. بس كده.. 

7 ضحكت في استهانة وكتبت: 

- وبعدين؟ 

ليكتب هو بحروف ملأتها الثقة: 

. هاخليكِ تحبيني! 

+ * ¥ 

هبط )1( من سور الشرفة في سرعة» وهو يتأمل مذهولا تلك الفتاة 
الجالسة على السطح ترمقه مباشرة. شعر أنه يتخيل.. أنه في حلم أو شيء 
من هذا القبيل.. رفع يده ملوحا ها.. 

ليجد يدها ترتفع مفرودة» وتحركها بالقرب من رأسها كالتحية 
العسكرية... فابتسم في بلاهة» ليجدها تنهض وهي تنظر له» ثم تقف على 


مه 


السور الرفيع قليلاء جعلت قلبه يخفق في حوف مفاجئ عليهاء ليجدها تفرد 
ذراعيها وشي على السورء كمن يمشي على الحبل.. لكنها مشي بمنتهى 
الاتزان» ودون قلق أو خوف.. 

Jb‏ يتأملهاء كمن يتأمل ملاكًا بنفس الانبهارء ليجدها تلتفت إليه 
فجأةء مشيرة له بعلامات حاول أن يفهمها.. علامة بمعنى الجنون.. لم 
ضمت يدها وفردت إبهامها ‏ وأنزلته لأسغل.. 


ابتسم عندما ترجمها في عقله. . 
«جنانك.. وحش».. 
وأخرجت لسانبا له في طفولةء وهي تببط من على السورء وتختفي من 
أمام عينيه في ثوان.. 
لكنه ظل يحدق بالمكان لفترة طويلة.. 
* * * 
قال (أسامة).. 


- مرحبا بكم.. في مرحلة «الوقوع في الحب».. أو مرحلة «كيوبيد؟.. أو 
مرحلة الجنان.. سموها زي ما تسموها.. 

والتفت لهم قائلا بحماس: 

- كتير مننا مش بيفهم ايه اللي ببحصل له.. بس أنا من رأبي ‏ شديد 
التواضع ‏ أن ربنا US Lae‏ زي مااحنا خلقنا كل حاجة.. عاشق.. 
ومعشوق.. 

وأكمل ببسمة: 

- كل مسمار.. ليه المعشوق بتاعه» اللي لو صح» عمره ما يفك أو يتشد 


كه 


بعيد عنه أبدا.. الفكرة ان الأحاسيس بتشابه.. في ناس كتير بنفهم منها 
غلط ان هم دول «معشوقنا».. بس لا بنعرفهم أكثر.. بتكتشف قد ايه هم 
مش مناسبين.. «بتلقلق فيهم.. بنحس ان المكان مش بتاعنا وكل حاجة 
ناقصة.. بس هتوصل للنقطة دي بعدين.. خلينا في مرحلة الوقوع.. حد 
فيكم يقول لي.. مين فيكم حصل له كده ab‏ دلوقتي؟.. 

وابتسم في رضاء عندما ارتفعت معظم الأيادي في حماس شديد.. 

وتتسع ابتسامته وهو يقول: 

- حد فيكم فهم أي حاجة؟ 

هبطت الأيادي كلها مرة واحدة؛ ليضحك هو قائلا: 


- يبقى Ul‏ نجحت.. 


ov 


نظر )1( لساعته.. 


الحادية عشر ليلا.. 

ظل ينظر للسطح مشدوها.. 

هل تطل عليه مجددا؟.. أم ستذهب ولن تعود ثانية؟.. 
لا 

لن يسمح لها بألا تعود ثانية.. 


شعر بطاقة لم يشعر بها منذ فترة طويلة.. شيء خارج المنطق جعله 
يذهب لباب شقته» وينزل راكضا على السلم.. رغم وجود المصعد» وآلامه 
الشديدة.. لكنه هبط على الدرجات في سرعة لا تدل إلا على ما في قلبه.. 

هناك شيء ما يحركه.. هو شخصيا لم يكن يعرف ماذا سيفعل.. هل 
يتوقع أن يجدها على سطح ذلك البنى؟.. هل عندما يذهب لا في ذلك 
الوقت المتأخر ما الذي سيقوله؟.. ثم السؤال القاتلء الذي Lad‏ يتحرك 
بتلك السرعة.. 

هل هي موجودة أصلا؟.. 

فتح مدخل عمارته في سرعة» وبدأ في الركض في الطريق» وني ركضه 
ظهرت لأول مرة عرجته الخفيفة. ذلك النقص الذي يعرف أنه موجود. 
ويجاهد كي لا يظهره.. لكنه لم يعبأ.. ظل يركض» حتى وصل لذلك المبنى 
الذي رآها على سطحه؛ وصعد سلمه أيضا.. 

chal‏ رغم كل طفته. يتصارع داخله خوفه من ألا يلقاها.. 

فيأخذ الطريق الأطول.. 

كل ما مر به في حياته علمه أن ذلك «السحرة غير موجود.. 


oA 











ذلك الشيء الخارج عن كل حدود 'المنطقي»: والذي إن كتب في رواية 
أو في فيلم: لن يتهموا صاحبه إلا بالخيال الجامح؛ وعلى لسانهم تلك الكلمة 
الميتة.. 

هذا لن يحدث في الحقيقة أبدا.. 

تعلموا الموت.. فحفظوه.. 

ويقنعوك به بمنتهى الفخر.. 

ما داخله من إحساس لحظي بالحماقة والاندفاع لا يسمى إلا بالسحر.. 

صعد للسطح» فوجد بابه مفتوحاء أمامه طوبة تمنع انغلاق مفاجى» 
وذلك الهواء يضرب كل شيء حوله» في برودة لم يشعر بها طوال حياته إلا 
الآن.. 

دخل ببطء شديد» يتأمل السطح الواسع» الذي تلوثت تلقائيته بكل 
تلك الأطباق الواسعة؛ التي تستقبل من السماء ما تبثه للناس» ليتعلموا 
ذلك الموت اللذيذ.. 


مسحت عيناه السطح ببطء متلهف.. 

obo‏ قلبه تعلو رغيا عنه.. 

ذلك المدوء.. الليل الذي يعشقه.. البرودة التي تدغدغ كل شعرة ف 
جسده.. 


لا يصح أن ينتهي كمال تلك اللحظة بعدم وجودها.. 


لابد أن تكون.. 
«كده جنانك بدأ يعجبني..؟ 


۹ 


التفت لها في ذلك الركن البعيد؛ الذي يطل على مبناه» ورآها.. 


وهي تنظر له.. 
E‏ 

¥ * * 
كالمعتاد ذهب (ب) للشرفة.. 


وكأنه اختيار حر لديه.. ! 


لا يدري لماذا.. لكنه كره انتظار خروج (سارة) من العملية.. كره رؤية 
ذلك الرعب في عين أمها.. نلك الساعات التي تمر دون أن تفعل شيغا إلا 
الانتظار.. 


أسوأ ما في المستشفى» أنك ترى مستقبلك في عيون كل من حولك.. 
كل هؤلاء المرضى.. ذلك الشعور الرتيب الذي يصاحب كل شيء.. نظرة 
أمك القلقة في عيون كل الأمهات» وهن في لحظات الانتظار لخروج ابنهن 
من العملية.. الممرضة تأتيك بتلك النظرة الروتينية القاتلة» تتألم أمامها فلا 
تبالي» حتى تشعر أنت بالخجل من ألمك.. لسان حاها يقول «لقد شاهدت 
من هم أسوأ منك حالا ولا يتألمون.. فلماذا تتألم آبيا الطفل الرضيع؟».. 

لا يوجد من هم أسخف ممن يستخفون بألمك.. 

نظر للنيل الذي صادقه الآن.. مرت عليه ثلاثة أسابيع» ينظر له ويتأمله 
كل يوم.. يعرف OW‏ قصة كل من يقف أمامه بعين الخيال.. هؤلاء العشاق» 
الذي يسرقون قبلة أو حضن دون أن يراهم أحد.. ذلك الرجل الكبير الذي 
ينظر للنيل بالساعات. منتظرا أن يعرف ذلك الشىء الذي سمعه في كل 


عمره في| آفناه!.. 

أخرج تلك المفكرة الصغيرة من 

كان يعرف جيدا أنه» بعدما يجري تلك العملية» سيظل شهورا راقدا.. 
وعندما يتعافى تماماء سيظل يعيش بنصف حياة.. لن يكون هناك كرة قدم 
إلا على الكومبيوتر.. يعلم جيدا أنه لابد من أن يجد شيثا يحب أن يفعله» 
حتى لا يموت مللا في «حياة ما بعد الجراحة0؛ كا يحب أن يسميها.. 

في الأساييع الماضية» حاول أن يجد أي شيء يفعله.. جرب الكتابة وفشل 
فيها فشلا ذريعا.. لا يكتب أكثر من جمل يحاول أن يبدو فيها عميقا ولا 
يعرف.. لذاء عندما أخرج المفكرة من يده» شعر JUL‏ من الكتابة.. فبدأ في 
رسم خطوط بلا معنی. Sie‏ معها ذكريات طفولة بحاول ألا يتذكرها... 

وقف جالبه رجل» مشعلا سيجارة وينفخها بقوة» فنظر له (ب) 
باشمئزاز قليلاء فنظر له الرجل ضاحكا وقال: 

. مابتحبش السجاير؟ 

ابتسم (ب) وقال بهدوء: 

ماجربتهاش عشان مااحبهاش.. بس Ul‏ بكرهها کره العمى.. عشان 
أنا مش هاسمح لنفسي أني أبقى عبد لأي حاجة غير دماغي! 

ونظر للرجل قائلا بصراحة مطلقة: 

- والصراحة بينزل من نظري أي حد بيشربها.. 

لا يدري لاذا يتكلم بتلك الوقاحة» لكن ذلك الشعور بالقلق على 
(سارة) جعله يتصرف بعصبية غير مفهومة؛ حتى بالنسبة له.. وهذا في حد 
ذاته جعله يشعر بعصبية أكثر!.. 

ضحك الرجل وقال ساخرا: 

- حرام.. حتى انك تبقى عبد لدماغك حرام.. احنا مش عباد أي حاجة 
غير Noy‏ 

ثم تأمل السيجارة لحظات وقال: 

- في حكمة بتقول لك «ماتقولش للمدخن بطل سجاير.. قول له: ايه 
الحاجة اللي واجعاك ونفسك تحكيها؟؛ 

ابتسم (ب) ساخرا رقال: 

aly -‏ بقى اللي واجعك ونفسك تحكيه؟ 

ضحك الرجل ثانية بمرح» شعر معه (ب) بالدهشة؛ والرجل يقول: 

- لا أنا مافياش حاجة.. أنا باقول لك الحكمة بس.. 

وأخذ نفسا عميقا من السيجارةء وهو يلقيها بعيداء ثم ينظر ل(ب) 
نظرة طويلةء جعلت (ب) يشعر بالإحراج قليلاء ثم قال له الرجل فجأة! 

- ماتحكمش على حد من حاجة بيعملها.. أقول لك على حاجة أنقح.. 
ولاحتى لما تعرف ليه بيعملها.. 

نظر له (ب) لحظات» ثم قال: 

ud -‏ أحكم عليه امتى بقى؟ 

ابتسم الرجل» ونظر للنيل طويلاء ثم التفت ل(ب) وقال بضحكة 
مستهزثة: 

- ماتحكمش أصلا.. أنت مال أهلك؟! 

UU‏ وهو يعطيه ظهره منصرفاء ورغم ما في الكلمة من إهانة إلا أن 
(ب) لم يرد عليه.. 

ونظر للتيل ثانية.. 

منتظرا خروج (سارة).. 

SS * * 

كتبت (He)‏ بعد فترة صمت: 

تخليني أحبك؟.. انت أهبل يابني؟.. 

Ss 

أهبل؟.. من المحصيلة اللغوية في الاهانة مالافتيش غير أهبل؟.. :) 

وبدأ ذلك السجال الإلكتروي؛ الذي لا تعلم حتى الآن كيف استمرت 
vad‏ 

- أنت عاوز مني ايه؟ 

- هو أنت عاوزة تسمعيها مني كتير ولاايه؟:) 

- مش فاهماك والمصحف.. انت مقتنع أنك هتسحرني بقى وأنا اقع من 
طولي من حنيتك؟ 

- أسحرك ممكن.. بس تقعي من طولك دي عمري ماارضاهالك.. 

- لّ راجل يرد عليك.. 

_ أختلف معاك في تعريف كلمة راجل.. بس قشطة.. 

انت عارف أنا لو قلت ل(أحمد) اللي أنت بتعمله ده هيعمل فيك أيه؟ 

- هييجي يضربني بعد مايخلص بولة الاستميشن.. 
صمتت متفاجئةء ثم كتبت بحذر: 


۔ أنت قاعد معاه؟ 


ly‏ العظيم البشر دول متوقعين زيادة عن اللزوم.. لا يا ستي.. أنا قاعد 
شعرت أنها تريد أن تضرب الشاشة من عصبيتهاء فكتبت: 
- أنا غلطانة اني اتكلمت مع واحد زيك.. 
- طب سؤال هنا مااعتقدش انك سألتيه لنفسك.. 
- مالكش أنك تسألني أصلا.. 
- طيب.. :) 
وصمت بعدها فعلاء فهمت أن تغلق الجهاز كله من عصبيتهاء لکن 
شعرت بذلك الفضول القاتل» فكتبت وهي تعلم تماما أن ما تفعله خطأ: 
- ايه السؤال اللي ماسألتهوش لنفسي؟ 
- مالكيش أنك تسأليني أصلا.. :).. 
وأكمل کاتبا: 
وللاسف مافيش في العربي (ايموشن) بيطلع لسانه!! 


أدهشتها تلك الابتسامة التي ارتسمت على شفتيها.. فمنعتها بقوة؛ وم 
تكتب؛ لكنها لم تغلق أيضاء ليكتب هو بعد فترة صمت: 


- هو احنا ليه بنخاف قوي من الحاجة الجديدة كده؟.. كل العصبية اللي 

نت فيها دي ليه؟.. ليه غلط قوي أني أقول لك اللي حسه؟ 

کت ردد 

- عشان كل حاجة ليها قواعد.. كل حاجة ليها أصول.. لو كل الناس 
بتعمل زي ماانت بتعمل كان زماننا في غابة.. أي حد يحب مرات أي حد.. 
كل الناس تسرق الحاجة اللي مش من حقها.. مافيش أرض هنقف عليها 
تخلينا نعرف الصح فين والغلط فين!.. 

أخذ وقتا تلك المرة» ثم كتب: 

- مافيش حاجة في دنيتنا أصلا (صح).. كلنا عمالين بنخبط فيها.. كلنا 
بنحاول نعيش على قد مانقدر.. ماحدش عارف ولا فاهم ولا متأكد من 
حاجة.. كلنا بلا استثناء غلط.. فلم الناس الغلط هي اللي تحدد الصح.. 
يبقى أصلا (الصح) ده.. غلط! 

لا تعرف حتى الآن لماذا تحدثه.. لا تعرف كيف أمكنه أن يجعلها تسمع.. 
أن تستلم لما يريده هو في النهاية.. 

شعرت فجأة ما تشعر به ذبابة حائرة» لا تدري لماذا لا تحلق.. ثم تكتشف 
تلك الشباك الخفية لعنكبوت هي التي تمسك في اجنحتها. . 

كتب هوء (AAS‏ شعر بها فيها: 

. أنا هاقول لك على لعبة حلوة.. 

م ترد» ولم ينتظرها هو.. 

- آنا هاقول لك كل حاجة فيكِ.. هاقول لك آنا شايفك ازاي.. ولو 
طلعت صح.. كل اللي طالبه أنك تسمعيني.. بس كده 


- ولو طلعت غلط في اللي هتقوله؟ 

كتب: 

= يبقى البلوك التمام.. ولا من شاف ولا من دري.. 

صمتت تفكر الحظات. لكنها وجدت تلك العلامة التي تقول إنه يكتب 
كأن) يعتبر موافقتها شيئا مفروغا منه. . 

كالمعتاد. . 

يصدق ما تكره أن تعترف به لنفسها!.. 

** * * 

قشعريرة مرت بجسد (آ)» جعلته يقف ولا يفعل شيئا سوى أن ينظر 
ها.. 

لم يرها من قبل في حياته.. هذا نفى داخله هاجس lel‏ من خيالاته.. 

جسدها الصغير.. شعرها المتراقص في عفوية» ويتطاير مع الحواء.. 
عيناها البنية الواسعة اللتان تحتلان كل من يجرؤ أن ينظر لهما.. شفتيها 
رفيعتان مبتسمتان.. أنف مستقيم.. 

ثم الأروع.. 

تلك الموسيقى الحنونة؛ التي تصدر من هاتفها المتصل بسراعتين» يجعلان 
الصوت ساحرا.. 

هذا عالها إذًا.. 

هذا السطح هو عالمها.. 

ظلت تنظر له مبتسمة؛ ثم أحرجت علبة السجائر من جيبهاء وأخرجت 

سيجارة وأشعلتها بقداحتها المعدنية الفضية اللون.. 
هل يكون من قمة السخافة أن يسأل نفسه كيف أشعلتها في هذا الهواء 


الخذيد؟: 
تلقت نظرته المتسائلة بنظرة مطمئنة» ثم ضحكت ضحكة صافيةء 
وقالت: 


- انث من النوع اللي بيفضل يبص كتير؟ 

طوال عمره سريع الرد حاضر الإجابة؛ لكنه فعلا لا يشعر الآن إلا أنه 
يريد أن ينظر فقط.. أن يتأمل تلك MUL‏ التي ظهرت له فجأة من حيث 
لايدري.. 

تتخلل الموسيقى الناعمة كل ما في حواسه.. 

صوت الكمان يرد عليه البيانو في مزيج لا يذوب فيه إلا من عرف طعم 
الأمل.. والألم.. 

ومتى افترق طعمهما في تلك الحياة المريضة ؟.. 

قال بصوت خافت» تمنى ألا تسمعه: 

- هو أنت بجد؟ 

لتخيّب هي آماله» وترد عليه باسمة» بعين تلمع في حنان مرير: 

- وايه اللي يثبت لك؟ 

فكر في كل الأشياء المنطقيةء dy‏ يجد.. إن جاء بأصدقائه كلهم» وجعلهم 
يقسمون أنها حقيقيةء لن يصدق.. بل إن أقسمت عيئاه شخصياء لن 
يصدق.. ما الذي تفعله فيه تلك الفتاة؟.. ما كل هذا الذي تجبره أن يشعر 
به مرة واحدة؟.. قست الموسيقى على قلبه فجأة.. ذكرته JS‏ شيء جاهد 

طوال حياته أن يبرب منه.. كل ما يدفنه من حوف وضعف ومواقف أثبتت 
له أنه أضعف من حشرة.. شعر بدمعة تملا عينيه.. دمعة Blo‏ ما تنوه في 
الطريق لعينيه» من قسوة هروبه.. 

نظر ها مجيبا عن سؤالماء وهو يستسلم تاركا الدمعة هبط على خد واحد 
في che po‏ هاربة من ذلك الجحيم الذي يعتمل داخله: 

ب حضن.. 

نظرت للأرض لحظات. والتمعت عيناها بدموع غزيرة» مع ضحكة 
رائعة» تزين كل ركن في وجهها.. ضحكة حنونة مقدرة.. ضحكة تفهم كل 
شي كأم عاشقة.. 

رفعت إليه عينيهاء وهي تترك دموعها أيضاء وتفتح ذراعيها على 
مصراعيه؛ في رسالة واضحة وصريحة بالايجاب... 

م يفکر» وهو يذهب نحوها بخطوات تريد أن تعرف طريقها.. 
تسارعت خطواته وهو يقترب منهاء في لهفة ماتت داخله منذ زمن بعيد.. 
ورغم سرعته» ولا يدري لماذاء شعر أن كل شيء بالتصوير البطئ.. 

وعائقها.. 

وضع رأسه على كتفهاء وأغمض cae‏ والتفت ذراعاه حول وسطهاء 
واحتوت يداه ظهرها کله في حين أحاطت يداها برقبته» NALS‏ تتشبث به من 
كل ما تخافه من الدنيا. » 

ذلك الدفء.. 

ذلك ال.. كل شيء!.. 


شعر بروحه تغمره من جديد.. وكأنما فرغت بطارية مشاعره منذ أمد 

بعید» وأصبح جسد ميت.. وعاد من يشحنه من جدید.. 

ترك رأسه على كتفهاء الذي لا يعرف كيف ارتاح من قبل على كتف 
قبله.. 
«الحضن» هو الئىء الوحيد الجسدي بين البشرء الذي يلمس روعة 
hey MM‏ 

أن تترك نفسك. وكل ما يؤلمك بين ذراعي من تعشق.. أن تترك نفسك 
وكل مايؤلمك له!.. 

وتوقف الزمن كله للحظات.. 

ولو بسيطة.. 

مسحت بيدها على شعره بعد فترة» وقالت. تحاول أن تعيد بسمتها؛ 

- طول عمري بحب اللي بيبصوا بس.. بيطلع منهم أحلى شغل.. 

ابتسم هوء وقد بدأ يفتح عينيه؛ ويعود شخصًا واحدًا ثانية؛ فقالت هي: 


= صدقت؟ 
عاد له الكثير من نفسهء فنظر ها ماسحا تلك الدمعة الحاربة» وابتسم 
قائلا: 


- بس مكن أقتنع أكتر ببوسة.. 
ضحكت وهي تضربه في كتفه. وقالت ضاحكة: 
- أيوة كده يا جدع.. هزر.. جتك القرف! 
ضحك معها قليلاء ثم حطر بباله أغرب سؤال يأتيه الآن.. 
قال ها في حيرة: 

- أنت مين؟ 


«ايه اهيل ذهه؟ 

UU‏ أحد الطلاب في حدة؛ فالتفت له الجميعء حتى (أسامة) الذي 
صمت ولم يتكلم فأكمل الطالب بحدة: 

- ايه «الأفورة» دي؟.. أنا لما جيت هنا كنت جي عشان محاضرة بتتكلم 
عن سبع مراحل الحب.. الحب بتاعنا احنا.. بتاع الناس العادية.. حب 
(شيماء) بنت الجيران اللي بتضرب فول الصبح وتنزل الجامعة.. أو حتى يا 
عم حب صبي عجلاتي لواحدة عنده في الشارع.. عن التفاصيل الصغيرة 
اللي من مصر دي اللي تخليني أصدق.. 

ثم نظر لباقي الطلاب» وأكمل بحدة: 

= لكن ايه يا عم واحد كان هينتحر لقى واحدة في السطح راح طلع 
حضنها وهي لا تعرفه ولا هو يعرفها؟.. والتاني العيان اللي حب واحدة 
لسة عارفها من مس دقايق؟..ء والتالت اللي رسم واحدة وهو مغمض 
عينيه وحبها قوي من أول قعدة؟.. دي مش ثقافتنا.. مش حياتنا.. أنا 
مش لاقي نفسي في ولا قصة من القصص.. مش عارف حتى استطعمها 
ولا اصدق انها بتحصل في الحقيقة.. فرقت ايه أنت عن أي فيلم أمريكاني 
رخيص بيخلي الرومانسية جرد مشاعر «أوفره قوي عمرها مابتحصل في 
الحقيقة؟1.. 

التفتت العيون كلها إلى (أسامة)» الذي نظر للطالب في صمت طال.. 
مع ذلك الهمس بين الطلابء الذي لم يميز فيه إلا كلمة #الواد ده برنس» 
التي تتناقلها ألسنة الرجال بالذات.. 

ابتسم الطالب في سخرية وهو يقول: 


- أنا مائي.. 

UE‏ وهو ينهض فعلاء ونزل درجات السلم حاملا Ulan‏ جلديًا واتجه 
للباب» فقال (أسامة) بصرامة: 

ات استلى.: 


نظر له الطالب لحظات طويلةء وهو يقف أمامه.. في حين تعلقت كل 
العيون ب(أسامة).. الذي عادت ابتسامته الوائقة على شفتيه» رغم أنها أول 
مرة يتعرض هذا ا موقف في محاضراته كلها.. 

قال للطالب: 

. تعال.. 

قال الطالب ساخرا: 

- هو حتى هنا في تذنيب ولا Sal‏ 

ابتسم (أسامة) وقال بهدوء: 

اسمك ايه؟ 

رد الولد: 

- (يحبي المهندس).. 

تركه (أسامة) بهدوء» وهو يتجه لنفس المقعد الذي كان يجلس فيه 


Ct)‏ وجلس عليه.. ثم نظر oC et)‏ الذي وقف أمام الطلاب في 
حيرة» فقال له (أسامة) بصوت عال: 


- أنت ايه حالتك العاطفية؟ 


الا 


ارتبك (يحبي) قليلاء ثم تمالك نفسه وقال مستعيدا هدوثه: 

. خاطب 

ليسأل (أسامة): 

- بتحبها؟.. 

ابتسم (يحسي) وقال: 

— طبعا.. 

ليسأل (أسامة): 

- يعني أيه؟.. 

ساد صمت طويل تلك المرة ثم هز (يحبي) كتفيه وقال: 

- يعني بحبها.. بحس معاها بحاجات حلوة.. بلاقي نفسي معاها 
وبنسى الوقت.. وحاسس أني ممكن أهد الدنيا عشانها.. 

ليسأل (أسامة): 

- أول مرة تحس بيها كانت أمتى؟ 

بدأ (يحيي) في ابتسامة حانية وهو يقول: 

- أول مرة شوفتها فيها في الجامعة.. كانت ماشية في وسط اصحابها 
وحسيت بحاجة غريبة.. أي أعرفها من زمان.. حسيت أني عاوز.. أي 
عاوزها تبقى مراتي وأم عيالي.. حسيت أنها خدتني من حاجات كتير قوي.. 

ليسأل (أسامة): 

- عملت ايه عشان توصل لها؟ 

ضحك (يحيي) وهو ينظر لكل من في القاعة: 
- فضلت راشق وراها ولازقلها لحد ماعرفت أوصل ها.. اتشلقبت 
فا قرد.. 


ضحك الطلاب ans‏ ليسأل (أسامة): 

- فرقت ايه وانت بتحكي عن (أ) و(ج)؟.. 

صمت الجميع لحظات. في حين استعاد (يحبي) سخريته وهو يقول: 

- أناما رحتش حضنتها في أول مرة شوفتها فيها.. ولا كانت هي مرتبطة 


ورحت أعلقها.. 

ليسأل (أسامة): 

- ساعة ما حسيت بيها أول مرة.. كنت تعرف أي حاجة عنها؟.. إذا 
كانت مرتبطة ولا لأ؟.. 


نظر له (يحيى) صامتاء ليكمل (أسامة): 

- انت حسيت وخلاص.. والكلام اللي أنت قلته عن أنها تبقى مراتك 
وإحساسك الغريب.. هو ده تفسير عقلنا لإحساس بسيط قوي احنا 
بنرفض نصدقه أو بنمنطقه» على حسب الطبيعة اللي نشأنا فيها.. اللي هي 
«مصر» اللي بتقول عليها.. الإحساس ده مالوش غير ترجمة واحدة.. انك 
عاوز حد يحتويك.. الاحتواء ده بيكون شامل كل حاجة... مشاكلك 
وهمومك وفرحك وظروفك.. ويخليك تقرر تشارك حد وتقاسمه بقية 
عمرك.. 

ونبض من كرسيه؛ وهو يعود أمام الطلاب ثانية؛ أمام نظرة (يحبي) 
المستنكرة» وأكمل بحهاس: 


vy 


- معاكم أن القصص اللي هنا ممكن ماتتصدقش شوية.. بس ايه المانع 
أننا نصدق شوية #خيال»؟.. هنموت لو صدقناه؟.. وايه المشكلة في شوية 
«خيال»: مادام فيه كل اللي Lot‏ بنحسه وبنخاف نقوله حتى بیننا وبين 
نفسنا؟.- 

وأكمل مشيرا ل(يجيي) أن يعود لمكانه: 

أنا مش هاقرالكم في المحاضرة دي قصص جاية من واقع صفحة 

الوفيات.. فلان حب اتجوز خلف مات!.. والعزاء لكل اللي مافهمش 
عملها ازاي.. أنا هنا عشان أقول لكم ازاي الواحد مننا بيقع في نفس الفخ 
اللي بيجي منه كل الوجع والحزن والأل.. وعشان تفهمواء لازم تحسوا.. 
وعشان تحسواء لازم تغمضوا عنيكم عن كل القرف اللي حواليكم.. 
تغمضوا عنيكم وتسرحوا شوية في دنيا الخيال.. وتسألوا نفسكم سؤال 
واحد.. مکن Ri‏ حياتكم كلهاء لو فعلا اقتنعتم بیه.. 


وصمت لحظةء ليعطي كلمته التأثير المطلوب: 
- ليه.. WY‏ 


صمتوا جميعا ناظرين له.. يعلم جيدا أن نصفهم لم يقتنع؛ ونصف آخر لا 
يتكلم» كي يعرف إذا كانت النقود التي دفعوها تستحق أن يسمعوا لذلك 
المعتوه» الذي يتكلم عن الحب كأنه الحياة كلها.. 

ليتهم يعلمون.. 

أنهم لم يخلقوا من الأصل إلا كي يحبوا.. 

عبادهم حب.. ete)‏ حب.. تممّلهم لكل ما في الدنيا من تخبط 
عشوائي حب.. 

طرد أفكاره من ذهنه» وهو يكمل باسما fae‏ | للموضوع: 
vt‏ 


ہے 


- بذمتكم ماوحشكوش (د)؟ 
¥ * #0 

قالت له أمه» وهي تدخل الغرفة عليه: 

(مروة) عاوزاك.. 

عقد ذراعيه أمام صدره» وهو يعطي ظهره لأمهء وقال بغضب: 

أنا خاصمها.. 

ليجاوبه صوت (مروة) WE‏ بانزعاج: 

- ليه بس؟ 

التفت هما بقرحةء ثم أدرك أنه غاضبء فعقد حاجبيه وهو يرفع إصبعه 
الصغير في وجهها_ علامة الخصام الأبدي ‏ ويقول: 

- أنا تخاصمك 

ارتفع حاجبا (مروة) في ضيق حقيقي» وقلبت شفتها السفلية في تلقائية» 
وهي تقول وهي تكاد تبكي: 

أناعملت ايه؟.. 

قال وهو يقلب شفته السفلى أيضا: 

- انت بتلعبي مع ناس تانية.. 

اقتربت منه» وقالت بادئة في البكاء فعلا: 

- والله هم جم لوحدهم.. وكيان ماما بتاعتهم قالت لي ألعب معاهم.. 
وانالو ماسمعتش كلام الكبار هاروح النار.. 

م يرد عليهاء رغم اقتناعه التام بكلامهاء وهو لا يرضى أبدا أن تدخل 
النار بسببه. لكنه ظل عاقدا حاجبيه في غضب عنید» حتى سمع صوت 
نهنهتهاء فالتفت إليها ونظر لحا الحظات.. ثم اتجه لدرج مكتبه الصغيرء 
وأخرج منه تلك الورقة المقطوعة من كراس الرسم.. وقال باسما: 

- آنا كنت جيت عشان اديكي دي.. 

مسحت دمعتها وهي تبتسم» ومدت يدها تلتقط الورقة؛ و(د) يكمل: 

- ده الوم ورك بتاع ميس (نجوى).. قالت لينا ارسموا حاجة بتحبوها.. 

نظرت للرسم» ثم اتسعت ابتسامتهاء في أنقى تعبير عن الفرحة. . 

كانت الرسمة كلها عبارة عن طفلين بمسكين Ge‏ بعضههماء مع شمس 
تخرج منها خطوط طفولية» وبعض السحب وطيور.. ولزيد من الإيضاح» 
وضع lee‏ على الطفلة» مكتوبًا عليه بخط عتعرج (مروة»؛ وعلى الطفل 
الآخر سهًا مكتوبًا عليه (أنا).. 

شعرت (مروة) بفرح شديد فنظرت ل(د)» الذي يقف أمامها بوجه 
حجول» ثم اتجهت ناحيته ومالت عليه لتقبله في خده؛ وهي تقول: 

- أنا بحبك قوي.. ثانك بو.. 

وركضت مسرعة خارج الغرفة.. 

خلفها (د) يتحسس خده في استغراب.. 

مبتسما في بلاهة طفل» عمره لا سئوات.. 

KN * ¥ 

قال (أسامة) ببسمة: 
قبل ما حد فيكم يعملها.. يا خلا|||اا)!!|اازيسييسيبيبي.. 
ضحك الجميع» ليقول (أسامة)» وهو يحاول أن يستعيد ذلك الجزء من 
الثقة؛ الذي فقده منذ قليل: 
- المحاولة ليها أشكال وأنواع AT‏ نما تتخيلوا.. في قصص حب كانت 
ممكن تبقى عظيمة جداء لو ما انتهتش عند المحاولة.. بس لو فكرنا شوية.. 
وصمت لحظات ليقول: 
- هي أصلا مابتبقاش محاولة.. هي بتبقى سعي لحاجة لازم هتحصل.. 
أنت خلاص خنت نفسك لا اتوجعت قبل كده.. خلاص مستعد تاخد 
نفسك وتقول «أنا بحب؛.. والواحد لما جس بكده فعلا.. مافيش حاجة 
بتمنعه لحد ما يوصل.. هتقولوا لي لازم الطرف التاني يدي فرصة.. يدي 
مساحة.. هاقول لكم لأ.. ده اللي بيفرق اللي بيحب عن المعجب.. عن اللي 
عاوز يمتلك وخلاص.. عن اللي بيلعب» وكل ما اللعبة تصعب يحاول 
أكتر.. 
ثم نظر هم وهو يتحرك كعادته: 
- فاكرين لما قلت لكم «بتحس أنك ناقص حتة»؟.. 
نظروا له في بلاهة. فآكمل: 
مش مشكلة.. الإحساس بتاع ناقص Em‏ ده.. مش بتلاقيه غير 
مع اللي شدك قوي كده.. وحبيته قوي كده.. بتحس أنك عمال تتسحب 
ومش عارف ليه.. قعشان كده مش بتحاول معاه إلا بالطريقة اللي هيفهمها 
حبيبك ويعرف يستوعبها.. م الآخر كده.. بتحاول معاه بالطريقة اللي مش 
هيفهمها غيره.. لأنك منه.. وهو منك.. 
يغ 


وأكمل بحراس: 

- مثلا.. (ج) عمره ماكان هيعمل اللي عمله الا لما لقى ان (Ae)‏ فيها 
الحتة الناقصة اللي فيه.. اللي متعرف تفهم كل ده.. (أ) ماكانش هيجرؤ أنه 
يقول (حضن) غير لما عرف أنها هتفهم.. لأنها لازم تفهم.. 

ثم أخذ نفسا عميقا وهو يقول: 

- عشان كده بيبان قوي.. الفرق بين اللي حب بجد.. واللي حب الاهتهام 
بس.. تلات أرباع الجوازات بيبقى عشان بيحبوا الاهتام.. بيعوض نقص 
جواهم أو بيخليهم يعيشوا في (موود) الحب.. بس اللي هما مش عارفينه.. 
ان الحب مش تعويض نقص.. الحب اكتمال روح.. 

رفعت أحد الطالبات يدهاء وقالت دون حتى أن يأذن ها: 

- بس (ب) ماحاولش.. كل اللي عمله أنه استناها. . 

ليبتسم (أسامة) أبتسامة خبيثة قليلا وقال: 

- أمال تفتكري ليه مسك المفكرة.. وبدأ يرسم؟.. 

نظرت له في حيرة؛ ليقول هو The pee‏ 

- الجزء التالت من المرحلة التانية.. وأسعدها.. (الموافقة).. 


* * * 


ما زالت الموسيقى تنساب بنعومة. مخترقة كل ذرة فيهما تريد أن تشعر.. 
عندما سأها CD‏ نظرت له ولم تجب» فقط قالت ببسمتها الغريبة» التي 
تجمع كل التناقضات: 


YA 


- ترقص؟ 
نظر حوله» مستعيدا إحساسه بالواقع.. هل تصادف أنها فعلا قابلته في 
ذلك السطح؟.. أم آنا تريد أن تجعله يدرك كيف يبدو كل شيء من ذلك 


الارتفاع الشاهق.. صغير.. 
كل الآلام والمآسي التي مر بها تبدو.. 
صغيرة.. ! 


ذهب معها كا مسحورء وهي تمسكه من يده» ذاهبين لمنتصف السطح.. 
وأحاطت رقبته في هدوء شدید» وبدأت تايل معه على نغمات الموسيقى» 
التي dad‏ ينسى من أين أتى وأين سيذهب.. ومن يكون.. 

taal‏ يحرّمون الموسيقى؟.. 

YY‏ تعطيك رائحة من ضياء الججنة؟.. 

ظل يحدق في عينيها الواسعتين اللتين تتأملانه بنظرة غريبة.. 

نظرة استغاثة.. جئون.. حنان.. وقسوة.. 

نظرة ل ير مثلها إلا في.. 

مرآته.. 

قال بصوت متهدج: 

- أنت ازاي برة الدنيا كده؟ 

قالت» بعد ضحكة خافتة وبعض من تمايلهها معا: 

- الدنيا هي اللي js‏ 

أمسك يدهاء ورفعها لأعلى» لتضحك هي وتدور حول نفسهاء فيتطاير 

شعرها معهاء مثيرا أكبر قدر من المشاعر في قلبه» الذي نسى معنى كلمة 
هدوء منذ رآها.. 


ظلت تدور حول نفسها مبتعدة cate‏ فذهب وراءهاء حتى اقتربت من 
السور» ونظرت له day‏ قليلا.. ثم اعتلته في هدوء شديد. ووقفت عليه 
على أطراف أصابعهاء بثبات عجيب!.. صاح فيها بخوف حقيقي: 

انوي 

نظرت له بنظرة عابثة» ثم قالت: 

- لو وقفت على السور ده زبي.. هاقول لك اللي أنت عاوزه.. 

قال» وهو لا يستطيع أن يداري ذلك القلق الذي يملا كيانه: 

- يا ستي عنك ما قلت آي حاجة.. انزلي بس.. 

لم ترد عليه فنظر لكل شيء حوله لحظات» ثم ذهب بحماس للسور» 
واعتلا» وحاول أن يقف مستقيهاء لكن جسده أخذ يترنح» في محاولة 
مستميتة لإيجاد مركز اتزان.. el ght‏ يضرب فيه بشدة» فانحنى ثانية» ليمسك 
بالسور بيديه في حوف» تعجب هو منه بشدة.. ورفع عينيه إليهاء ليجدها 
تنظر إليه ساخرة وتقول: 

- أمال كنت واقف على سور بلكونتك ومش خايف ازاي؟ 

أمسك في السور أكثرء وقال بصوت مهتز: 

- ماكنتش لاقيتك.. 

قالها دون أن يفكرء فاتسعت عيناها في دهشة لحظات. ثم تظرت لنفسهاء 
بذلك الثبات الذي تقف بهء وقالت ساخرة: 

- يبقى أنا لسة مالاقيتكش.. 

فهم قصدهاء فقال ها برجاء: 
- ممكن تنزلي.. 
ثم بثقة ملأته فجأة أكمل: 
- وهتلاقيئي.. 
لتنظر له هي لحظات طويلة» تخترقه بعينيها.. ثم قالت بهدوء: 
- ماشي يا عم.. 
وضحكت قائلة؛ وهي تنزل من على السور ويتبعها هو 
~challenge.. accepted‏ 
# ¥ * 
oat -‏ ازاي تقلقينا عليكِ كده؟ 
قاها (ب) في ابتسامة ل(سارة)ء التي كانت راقدة على فراشهاء وهناك 


شاش كبير يلتهم من رأسها جزءً كبيرًا.. فضحكت هي ضحكة ENE‏ 
وقالت: 


- ربنا يخليك.. انت عامل ايه؟ 

كانت قد حرجت من عمليتها منذ يومين؛ لكن لم يسمح لأحد بالزيارة 
إلا الآن» فقالت له أمهاء التي أشعرته أنها أمه في الأيام الماضية؛ أن يذهب 
ويزور (سارة) قليلاء لأنها مكتئبة.. فذهب.. 

قال ها مبتسما: 

- المعتاد.. ملل شوية.. بقالي هنا فترة العملية بتتأجل.. وحقن شر جية.. 
بس كده.. 


AN 


ضحكت ضحكة قصيرة» ثم ساد بينهما ذلك الصمت الغريب.. هو 
لا يعرفهاء وهي لا تعرفه» وهو يحفظ ذلك الكلام المعتاد لتهنئة كل من 
خرج من عملية.. ثم أن آلامه في ذلك اليوم بالذات لا تطاق. قطعت هي 
الصمت بسؤاها: 

- هو أنت عندك ايه؟ 

قال بابتسامة: 

- عندي بلاي ستاشن عاوز أبيعه.. 

لم تضحك» فشعر هو بسخافته» لكنها قالت بجدية: 

- لأقصدي مريض بايه؟ 

ذلك السؤال الذي يعتصر فيه ألا لا يدرك معناه.. ابتسم ابتسامة خفيفة 
وقال: 

- سيبك مني Ul‏ وقولي لي.. الوجع عامل ايه؟ 


نظرت له لحظات.. السؤال يبدو بريئا من الخارج؛ لكن ذلك العمق 
الذي نطقه به» جعلها تنظر لعينيه فتتأكد من قصده. من تلك النظرة الهادثة 
المتأملة. . 


قالت مبتسمة في هدوء: 
- الوجع بياخد منك كتير فوي.. 
Ley‏ برأسه إيجاباء فنظرت للأرض وقالت مبتسمة: 


- نصيحتي ليك.. الحق نفسك قبل ما الوجع يغبّرك.. لأنك عمرك ما 
هتعرف ترجع تاني.. 


AY 


لس كلامها داخله وترّاء جعله يعتدل في جلسته» لتكمل هي بدمعة 
تترقرق في عينيها: 

- اعمل كل اللي نفسك فيه.. احتفظ JS‏ حاجة دلوقتي Ke‏ تفكرك 
بيك.. الحق اللي فاضل من روحك.. 

شعر أنه جعلها تكتئب AST‏ فابتسم قائلا: 

- هو ul‏ هاموت Vy‏ ایه؟ 

لم تضحك. لكنها نظرت له في هدوء؛ وهي تمسح دمعتها وقالت: 

- أسوأ.. 

لم يرد عليهاء وهو ينظر هما.. لا يتذكر ماذا قال لهاء ليعتذر.. وينصرف. 

كل ما يتذكره هو أنه خرج من غرفتها مسرعا في مشيه.. وأمسك هاتفه 
المحمول» وهو يخرج للشرفة المطلة على النيل؛ الذي تتبايل شمس الغروب 
حوله في رقة» وهو يطلب رقم يحفظه عن ظهر قلب.. 

لا يتذكر إلا عندما سمع صوتبا على الماتف تقول في مرح: 


داشا 
ليقول هو بسرعة» [ls‏ يلفظ أنفاسه الأخيرة: 
(دنيا).. 


وأخذ نفسًا قصيرًا وهو يقول: 
- أنا بحبك.. 


Ar 


كتب (ج) بسرعة: 

Gil 4‏ شخصية طيبة جدا.. دمك حفيف.. ليكي وجود ملحوظ في 
كل مكان بتروحيه.. بتحبي تشدي عين الناس ليكي.. بتحبي تبقى مركز 
اهتمام.. حساسة جدا.. رومانسية جدا.. بس مابتحبيش بيني ده قوي.. 
نفسك تتحرري من قيود كتير.. نفسك تلاقي نفسك صح.. 

ثم صمت قليلا وكتب: 

- بس موجوعة قوي.. 

ابتسمت ساخرة وكتبت: 

5 وهي دي دخلتك اللي بتخلي البنت تدمع وتقول «واو.. ده فاهمني 
قوي».. ما كلنا موجوعين.. ايه الحدید؟.. 

كتب كأنم لم يقرأ شيئا: 

- مسكتك لإيد (أحمد) مسكة مش حلوة.. مسكة بتحاولي تبيني فيها 
أنك بتحبيه.. بس مش مسكة ايد واحدة بتحب.. فغالبا (أحمد) شخصية 
نمطية قوي.. حد «أمان؛ زي مابيقولوا.. كل حاجة معاه متوقعة.. كل 
حاجة معاه ثابتة لمدة عشر سنين قدام.. 
همت أن تکتب «مااسمحلکش.. لكنها تراجعت ومسحتهاء ليكمل 
هو: 

- متدلعة شوية.. يعني تقريبا أنت بنت وحيدة في عيلتك.. أو ليكي 
أخوات بس مش بنات.. إحساس التميز اللي في عينك ده غالبا ييبقى من 
كده.. اهتيامك بلبسك وطريقة حجابك.. وآه.. 


وأكمل: 


At 


- وبتدخني بس ماقولتيش لحد.. سجاير #مور» الرفيعة الطويلة دي.. 
وغالبا بالنعناع.. 

اتسعت عيناها في دهشة حقيقية تلك المرة.. ليكمل هو: 

- وجعك أعمق من أي حد.. أنا مش عارف اذا كان SUL‏ عايش ولا 
متوفي.. بس عينك وطريقة كلامك بتقول إنه لسة عايش.. لسة موجود 
لمحة منه فيكِ.. بس مش موجود كأي أب.. عشان كده هاقدر أقول لك إن 
والدك ووالدتك مطلقين بس طلاق محترم.. 

سقط فوها منها في ذهول» في حين أكمل هو: 

- انت cad‏ مامتك وهي بتتضرب أو بيحصل فيها حاجة مش كويسة.. 
مسكتك لسلسلتك كل شوية وانت بتتكلمي مش بتقول غير أنك بتفكري 
نفسك بالوجع ده.. مافيش مرة مسكتيها إلا وكنت سرحانة.. ge‏ طفلة 
بتطلع في الكلام كأسلوب هزار» بس آنا مش باخد الحاجات دي بہزار.. 
انت مفتقدة براءة فيك مش عارفة تلاقيها.. عشان كده مش هاستبعد أنك 
مسمية كل حاجة عندك.. وأكيد في دبدوب كبير شوية.. وغالبا بتنامي 
وأنت حضناه لحد دلوقتي.. 

نظرت ل «دبدوبها» في Jct gt‏ حين صمت هو طويلاء ثم كتب: 

- وأنا كنت خايف أقول لك حاجة زي كده.. 

انقبض قلبها في حوف» متوقعة ما سيقوله. في حين كتب هو: 

- بس cal‏ حاولتٍ تنتحري قبل كده.. 

نمضت من كرسيها مفزوعة وهي تنظر للشاشةء ولظرت حوفا لي 
غرفتهاء متوقعة أن تجد كاميرا ما في الغرفة.. 


كل ما قاله صحيح مائة في المائة.. 

كتب هو مكملا: 

- ومرعوبة مني دلوقتي عشان أنت عمرك GUL‏ الحاجات دي لحد 
قبل كده.. وبتكرهي أي حد يعرف يخش جواك من غير ما تسمحي له.. 

كتبت وهي تكاد أن تحطم «الكيبورد»: 

- أنت عرفت ازاي؟.. أنت ليه عاوز تجنني؟ 

كتب هو آخر ما توقعته: 

- يبقى آنا كسبت في اللعبة.. 

وصمت لحظات,. ليكتب بهدوء: 

Os 5‏ عندك جايزة.. 

في عيد ميلاده الثامن» وبعد أن أطفأوا الشموع. وأخذوا في فتح الهدايا 
الكثيرة؛ وسط ضحكات الأهل الطيبة» وحقد جميع الأطفال بكم الحدايا 
الذي يفتحه (د).. 


ذهب (د) ل(مروة) وقال لها مرتبكا: 
- (مروة) أنا بحبك وعاوز أتجوزك 
نظرت له (مروة) وقالت بفرحة: 
als tly -‏ بحبك وعاوز اتجوزك.. 
ضحك C2)‏ ثم تركها وذهب ركضاء ليكمل لعبه مع بقية أصدقانه... 
# # * 
AY‏ 


ويقول (أسامة) باسما: 


قرا 
¥ * * 
قالت له وهي تستند على السور: 


- ارغي.. 

نظر لها )1( لحظات.. بدأت الثقة تغزوه قليلا.. استرجع ذكريات ألقاها 
بعيدا منذ أمدء كي يعود ذلك الشخص الذي كان يجد في يوم قيمةٌ ما ني 
الحياة.. عندما كان هناك مذاق لكل شيء.. 

عندما كان هناك غد!.. 

أخرج علبة سجائرة ببطء؛ وأخرج منها سيجارة ليشعلها بهدوء» 
متعمدا أن يجعلها تنتظر قليلا.. ثم أخذ نفسًا عميقاء يهدئ به كل ما يعتمل 

استند على السور جانبهاء وجلس عليه» وقال بابتسامة وهو ينظر أمامه» 
ولیس ها: 

- أنتِ قدامك حل من الاتنين.. 


ورفع إصبعًا وهو يقول: 
- يا إما تحكي ايه الجو والحالة العجيبة دي.. 
نظرت له بتحلٍ مبتسمة وقالت: 


- ياإماء.؟ 
رفع حاجبه في ثقة وقال: 


AY 


- يا إما مش هاحضنك تاني.. 

ضحكت من قلبها وهي تنظر للسياء: ثم نظرت له قائلة بسخرية: 

- طب هددني بحاجة عليها القيمة طيب!.. 

هز كتفه ببدوء. وقال ناظرا لعينيها مباشرة: 

- ده اللي عددي.. 

نظرت له نظرة طويلة؛ تتجول فيها جميع المعاني بحرية تامة.. تلك فتاة 


عيناها تفضح كل شيء فيهاء وهذا ما يزيد غموضها.. أنها تفعل دائما عكس 
ما تقوله عيئاها!.. 


أشارت لباب السطح» وقالت في إشارة ضمنية أنها راق ها التحدي: 

ul‏ عايشة في الشقة اللي قدام السطح دي.. ياظبط البواب عشان 
بل مفتاحه معايا.. الشقة ضيقة جدا.. بتخنق فيهاء فبطلع هنا.. وأعيش 
براحتي ب ٠مودي»‏ ومزيكتي.. 

ثم قالت بسرعة: 

- أنا زهقت.. تعالى نعمل حاجة تانية.. 

توقع هروبها السريع هذاء فابتسم قائلا: 

- ماشي.. تعالي نعمل حاجة تانية. . 

نظرت له في حماس» فنظر لها نظرة طويلة.. 

هناك أشياء في الحياة» مهما طال عمرهاء قصيرة.. 

وهناك أشياء» مها pai‏ عمرها.. مؤبدة.. 

وتلك ald‏ مهما طال عمره معهاء من عشقه Ub‏ سيشعر أن الحياة 

قصيرة.. وسيموت سريعا!.. 

قال Lol‏ وعيناه تنظر لها بعشق: 

. تعالي نتجوز.. 

اتسعت عيناها في ذهول حقيقي» لتلك الجدية التي نطق بها كلمته.. ثم 
ضحكت وقالتء وقد ارتسمت ابتسامة ساخرة على شفتيها: 

- يابن المجنونة.. 

لم يضحك» فظلت تنظر له متوقعة منه أن يتراجع أو أن يقول إنه كان 
يمزح» لكنه قال بصوته العميق: 

Val - 

نظرت له الحظات. ليرد القدر عليه فجأة.. 

ضرب جرس هاتفه المحمول» فانتفض ونظر BYU‏ ليجد ذلك 
الاسم السخيف. الذي طلما طلبت منه أن ca fie‏ ودارت بسببه مشاكل 
كثيرة» لأنه ليس رومانسيا.. 

«سلمى فودافون». 

cob‏ واخد gu‏ صح؟» 

قالتها (دنيا) متعجبةء ليقول (ب)» كأن) يريد أن يرتاح من ذلك الثقل 
الذي على قلبه: 

- احنا اصحاب بقالنا ۲ سنين.. يعني من ” اعدادي!.. انت طول 
عمرك شايفاني صاحب Gar‏ وواد راجل زي مابتقولي.. وانا diy‏ فعلا 

كنت صديق ونيتي صداقة.. بس من سنة واحدة فجأة بقيتٍ كل حاجة.. 
مابقتش عارف أفكر غير فيك.. آنا فضلت ساكت كل ده عشان م الآخر انا 
حتة عيل ماينفعش أحب.. بس.. 

وأخذ نفسا عميقا وهو يقول: 

- أنا بحبك.. بحبك قوي AS‏ بحب ضحكتك لا بتكرمشي مناخيرك 
كده.. بحب لا بترتبكي شوية فتمسكي خصلة معينة من شعرك وتلفيها 
حوالين صباعك.. بحب هزارك معايا اللي مش بتهزريه لأي حد.. بحب 
جدعنتك ووقفتك معايا في كل زعلة.. بحب أنك مابتروحيش لأي حد في 
الدنيا غيري لما بتكوني متضايقة.. بحب فيكِ.. كل حاجة.. أنا مااتعلمتش 
أصلا يعني ايه أحب غير على اديكِ. . 

وصمت لحظات؛ ليسمع صوت نفسهاء ويتأكد من أنها مازالت حية 
وأكمل: 

- ومافيش ضغط عليكِ.. مش عشان أنا عيان يعني تقولي آه.. آنا باقول 
لك بس عشان كان لازم أقول لك.. GY‏ مش عارف.. مش عارف أنا 
هاطلع من المستشفى حاسس بايه.. بس كل اللي أعرفه.. أي مش عاوز 
أعيش غير عشان أشوف وشك تاني.. 

صمت فترة.. وعندما لم يجد إلا صرت نفسها قال: 

- ايه رأيك؟.. 

كل ثانية من صمتها شعر أنها عمر كامل.. تصببت يداه عرقا على هاتفه» 
لكنه لم ly‏ لماذا البوح بالمشاعر شيه بهذا الصعوية.. لماذا؟.. 

Lows‏ تنحنحت هي» فانتعش قلبه» وقالت بصوت خفيض: 

- أنا.. 

«عفوا.. لقد نفذ رصيدكم؟.. 

قاطعه ذلك الصوتء فانتفض جسده ونظر للهاتف بغيظ شديد.. 
وهم Ob‏ يلقيه من الشرفةء لكن تذكر أنها قد تكلمه ثانية.. لكن ماذا لو 
لم تتكلم؟!.. منذ أن دخل تلك المستشفى وهو يتأقلم على ذلك الهدوء 
والتأمل في كل شيء؛ حتى يستعد لكل شيء سيحدث له.. كيف أعادته 
هي في ثانية واحدة لذلك المراهق» الذي يشعر أن حياته كلها تعتمد على 
ردها؟. . ثم ذلك حاتف اللعين. . لماذالم تتصل؟.. 

انمد يابني؟ 

LL‏ الصوت من خلفه؛ لينظر بسرعة» فيجد ذلك الرجل المد حن» يمد 
يده له بمحموله؛ ويبتسم قائلا: 

- كلمها يابني.. داانت من AS‏ ماصوتك Sle‏ خليت الدور كله مستي 
ردها!.. 

كاد أن يسأله «تفتكر هتوافقه» ثم استعاد عقله wold‏ وهو يأخذ 
الماتف مغمغما بكليات شكر مبهمةء وطلب رقمها بسرعة شديدة.. ليدوي 
ذلك الجرس الثابت الممل.. حتى سمع صوتها الحنون يقول بتساؤل: 


- آلو؟.. 

قال بسرعة: 

- أيوة يا (دنيا).. آنا باكلمك من رقم راجل معايا في المستشفى بيطلع لي 
في أوقات غريبة كده.. 


تذكر أن الرجل ما زال واقفا خلفه؛ فالتفت له معتذراء ليجده أشعل 
سيجارة وابتسم» مشيرا له أنه لا شيء.. قالت وقد هدأ صوتها قليلا: 
- طيب.. 

صمتت» فلم يجد بدا إلا أن يصمت هو أيضا فترة طالت» حتى تنحنح 
الرجل خلفهماء في علامة أنه أيضا لديه رصيد وسينفد بالتأكيد.. فقال (ب) 
وقد بدأ اليأس يغزوه: 

- آنا هار صح؟.. ماكنش ينفع أقول.. انا كده بوظت كل حا.. 

أا بحبك.. 

قاطعته هي» ليصمت هو تماما غير مصدق» فأكملت هي: 

- أنا بحبك من تالتة اعدادي.. يا حمار. ‏ 

قال هو بابتسامة. كادت أن تلامس أذله: 

طب ماتقوليش حار لراجلك طيب.. عيب.. 

ضحكت» فضحك هو معها.. 

ونسي للحظات كل شيء عن wll‏ 

بل نسي كل شيء عن دنياه.. 

كانت مازالت مرتبكة؛ فظلت صامته تق رأ آخر شيء کتبه.. 

١-وَلّ‏ عندك جايزة..» 

ظل هو منتظرًا ببدوء شديد يستفزهاء كأنها يعلم أنها لن تغلق.. يقول 
الشيء وینتظر رده.. يخبرها بأسلوب خبيث أنها يجب أن ترد. حتى BAY‏ 
حتى أن تتهمه بأنه السبب.. كالشيطان بالضبط.. يغريك بالشيء» لکن لابد 
أن تفعله بنفسك.. لابد أن تذهب بتلك القدم المسحورة إلى الخطيئة.. 


الإرادة الحرة.. لعنة كل الخطايا!.. 

کتبت» وهي تعلم أنها استسلمت تماما لقواعده» وأصبح هوء بأرقى 


أسلوب في الدنياء سيدها.. 

إن طلب أي شيء في الدنيا ستفعله» حتى لو كان ضد كل مبدأ تعلمته 
في الحياة. . 

إن من عرف كل ذلك عنها من جرد ساعتين. لم يحدثها فيهما إلا قليلاء 
فهو يستحق تاجها.. 


glo‏ الجايزة اللي col‏ عايزها؟..» 

كتب بعد فترة صمت: 

- أنك تحاولي تنبسطي من قلبك.. تبطلي التمثيلية اللي انت عايشاها دي 
Sais‏ نفسك بجد.. 

نظرت للكلام بدهشة؛ ثم ارتفع حاجباها في استنکار» عندما قرأت ما 
كتبه بعدها.. 

- وتعملي لي ديليت وبلوك.. عشان أنت عمرك ما هتبقى خاينة.. ومش 
انا اللي هيزود الوجع ده عليكِ بقية عمرك.. 

وليكمل بهدوء الدنيا.. 

- سلام.. € 

كتبت بسرعة؛ قبل أن ينصرف: 

- انت مجنون؟.. أنت بتعمل فّ oS‏ ليه؟.. دا انا كنت هاوافق على أي 
حاجة هتطلبها!.. 

صريحة قليلا؟.. قالتها لنفسهاء لكنها لم تلبث أن قالت: وهو ينفع معاه 
كدب؟!.. 

كتبت بسرعة: 
- أنت فين؟ 
كتب بعد فترة صمت» كادت أن تحطم الشاشة فيها: 
- متأكدة؟.. مش هتندمي؟ 
بالضبط.. 
كالشيطان.. 
كتبت بهدوء وثقة تلك المرة: 
- مش هاندم.. 
ليكتب هو: 
مش قلت لك «هاخليكي تحبيني؟؟.. 
dy‏ تستطع هي أن تبتسم.. وقد بدأت في الندم بالفعل.. 
* ** 
رد عل هاتف بضيق: 
- أيوة يا (سلمى)؟ 
قالت (سلمى) بقلق: 
- أنت فين كل ده؟.. أنت قلت لي إنك داخل الام وراجع!.. 
عاد واقعه إلیه» بملله وسځافته ورتابته وموته» في ثوانٍ.. 
فال بصوت ملول: 
- معلش.. أصلي اتخنقت فنزلت أجيب سجاير.. 

ارتقع حاجبا فتاة السطح في سخرية» ونظرت للأرض وهي تهز رأسها 
ضاحكة: فنظر ها I)‏ بضيق و(سلمى) تقول: 

- مخنوق من ايه يا حبيبي؟.. 

قال بضيق صدره معها.. بل بضيق صدره مع كل ماذكّره صوتها به: 

5 هو أنا يعني عمري قلت لك آنا غنوق من ايه؟.. مش بتزهقي من 
السؤال ده؟.. 

ضحكت هي في براءة» وقالت: 

3 هو أنت مش بتحبني أصلا عشان مابزهقش؟.. عمري ما هازهق م 
السؤال.. ولا هازهق من ردك.. 

قال محاولا أن يبدو هادئا: 

= مكن بس تسيبيني شوية لوحدي.. أنالما أهدا هاكلمك.. 

صمتت لحظات. ثم قالت بخفوت: 

- طب ماينفعش تحاول تبقى معايا شوية.. يمكن أريحك.. 

لم يرد» وهو ينظر للسماء.. فقالت هي بحنان: 

. أصل أنت وحشتني قوي.. 

شعر بخنجر كسولء يذبح في قلبه بسخافة غير طبيعية.. ذلك الألم 
المصاحب le‏ لحبها غير المشروط.. قال بصوت بارد: 

- أنا قلت لك سبيني لوحدي شوية.. ماتتعبيش قلبي معاك.. 


صمتت لحظات» عرف اما كم تتألم فيهاء ثم قالت بصوت مرح» يعلم 
تماما أنها تمشله حتى لا تضايقه» فتضاعف أله القاتل: 


pole -‏ يا حبيبي.. خد بالك على نفسك.. 


صمت» لا يدري ما يقول. وهو ينظر لفتاته التي مازالت تنظر للأرض 
مبتسمة.. قال محاولا أن يبدو لطيفا: 


= وانت كان خدي بالك على نفسك.. 

ولم ينتظر ردهاء وأغلق الخط.. 

تأملهاء وهو ينظر لتلك الفتاة التي سحرت كل ذرة فيه.. 

نظرت له وهي تقول بابتسامة جانبية: 

- أول راجل Te‏ ظني.. كنت باعرف على طول إذا كان وسخ ولا 
لأ.. بس افتكرتك - مش عارفة ليه نضيف.. 

لم يرد.. 

هناك أشياء إن بررناهاء أصبحنا في نظر أنفسنا أقل بكثير.. 

وهو لا يجد أقل مما هو فيه ليهبط له!.. 

قالت هي: 

- مراتك؟.. 

لم يرد» وإن ابتسم ابتسامة idols‏ تحمل من الخزن ما تحمله.. واتجه لباب 
السطح» وبدأ في هبوط السلم.. فانعقد حاجباها في تساؤل» وهي تنظر له 
حتى اختفى. , لصمته» وعينه الشاردة.. ومشيته.. 


ربا لأنبا لم تلحظ حتى الآن طوال هذا الوقت تلك العرجة الخفيفة.. 
لا تعلم أن تلك العرجة الخفيفة لا تظهر إطلاقا.. 
إلا في لحظات فرحه.. 

gl‏ موته!.. 

قال (أسامة) ناظرا لهم في هدوء: 

- المرحلة دي من أسعد المراحل.. 

نظروا له باستدكارء فأكمل هو دون أن يبالي: 

- احنا دلوقتي خلصنا المرحلة التانية كلها.. مرحلة كلنا شفنا منها كتير 
قوي في الأفلام والمسلسلات والمسرحيات.. العقدة والمشاعر؛ بعد كده 
النهاية.. اللي بتيجي بقى بالجواز في الأفلام العربي.. والبوسة في الأفلام 
الأجنبي.. 

سارت ابتسامة خفيفة على أفواههم» ليكمل هو: 

- دايا كل المنتجين أو المؤلفين بيقفوا عندها لسبب.. أن خلاص كده 
كل المشاكل اللي في الدنيا اتحلت.. البطل بقى مع البطلة.. ودايها بتبقى 
المشكلة في الفيلم أو الرواية ان في سبب مش مخليهم يبقوا مع بعض.. أو 
واحد بيفرّق بينهم.. 

ونظر هم قائلا بابتسامة: 

= بس ضحكوا عليكوا... مافيش حد في قصص الحب بيقف في وش 
العلاقة.. إلا الاتنين اللي حبوا بعض أصلا!.. 

ابتسمواء فقال: 

- المشكلة عمرها ما كانت في الدنيا أو في أي حاجة.. المشكلة فينا احناء 
وازاي بتتصرف في IA‏ وبنتمسك ازاي بالناس اللي معانا.. 

وابتسم في راحة دائ ما يشعر بها عند انتهاء المرحلة الثانية: 

- هنا بقى خلصنا المرحلة التانية.. هنخش في الجزء اللي مش بييجي كتير 
في الأفلام.. العلاقة نفسها بتطوراتها.. 

رفعت إحدى الطالبات يدهاء فقال دون أن ينظر: 

- (أ) واللي حصل له.. الموافقة مش معناها دايها موافقة وفرح وهيصة.. 
ye‏ الموافقة تيجي عشان الرفض!.. 

نظروا له غير فاهمين.. فأخذ هو نفسًا عميقًاء ناظرًا هم.. شۍ ما يشعره 
أنهم بدأوا يفقدون اهتمامهم بالموضوع» والتعب بدأ يؤثر عليهم.. 

مازال هناك أربع ساعات متبقية.. لابد أن يفعل شيئا ما جديدا.. 

لكنه قرر أن يؤجله للمرحلة التالية.. 

ابتسم ناظرا لهم وقال: 

المرحلة التانية كانت أطول المراحل.. نخش في مرحلة «الحياة بقى 
لونها بمبي".. 

وكتب على السبورة» تحت الكلمة الكبيرة ٠هيبتا»:‏ 

- المرحلة التالتة.. 

"' العلاقة 


قيل فيا مض ىأن ا حياة لا تكتمل W‏ حب... 
ولكنهم م يعلّمونا شى عن الاكتيال... 


الشقة المظلمة الكثيبة ثانية.. 
نظر (أ) لكل شيء حوله» ني تلك الشقة التي Jb‏ عقدا من العمر يعيش 
فيها وحده.. 


أغمض عينيه» وهو يقف في منتصف ds sed‏ يسمع إلا صوت 
موسيقاهاء التي كانت تدوي في السماعات الصغيرة في ذلك السطح.. 


طوال عمره يرتبط عنده كل شيء بالموسيقى.. ذلك السحر الوحيد في 
الأرض» الذي قاوم كل الأساطير والخرافات والعلم السخيف.. وظل عبر 
الأزمان على قيد الحياة. . 

الموسيقى بالنسبة له.. حياة.. 

الئيء الوحيد الذي يجعله يشعر بشيء ماء بعد كل ما مات بداخله.. 

والآن.. هي.. 

شعر بغصة في قلبهء وهو يتذكر شعرها المتطاير» وحضنها الحنون: الذي 
.. رغم بساطته ‏ احتوى عالمه كله.. 

تمايل بجسده. متذكرا رقصتهما معاء ثم لم يلبث أن ابتسم ساخراء وهو 
يفتح عينيه وينظر حوله للشقة الميتة» لا يصدق أنه منذ لحظات قليلة كان في 
fle‏ آخر تماما.. 


ضرب جرس هاتفه» قاطعا كل أفكاره: فزم على شفتيه غاضبا وهو 
ينظر لاسمهاء ثم يضغط زر الاستقبال قائلا في ملل: 

- مش قلت لك سيبيني لوحدي؟ 

قالت بصوتها الحنون: 

ما أنا قلقت عليك.. 

ابتسم في هدوء» رغم كل شيء» فهي تحبه کا لم يحبه أحد من قبل.. ألقى 
مفاتيحه على الأرض» وهو يتجه للشرفة التي ترك بها الكومبيوتر الخاص 
به ويأخذه ليعود للغرفة. ضبط نفسه ينظر للسطح الذي رآها فيه لأول 
مرة؛ فلام نفسه وهو يعود للسرير ويلقي جسده عليه ليدرك أا كانت 
تكلم كل ذلك الوقت» بل وتكمل: 

- بعدين قلت ها مش هاينفع أقابله خلاص.. 

ddl‏ شرود: 

هو مين ده؟ 

صمتت الحظات» عرف فيها أنها غضبت» لكنها أكملت: 

- العريس.. كنت باحكيلك عن خناقتي Ul‏ وماما.. 

كم هي مخلصةء طيبةء رقبقة القلب.. 

- أنا مش عاوز أكمل.. 


قاها بېدوء جزار؛ يبسمل قبل أن يذبح أضحيته» ليسود صمت طويل» 
أدرك فيه أنها تستوعب صدمة الكلمة» ثم قالت بصوت» حاولت أن تجعله 
متياسكا رصينا: 


- ممكن أعرف ليه؟.. 

فكر قليلاء ثم أشعل سيجارة ونفخ دخانها بقوة» ثم قال ما عرف أنها 
لن تفهمه: 

انت مش قد وجعي.. 

لتقول ما هو متوقع: 

مش فاهمة.. 

ليقول هو بسفسطائية يعرفها عندما بهرب: 

- هي دي المشكلة.. 

ثم أكمل بهدوء: 

- أنت واحدة من أحسن الناس اللي عرفتهم في حياتي.. واحدة بتعرف 
ازاي تبقى مخلصة.. بتنسى نفسها تماما مع اللي بتحبه.. واحدة اتخلقت 
عشان تبقى زوجة مطيعة هادية.. ودي حاجة في الزمن ده صعب قوي ان 
الواحد يلقاها.. واحدة أنا عشت كتير قوي عشان أحاول الاقيها.. 

وأغمض عينيه وهو يكمل: 

Ul -‏ طول عمري نفسي أحس اني عادي شوية.. اني Ke‏ اتجوز واحدة 
عادية قوي.. كنت عاوز أحس اي بني آدم طبيعي ولو في حاجة واحدة في 
حيان.. 

لم يسمع إلا صوت نبنهتهاء الذي تحاول أن تكتمه» لكنه لأول مرة منذ 

- أنا اتجوزت قبل كده زي ما أنتٍ عارفة.. كنت شاب مجنون-قوي.. 
عاوز كل حاجة تبقى مختلفة.. عاوز الحياة كلها تبقى «بطعم».. زمان وأنا 

صغير كنت باقعد أقول لنفسي #ازاي الناس الكبار بيعتبرونا صغيرين وهبل 
وساذجين مهما كلمناهم وحاولنا نقنعهم بالعقل والمنطق؟».. وعرفت من 
فترة صغيرة قوي انهم #بيهرشونا» من حاجة واحدة.. 

وأكمل ببسمة: 

- من نظرة التفاؤل اللي قي عنينا.. من نظرة #أنا اللي هاعمل اختلاف».. 

جاوبه صمت مطبق. فابتسم قائلا: 

أنت ممكن تشوفيني راجل زبالة قوي.. بس من الآخر.. أنا بعد 

جوازتي se‏ فضلت أدوّر على حد عادي.. حد ماي وجعنيش قوي كده.. 
حد مابيعرفش يوجع أصلا.. ولاقيتك.. الحاجة الوحيدة المنطفية قوي.. 
ورضيت بيكي جدا وقلت أخيرا الحياة بدأت تضحك شوية.. هاعيش زي 
كل الناس.. 

وأغمض عينيه ثانية» ليتذكر ضحكة فتاة السطح alll‏ وشعرها 
المتطاير» وصوت تلك الموسيقى التي كانت تحرك كل شيء» وقال: 

- ومن عشر دقايق بس.. اكتشفت ان انا مش مكتوب لي أبقى طبيعي.. 
إن انا واحد طلع برة القطيع من زمن.. لدرجة ان القطيع مش راضي يقبل 
بيه تاني.. 

وأخذ نفسا عميقا وهو لا يضيره سلخها بعد ذبحها: 

- ان الحب مابيتولدش غير من الوجع.. أني لازم أتوجع قوي.. عشان 
الحب الحقيقي لا أقابله.. يبقى هو الوحيد اللي في الدنياء يعرف it‏ 
الوجع ده.. أو يشيله تماما من الوجود.. 

صعدت صوت بكائها AST‏ ليعود هو لنقطة البداية: 


Net 


- فأنت مش قد وجعي.. بس كده.. 


أغلقت هي الخط في وجهه» لينظر هو للهاتف بنظرة فارغة.. ها هو ذلك 
الأمل في أن تصبح طبيعيا قد ذهب أدراج الحياة.. وها قد قتلت بيديك فتاة 


كانت تحب حقا.. 
من قال إن الجزار لا يشعر بالشفقةء ولو قليلاء وهو يأخذ روحا ما 
بيديه!., 


ضرب جرس شقته» فعقد حاجبيه في استغراب» وخبض متحاملا على 
ألمه؛ ليفتح الباب ببطء.. ليرتجف قلبه رغما عله.. 


فقد كانت آمامه» واقفة تنظر حوها بقلق.. 

وبعين دامعة.. 

نظر لها بعين استعادت روحها في ثوان.. ونظرت له بعين تساله الف 
سۋال.. 

ولدقيقتين كاملتين» ظلا ينظران لبعضهماء وکأنا يدور حوار كامل 
مفهوم «Nee‏ 

ثم اندفعت نحوه فجأة» وهي تمسك رأسه بيديهاء وتقبله قبلة طويلة.. 

وتثير معها تلك الموسيقى اهادئة.. موسيقى البيانو.. والكمان.. اللذين 
لا يجتمعان إلا في لحظات الألم.. 

والأمل.. 

ولأول مرة منذ فترة طويلة يقف (ب) في الشرفة معه أحد.. 


(دنيا).. 


جاءت لتزوره في المستشفى في اليوم التالي؛ وتفاجئه. ليبتسم هو بسعادة 
بلهاء» وهو ينظر lb‏ بجسدها الرفيع وعينيها الخضراوتين الواسعتين» 
بيراءة فتاة في السابعة عشر من العمر.. وتضحك له ضحكة واسعة.. 
ليضحك هو في سعادة حقيقيةء وهو يراها أمام باب غرفته المفتوح» لتدخل 
الحظتها الممرضة حاملة الحقنة الشرجية معهاء فانتفض وهو يشير للمرضة 
أن تنصرف بكلتي يديه» فضحكت الممرضة وهي تغمز له» ثم تنصرف 
int gy‏ 

وقفت (دنيا) تنظر (A‏ ببلاهة» فنهض من فراشه وهو يتجه نحوهاء 
فقالت برقة: 

خليك على السرير.. أنا ماجيتش عشان اتعبك.. 

قال وهو يبتسم: 

- ايه يا بنتي الرقة دي.. فين أيام «يشفي الكلاب ويضرك!» 

: ضحكت هي في سعادة» وهما يخرجان للشرفة الواسعة.. 

شعر بدقات حقيقية في قلبه» دقات لا يعلم مصدرها.. لكنه يعلم أنه 
سيذكرها طوال عمره.. 

أول دقات حقيقية.. 

وقف بجانبهاء لأول مرة لا يعرف ماذا يقول.. تلك فتاة كانت صديقته 
لمدة ثلاث سنوات» ويأتي OW‏ ولا يعرف BL‏ يقول!.. نظر لعينيها 
الخضراوتين القاتلتين» وقال بصوت هادئ: 

yet 


ليقاطعه صوت الرجل (المدخن) وهو يقول بسعادة حقيقية: 

- الله يسهله.. 

انتفض جسده في انزعاجء في حين التفتت (دنيا) ضاحكة. و(ب) يقول: 
- أحب أعرفك بالراجل اللي كلمتك من تليفونه امبارح.. 

وقف الرجل خلفهاء في ابتسامة وهو يمد يده ليسلم على (دنيا) قائلا: 
- (عبد الحميد صالح).. محاسب.. 

سلمت عليه (دنيا) بابتسامة خجولة» فقال هو بسرعة: 

- آنا بس حبيت اجي أتعرف على البنت اللي دوخت الواد الكثيب اللي 


قارفنا ده.. 

نظر له (ب) بغضبء في حين رفعت (دنيا) حاجبيها في دهشة حقيقية» 
وهي تسأل ضاحكة: 

- كثيب ازاي بس ؟.. 

قال (عبد الحميد) بسخرية: 


- بيقعد ليل نہار في نفس المكان ده.. يبص عل النيل ومابيكلمش حد.. 
مابيهزرش مع حد.. ماحدش بيزوره.. وكل ماحد يكلمه يقفل معاه في 
الكلام.. ومش راضي يقول لحد هو عيان بأيه ولا جي هنا ليه.. 

ثم أكمل بفضول حقيقي: 

- هو عنده أيه صحيح.. أصله موصي الممرضات أنهم مايقولوش.. 
لدرجة أني افتكرتها حاجة عيب لا سمح الله.. 

قالها وضحك في سعادة في حين نظرت (دنيا) للأرض dese‏ 


1¥ 


وليتدخل (ب) بسرعةء رابتا على كتف الرجل قائلا: 
يلا يا باشا.. اتشرفنا بمعرفتك.. وانبسطت قوي لا قلت لي زمان 


«مالكش دعوة بحد».. 
نظر له الرجل لحظات غير فاهم» ثم لم يلبث أن Ayal‏ فابتسم قائلا 
ل(دنيا): 


- انا اتشرفت بمعرفتك.. وربنا يخليكم لبعض.. 

وانصرف مسرعاء لتنظر (دنيا) ل(ب) لائمة وتقول! 

- كنت قليل الذوق معاه قوي.. 

لم cate‏ وهو ينظر لعينيها قائلاء وهو يشعر أن روحه تسحب منه: 
- بحبك.. 

احمرت وجتتاهاء ونظرت للأرضء ثم قالت باسمة: 


- خلاص.. يغور الراجل.. 

ضحك» فضحكت هي معه. ثم نظرت للنيل وقالت بانيهار: 
- المنظر من هنا روعة فعلا.. 

وأكملت ساخرة: 


- هو أنت كنت بتقف هنا وتقول لي الحرية ومش الحرية والطيور؟.. 
أحب أقول لك إنك مريض يا حبيبي.. 
شعر بموجة عارمة من الراحة تغمره فجأة عندما سمعهاء فقال متسائلا: 


fall - 


نظرت له يخجلء وقالت ببسمة: 

- مش هاقوها تاني.. 

مد يده ليحتوي يدهاء التي تجمدت في الأول للحظات. ثم لم تليث أن 
استكانت داخل يده وهي تقول بصوت هامس: 

- انت مجنون.. 

م يرد عليهاء وهو يتأمل ذلك الشعور بالراحة والسكينة الذي يغمره 
وينسيه كل الالام في لحظات لم يشعر مثلها في حياته.. 

أخرجت من حقيبتها فجأة علبة ale‏ فنظر ها في تعجب» لتبتسم هي 
في سعادة وتفتحها له بسرعةء وتعطيه ما بداخلها... 

امسك تلك الورقة الملفوفة. وفردها بعناية» واتسعت عيناء في دهشة.. 

كانت رسمة له على الطريقة الكاريكاترية» وجهه كبير وجسد صغير» 
ويركض في ملعب ما معه الكرة» تخرج منه بالونة الكلام المميزة في 
الكاريكاتير ومكتوب فيها «يا ترى احساس الكورة ايه واحنا بندحرجها 
کده؟... 

ومكتوب في أسفل الورقة UST‏ مستنيينك ترجعا... 

ساد صمت طال» فجأة لم يعد النيل بذلك السحرء ولم يعد يهتم بكل 
هؤلاء البشر الذين يجلسون حول النيلء ولا بحياتهم.. ذلك الشعور الرائع 
لا يورثنا إلا الأنانية.. نتخيله كثيراء ونتمناه طوال الوقت.. لكن أن نشعر 
به قعلا.. نحتوي تلك السعادة الخاصة لنا فقط.. طرد تلك الأفكار من 
رأسه.. حتى تأملاته لايحق لما أن تزعجه في ذلك الوقت.. 

إنه يحبها. . 


وكفى!.. 

التفتت له لحظات؛ تتأمله بعيئيها اللتين يذوب فيهماء ثم تنحنحت 
مهدوء وقالت: 

- مش شايف أني من حقي دلوقتي أعرف أنت عندك أيه؟.. زمان كنت 
بتقول لي إنه سر.. وانك مش عاوز تقلق حد.. بس أنا من حقي دلوقتي أني 
أقلق.. 

نظر لها لحظات» عاولا الاحتفاظ باللحظة الرومانسية ولا يفسدها 
AL‏ 2( لكنها الآن حبيبته؛ وها حق أن تعرف.. 

نظر لحظات للأرضء ثم قال ‘Nearly‏ 

- مصممة؟ 


أومأت برأسها أن نعم؛ وهي تشد على يده تشجعه؛ فأخذ نفسا عميقا 


وهو يقول بنفس الابتسامة: 
= أنا عندي ورم في ضهري.. ورم بيضغط على الأعصاب في مستوى 
الفقرة الرابعة والخامسة.. 


نظرت له بخوف حقيقي» وهي تضع يدها على فمهاء في حين ابتسم هو 
في أسف» وقد استعاد جسده كل الآلام دفعة واحدة» وهو ينظر لوجهها 
الذي يحمل من القلق ما fast‏ فقال هو: 

- بس ماتقلقيش يعني.. إن شاء الله هاعمل العملية وابقى زي الفل.. 

حاولت أن تبتسم» لكن صعدت في عينيها تلك الدموع رغيا عنهاء ثم 
قالت فجأة: 


- أنا بحبك.. 

وأكملت: 

- وأنا ماصدقت لقيتك.. فبلاش تعملها معايا والنبي.. 

ضحك مداريا كل ما فيه من ألم: 

- يابت ما صدقت لاقيتك ايه؟.. انت ١7‏ سنة.. بلاش شغل الأفلام 
العربي دي.. 

ضحكت رغ عنهاء ثم ضربته في کتفه» ليبتسم قائلا: 

- بتمدي ايدك على راجلك؟.. Sead‏ عشان سكت على ايا حمار؛ في 
الأول مديتٍ ايدك fe‏ 

ضحكت أكثر» في حين نظر هو لضحكتها.. 

وعاد لينسى العام كله.. 


قال (أسامة) ببدوء: 

- احنا هنا لازم تعرف.. 

قاطعته سيدة كبيرة في السن AL‏ قائلة في تركيز: 

egal ا‎ gel. tet 

نظر لما لحظات مندهشاء في حين ضحك الطلاب ضحكات LE‏ 
فابتسم هو قائلا: 

- ماشي.. نکمل.. 


ظلت (علا) تسير في ذلك المول التجاري الكبير» تنظر لكل شيء بشرود 
مع صديقتها.. 

مر أسبوع كامل» و(ج) يحدثها في ا هاتف لمدة ساعات.. 

لا تعلم لماذا.. لکن کلامه) لا ينتهي.. 

ولاحظت طوال الوقت أنه لا يأتي بسيرة Gal)‏ على الإطلاق.. لا 
بمدح فيه ولا يذم فيه.. يحدثها عنها هي فقط.. ويحكي عن نفسه قليلا.. 

تشعر طوال الوقت أنها في رمال ناعمة.. تسحبها ببطء لأسفل.. وكلما 
قاومت» غرقت أكثر.. 

وذلك السؤال السخيف الذي لا تطيقه.. 

كيف فعل بها كل هذا؟.. 

هل هي خائنة؟.. 

كلما تسأله ذلك السؤال. يرد عليها برد يجعلها تشعر براحة غير طبيعية: 

- الخيانة هي أنك تسيبي حاجة صح وتعملي حاجة غلط.. فأنت 
مابتخونيش (أحمد).. أنت خنتيني أنا لأنك ارتبطتٍ بأي حد قبلي!.. 
وماحدش بيقول عل اللي بيسيب ذنب ويرجع لربئا أنه خان «الشيطان» 
مثلا!.. حتى لو فضل بيعمل الذنب ده مؤقتا.. مسيره يتوب.. 

وتصدقه!.. 

تتعجب كيف تصدقه.. لكن كلامه يلمس في قلبها راحة غير طبيعية.. 

لم يحبها أحد كبا يحبها هو.. 

بل إنه جعلها نذوب كل يوم فيه أكثر.. 

تظرت لصديقتهاء التي تعرف كل شئ» فابتسمت ها قائلة: 

- كلميه خليه يبجي.. لما نشوف آخر جنانك ده ایه.. 

لم تنتظر لكي تكمل صديقتها كلامهاء وطلبته على الفور» لتسمع صوته 
الدافئ» الذي يجعلها تشعر براحة غير طبيعية: 

قالت بسرعة» قبل أن تتراجع في قرارها: 

أنا عاوزة أشوفك.. 

صمت لحظات» ثم قال بېدوء: 

- مافيش مشاكل.. فين وامتى؟ 

قالت له: 

- دلوقتي.. أنا في (سيتي ستارز).. 

قال ها مندهشا: 

انت مش شايفة المطر اللي برة عامل ازاي؟.. دي بتمطر تلج! 

لم تكن تعرف تلك المعلومةء فقالت: 

- خلاص بلاش.. 

- لأ حلاص آنا جي.. 

قاها في حماس مفاجى» وأغلق الخط, لتنظر هي إلى صديقتهاء وتقول 
بقلق: 

- ده بيقول إنه جي.. وبيقول إن الدنيا بتمطر برة.. 

صفقت صديقتها بجذل وقالت: 

- الله.. أنا بعشق المطر.. 

نظرت ها Ole)‏ في ابتسامة.. وأخذتا تتمشيان OLY‏ حتى استسلمت 
لصديقتهاء التي كانت تلح أن تخرج في المطر قليلا.. لا تعلم أن (علا) تعشق 
المطر أيضاء لكن لأسباب لا يعلمها مخلرق؛ حتى (ج) شخصيا.. 

اقتربتا من البوابة في هدوء؛ ليرتفع حاجبا (علا) في قلق وقالت: 

- استني يا (منى).. المطرة دي مرعبة فعلا.. 

شعرت بقلق غريب على (ج)ء وهي لا تعلم كيف سيأتي في هذا الجو 
العاصف» وقررت أن تكلمه ثانية تخبره ألا بأتي» لكن لم تلبث أن اتسعت 
عيناها في دهشة» وهي تراه من خلال البوابة» وهو يمشي ببدوء في الشارع 
رافعا ذراعيه لأعلى؛ وقد ابتل من رأسه حتى أخخص قدميه.. 

ويبتسم.. 

ابتسامة سعادة صافية. . 

قالت (منى) في تعجب: 

- هو في ايه؟ 

أشارت (علا) للخارج على (ج).. 

كان في عالم آخر فعلا.. 

نظر للبوابة» فوجدهما واقفتين خلف الزجاج. فاتسعت ابتسامته» 
وأشار هما بحماس أن تأتيا إليه» فضحكت (علا) مشيرة له بعلامة الجنون» 
وأشارت له أن يأني هو.. ليقف هو رافعا حاجبيه في عناد.. ثم عقد ذراعيه 
وهو يقف مكانه. وأشار ها أنه لن يأتيء ويجب أن تأي هي له.. 


Vie 


ضحكت (منى) في بلاهة وهي تقول: 

- ده تجنون.. 

نظرت cal (he)‏ وقالت في شرود غريب وابتسامة: 

- هو مش مجنون.. 

وأكملت وهي تتحرك خارجة: 

هو احالة».. عمري ما عرفت زيها.. 

انسعت عينا (منى) في دهشة حقيقية» في حين ظلت (علا) تنظر له وهي 
تخرج من البوابة» في هذا الجو العاصف والأمطار الشديدة.. 

لكنها لم تشعر بشيء.. 

ظلت تنظر لعينيه؛ التي أبعدتها عن كل ما يحدث حوهاء وهي تقترب 
منها ولا ترغب إلا في أن تقترب أكثر.. 

وقفت أمامهء وقالت بصوت عالٍ لكي تتغلب على صوت المطر: 

- أديني جيت يا سيدي.. عاوز ايه مني؟ 

مد يديه فجأة» وأمسك وسطهاء ثم أمسك يدها ورفعها قليلاء وبدأ في 
الرقص معها.. لتضحك هي بشدة؛ والمطر يغمرهما.. 

قال هو بصوت عال: 

- مبسوطة؟ 

- أنا باعشقك يابن اللذين.. 


توقف عن الرقص قليلا وهو يبتسم» ثم أمسك بيدها مبتعداء فقالت 
هي بدهشة: 

- أنت رايح فين؟.. 

توقف وهو ينظر ها نظرة تخللت إلى أعماقها: 

- ولا أعرف.. بس مش هاممني غير أني أبقى معاكِ!.. 

صمتت ناظرة له» لا تدري ماذا تقول» ثم استسلمت ماما ليده؛ التي 


تسحبها كال معتاد دون مقاومة حقيقة.. 
ناسية تماما (منى). التي ظلت خلف البوابة تلوح لها بكلتي يديها.. 
ولكن لا حياة لمن تنادي.. 
#« *“ 


نظر (د) ل(مروة) لا يدري ماذا يفعل.. 


لقد أخبرها أنه يحبها.. وكان المفترض كما هو معتاد- أن ينتهي الموضوع 
عند هذا الحد» أوينتهي الفيلم عند هذا الحد.. 


کان يعشق فيلم كارتون اسمه (اناستاسيا).. وكان هذا نهايته. . 

كانت تجلس أمامه» تلعب بلعبة ولا تتحدثء ثم قالت: 

- أنا زهقانة فوي.. 

قال هو ببراءة: 

آنا بابا جاب (أتاري) جديد.. ومش بحب أي حد يلعب عليه 

غيري.. تلعبي معايا؟ 

نظرت له بحماس. ثم قالت: 
Ek:‏ 


- آه نفسي العب بيه.. عشان خاطري.. 

ابتسم لأنه أسعدهاء وهو يقول: 

Wh +‏ نينا 

ركضا خارج شقة (مروة)» متجهين لشقته» التي وجد بابها مفتوحاء 
فدخلا إليهاء ليسمعا صر اخا عالياء جعلهما يتوقفان في خوف.. 

كان صوت صراخ أم (مروة).. 

خرجت أم (مروة) مسرعة من غرفة أبيه وأمه» ونظرت لما في آخر 
الطرقةء بذلك الخوف البادي على أعينهياء فذهبت هيا مسرعة وهي تقول 
بصرامةء رغم عينيها المحمرة والارتباك البادي عليها: 


- (مروة).. خديه وروحوا شقتنا العبوا مع بعض.. 
قالت (مروة) باعتراض: 

- بس احنا عاوزين تلعب يال(أتاري).. 

قالت أمها بصرامة: 

- (مروة).. قلت لك.. 


قطعت كلامهاء عندما تسلل (د) من جائبهاء راكضا متجها نحو غرفة 
أبيه caddy‏ وحاولت أن تلحقه» لكنه كان قد دخل الغرفة وهو يصيح: 


۔ ماما آنا جي.. 

انعقد لسانهء وهو Gat‏ في هذا الكم BUI‏ من الدماء. الذي يملا 
الأرض والسريرء ويخرج من معصم أمه. التي رقدت على السرير بلا 
حراك.. جانبها سكين متلى بئفس الدماء.. 


¥ 


وكان قد بلغ من العمر ما يجعله يدرك أن أمه لم تعد معه.. 
لقد ذهبت لريها.. 
¥ # # 

التفت ذراعيها حول عنق GD‏ حنان» خلق لكي يلمسه.. 

هل بعد كل ما حدث لك.. بعد كل تلك التساؤلات.. أصبح هناك 
منطق ما؟.. 

هل استعادت الدنيا رشدها أخيرا؟.. 

هل تبتسم من قلبك الآن حقا؟.. 

ما تلك الليلة؟.. 

بداتها في شرفتك. تحاول أن تشعر أي شيء.. تحاول أن تسقط؛ فلا 
يسمع عنك أحد.. تنهي ذلك الألم المتواصل السخيف.. تنهي كل شيء في 
ثوان معدودة.. فينتهي بك الحال بين ذراعيها؟.. 

قال ها بهدوء: 

- هو أنا كان لازم أموت عشان أقابلك؟.. 

قالت مغمضة العينين؛ بابتسامة هادئة: 

- لأ انت كنت لازم تموت عشان تعرف JW‏ في نفسك براح أنك 
تعيش vl‏ 

bls‏ على الفراش عاريين تماما.. OL a gd‏ يرفع الغطاء على جسديهياء كما 
یری في كل الأفلام» فمنعته بيدها مبتسمة وقالت بېدوء: 


- أنا حرة كده.. 


31۸ 


واستعادت نشاطها فجاة فتقلبت من على الفراشء ثم وقفت أمامه 
واضعة يدها على وسطها قائلة: 

ايه رأيك AG‏ 

تلاقت عيناها بعينيه في نظرة طويلة» ثم سقطت عيناه لتتأمل كل ذرة 
في جسدها ببطء الدنيا كله.. لتشعر هي بعينيه تدفئ كل ذرة في جسدها.. 
احمرت وجنتاها خجلاء رغم كل ما فعلاه معا.. وفهم هو كل شيء.. 

أن تفعل المرأة كل شيء في cp A‏ وتداري نفسهاء حتى ولو كانت 
متزوجة» فهي تفعل شيئا غريزيا بحتا.. بل ربها أجبرت عليه أيضا.. 

لکن أن تسمح لك امرأة أن ترى كل شيء فيها.. فهو شيء روحاني 

فهي تسمح لك OL‏ تستمع بها.. 

تخبرك أن هذا الجسد ملكك.. 

فهنيئا لك به.. 

ابتسم وهو يفتح ذراعيه» لتضحك هي بسعادة. وتركض مسرعة 
لتدخل بين ذراعيه في عشق.. 

قال» وابتسامة بلهاء تملأ كيانه كله: 

cul -‏ ازاي صح قوي کده؟.. ازاي مظبوطة قوي كده؟.. 

ضحكت هي في سعادة حقيقية» فقال هو معتدلا: 

- أنت رجعتيل ليه؟.. 


تأملته بعينيها لحظاتء ثم قالت يصوت خفيض: 


- ماعرفش.. 

ابتسم في ادراك فأكملت هي ساخرة: 

- خفت فعلا ماتحضنيش تاني.. 

قال وهو يضحك: 

- مش هتتنيلي تقولي لي اسمك بقى؟.. 

نظرت له لحظات» ثم قالت باسمة؛ 

= اسمي (رؤى).. 

مرر يديه على شعرهاء ثم ايتسم قائلا بحنان: 

- طبيعي أنه يبقى اسمك.. عشان أنا باعشقه.. 

ثم أغمض عينيه وهو ينام على ظهره ثانية: 

- آنا حتى سميت بنتي نفس الاسم.. 

شعرت بألم لا تدري مصدره وهي تقول بقلق مفاجى: 

- يعني أنت متجوز فعلا؟ 

نظر ها مبتسماء وهو يرى ذلك القلق والحزن في عيئيهاء ليقول مطمثنا: 

- أنا مطلق.. اتجوزت وانا he‏ صغير.. جوازة فضلت مستمرة لمدة 
سنتين.. حملت فيهم Gly‏ ببنوتة سميناها (رؤى) من قبل ما تتولد.. 
عاشت ١‏ ثواني بعد مانزلت من بطن مامتها.. 


وابتسم ابتسامة سعادة عميقة وهو يقول: 
- بعد كده ربنا اكتشف أنه ناقصه ملاك.. فأخدها مني.. 

ثم ضحك وعيناه شاردتان تماما: 
- وأكيد هي عملالهم قلبان في الجنة دلوقتي.. لأنها هتطلع شقية زبي.. 
ارتفع حاجباها في شفقة» وابتسمت ابتسامة حنونة قائلة: 

- أنا آسفة.. 

صمت لحظات طويلة» ثم قال ناظرا ها في ابتسامة مكملا قصته: 

5 بعد ما الطفلة ماتت.. بعدنا أنا ومراتي قوي.. هي شايفة أني السبب 
مش عارف ليه.. وانا شايف انها السبب برضه مش عارف ليه.. مع أني كنت 
بحبها قوي.. بحبها الحب بتاع الأفلام الرومانسية ده.. بس بعد ما الطفلة 
مانت والمشاكل اللي كانت أصلا موجودة.. كل حاجة ماتت بالراحة.. 
موت بطئ زي ما بيقولوا.. بعدها هي قررت أنها تسيبني.. وأنا وافقت!.. 

لم تدر ماذا تقول لكنه ضمها لحضنه أكثر وهو يقول: 

- (سلمى) اللي كلمتني في التليفون وأنا معاكِ دي.. واحدة من أنضف 
وأخلص الناس اللي عرفتهم.. عرفتها بعد مراتي بخمس سنين.. كانت كل 
حاجة منطقية في الدنيا.. كل حاجة صح على حسب ما بيقولوا.. 


نظرت لعينيهء وقالت في إدراك» كأنما تحفظ ما سيقوله: 
- بس أنت الصح مابقاش ينفعك.. 

قال مشيرا بأصبعه؛ (AIS‏ يفهمها درسا: 

- الصح بتاعهم مابقاش ينفعني.. 

وأشار لشى مجهول قائلا: 


ب ربنا خلقنا نوعين.. نوع بيعيش فيها ويموت فيها من غير ما يعرف 

أي حاجة عن أي حاجة.. جعلوه قانجعل.. دول اللي بتلاقيهم في كل 
حتة مأبيحبوش الجنان ولا بيروحوا حفلات مزيكا ولا بيروحوا يحضروا 
ماتش US‏ حتى.. خرجوا من كلياتهم اشتغلوا واتجوزوا وخلفوا.. 
دول اللي عاوزين الناس كلهم يبقوا زيهم.. محرد مصيف في اسكندرية 
وكتابين لمصطفى محمود على شرايط قرآن كريم على تفاسير ابن كثير اللي 
مابتتفتحش.. مشاكلهم تافهة ونظرتهم للدنيا على قد عنيهم بس.. ضيقة 
قوي.. وفاكرين أنېم غير أي حد واللي بیحصل لهم ده عمره ماحصل مع 
حد.. بيقلدوا كل حاجة وهم مش فاهمين أي حاجة.. 

دفنت رأسها في صدره وهي تسأله: 

- والنوع التاني؟ 

صمت لحظات وهو يضمها لصدره» ثم قال باسما: 

- النوع التاني هو اللي بيفهم كل حاجة.. فبيفضل تابه وسط بشر مش 
عارفين يفهموا غير اللي حفظوه.. هم دول اللي ربنا اختارهم وتحولوا أنبيا.. 
وبعد ما الأنبيا خلصوا هتلاقي ربنا برضه خلاهم حاجة بتعمل فرق في 
الدنيا.. سيدنا إبراهيم اللي قال أكيد ربنا مش أصنام.. شوفي كام واحد 
حاربه بقوة غير طبيعية عشان بيقول كلام مابيخشش دماغهم.. المشكلة ان 
احنا كلنا عارفين القصص دي.. بس لا حد يبجي يقول كلام غريب عنهم 
بيكفروه ويحاربوه كأنه شيطان.. اختلفوا ايه عن كفار قريش مش فاهم!.. 

نظرت له نظرة ساخرةء فعرف أنه حرج عن الموضوع» فقال باسما: 

- باختصار.. النوع التاني هو اللي بيعرف يبص على الدنيا من الخرم اللي 
من ورا.. فبيشوف كل حاجة على حقيقتها.. 

ضحكت من جملته. في حين قال هو باسم): 

- ايه حكايتك انټ بقى.. 
نظرت له لحظات» في راحة لم تشعر بها عمرها كله قالت ساخرة: 
- هو احنا هنحرق كروتنا كلها في ليلة واحدة كده؟ 


ابتسم مجاريا إياها وقال: 

مادام آنا قلت حاجة.. يبقى قولي حاجة قصادها. ‏ 

قالت بحماس مفاجئخ: 

- أنا عاوزة أرقص لك.. 

عرف أنها تہرب» لكنه تركها تنهض وتتجه للكاسيت في آخر الغرفة؛ 
ناظرا ها.. 

¥ * . 
قال (أسامة) ناظرا للسيدة: 
- ينفع أتكلم دلرقني؟ 


ابتسمت هي في Jone‏ فقال هو ناظرا لهم: 
مرحلة بداية العلاقة عادة مابتبقاش محتاجة كلام كتير.. الناس 
مبسوطة.. كل واحد بدأ يلاقي تعريف شوية؛ ويكتشف الشخص اللي معاه 
واحدة واحدة.. الموجة بتاعة الحب العاصف اللي في الأول بتهدا شوية.. 
كل واحد استهلك طافة ومشاعر معينة عشان يوصل لل بيحبه.. وكل اللي 
بيبقى محتاجه بعد ما بيرصل.. أنه يريح شوية.. 
وأكمل وهو يسير بعرض الغرفة» كعادته: 
- السعادة اللحظية وبداية ظهرر شخصية اللي قدامنا.. استطعامنا لكل 

حاجة بتتقال وبتحصل في الشخص اللي معانا.. الانبهار بتاع ايه ده.. انا 
مرتبط ومعايا حد بيحبني».. أنك أخيرا لافيت اللي يترجمك.. 

وأكمل ناظرا هم لحظات ثم قال: 

- مع أن مابحبش أسترشد بالقصص بتاعتنا وأنا بشرح.. بس (أ) عرف 
حاجات كتير عن نفسه.. خلت إنسان سلبي زيه يسيب (سلمى) لمجرد 
أنه لقى حد 3يترجمه».. (ب) عايش بالظبط JU‏ بتاعة أن كل حاجة صح 
وحلوة.. (ج) عرف ازاي JF‏ (علا) تتسحب من الدنيا وتسيب كل حاجة 
عشان تبقى معاه.. و(د).. كان الله في عونه.. 

ارتسمت ابتسامة حزينة على وجه السيدة» لكن (أسامة) تجاهلها وقال 
مكملا: 

- مرحلة العلاقةء رغم GT‏ قصيرة ومافيهاش كلام كتير» لكن هي 
واحدة من أهم المراحل.. لأنها المدف لأي ائنين بيحبوا بعض.. هي النهاية 
بالنسبة لناس كتير.. اللي ماحدش فيهم بيفكر al‏ اللي ميحصل بعد كده؟.. 
وبتبقى صدمة لمعظم الناس. احنا دلوقتي وصلنا لقمة الجبل.. لقمة مدحنى 
المشاعر.. وزي ماكلنا عارفين القاعدة الثابتة.. ايه اللي بيجي بعد القمة؟.. 


ليردوا هم بصوت أطربه: 
- القاع.. 
نظر لهم بفرحة خفية» ثم al‏ للسبورة البيضاء» وكتب فيها تحت كلمة 
هيبتا: 
- المرحلة الرابعة.. 
& £* * 

5 الادراك 
قيل فيا مض ى أن ا حب عادة ما يصاحيه الأم... 
م يعرفوا أن البشر هم ا جناة! 


نظر (أسامة) لحم لحظات بعد كتابته على السبوره يتأمل وجوههم 
المتعبة ثم قال: 

- تحبوا Eb‏ راحة؟.. 

أومأو! برؤسهم أن نعم في إرهاق» قابتسم هو وذهب ليجلس على 
مقعده ويرفع قدميه في هدوء على المكتب صامتاء في حين بدأت أجسادهم 
ترتاح على المقاعد» ووقف بعضهم ليفرد قدميه قليلاء وخرج البعض TW‏ 


بشيء يشربه أو يأكله.. 
قال (أسامة) ناظرا للطلبة: 
- ايه رأيكم في المحاضرة لحد دلوقتي؟.. 


أومأوا برؤسهم بمعنى «جيدة»؛ في حين قالت إحدى الطالبات: 

- هي حلوة.. بس أنا مش عارفة أنت عاوز توصلنا لأيه؟.. الموضوع 
شخصي قوي في القصص اللي احنا بنقراها.. انا افتكرت ان احنا هناخد 
معلومات.. تعمل ايه ومانعملش ايه.. (سلمى) دي مثلا واحدة عملت اللي 
عليها في كل حاجة؛ ومع ذلك فشلت.. ايه ذنبها في (أ) وشخصيته.. هي 
حبته وخلاص.. و(أحمد).. (علا) راحت لواحد GU‏ خالص وبتخونه.. 
ذلبه أيه؟.. 

ابتسم (أسامة) في هدوء» وقال بېدوء كعادته: 

- تقدري نتوقعي ايه في اللي جي؟.. مستنية ايه اللي Saat‏ 8 

رفع طالب يبدو كبيرا في السن يده» فضحك (أسامة) قائلا بهدوء: 

- مش أنت والنبي.. مش كل عحاضرة لي تعمل كده.. 

التفت رؤوس الطلاب لذلك الطالب المبتسم» الذي أنزل يده ثانياء في 
حين قالت الفتاة وقد بدأ بعض الطلاب ينجذبون للحوار: 

- مش عارفة.. بس اهتمامي كله بالقصص مش بالمحاضرة ذات نفسهاء 
وده في رأبي عيب كبير في المحاضرة.. متوقعة أن المرحلة اللي جاية كلها 


هتبقى عبارة عن الزهق اللي بيحصل بعد الارتباط.. أو بداية ظهور عيوب 
الشخصيات.. بس.. 


قطعت كلامها في حيرة» فنظر ها (أسامة) بتركيزء فأكملت: 

- عندي إحساس ان كل حاجة موصولة ببعضها.. في خيط مش عارفة 
أمسكه.. في حاجة غريبة مش عارفة افهمها.. 

قال (أسامة) مبتسما: 

- كويس.. معنى كده أنك بدأتٍ تحسي بيها.. 

نظروا له في تساؤل» فأكمل مشيرا للسبورة: 

- بقوة حضور ال(هيبتا).. 

ونيض مكملا: 

- اللي فاكر أن القصص هي اللي عجباه.. مش فاهم أن البطل الحقيقي 
في كل ده هو ال(اهيبتا).. ازاي كل حاجة في القصص ممختلفة» وفي نفس 
الوقت شبه بعضها.. احنا كلنا كده.. مهما كانت قصصكم مختلفة عن اللي في 
المحاضرة بتاعتناء كلنا بنبقى شبه بعض في المراحل دي كلها.. كل واحد فينا 
\YA‏ 


مابينساش أول مرة شاف نصه التاني.. مابينساش الحاجات المجنونة اللي 
عملها معاه.. ازاي حتى الوجع بيبقى موجود.. كلنا أصلا بنلف وندور 
حوالين الوجع.. 

لم صمتء IS‏ يمنع نفسه عن الكلام, ثم قال: 

- طب ليه نستعجل.. خلينا نشوف.. 

ثم صمت لحظات . كا معتاد ‏ لتأتي الكلمة بالتأثير المطلوب: 


- أو.. نحس!. 
ونظر للحضور.ء الذي اكتمل بعد فترة الراحةء وقال: 
- يلا بینا.. 


KH * €‏ 
أغمض (I)‏ عينيه في هدوء» وهو يتمايل برأسه يمينا ويسارا على إيقاع 
الأغنية.. 
«ده الهوى العطشان.. في قلبي بيندهك.. 
يا أرق من نسمة.. وأجمل من ملك..٠‏ 
تشدو بها العبقرية (أم كلثوم).. على OWT‏ الرائع (بليغ حمدي)ء الذي 
أبدع فيها.. هل يمكن أن يكون (بليغ) في غرفته المظلمة» ومعه ذلك العود 
الشهير ينحن تلك الأغنية.. يفكر في تلك اللحظة التي تعيشها الآن؟.. 
يصفها بفرحها وشجنها وروعتها؟.. دائما ما يذهب بك خيالك إلى 
المستحيل.. ولكن ل لا؟.. اليس المستحيل من أساسه.. خلق لك؟.. 
فتح عينيه ليراهاء وهو يشعر ‏ مذهولا ‏ أن تلك اللحظات القصيرة 
التي أغمض فيها عينيه.. افتقدها حقا.. 

كانت قد اختارت قميصا من دولابه وارتدته. لتتمثل في أروع حالاتها.. 

نظر لها وهي تتراقص على الأنغام.. على الإيقاع.. 

تتراقص على #الحالة1.. 

كيف تخلق تلك «الحالة» التي لا يفهمها.. فعلتها على السطح» وتفعلها 
الآن!.. وهل لا يفهم الحالة فقط؟ إنه لا يفهم شيئا.. إنه مثل من فتح 
عينيه على الدنيا dy‏ يجد سواها أمامه.. يريد أن يتعلم منها كيف يعيش.. 
يريد أن يتعلم منها كيف يتكلم.. وهي لا تبخل.. تعلمه بابتسامتها كيف 
ايكرنها؛.. كيف يخطفها.. كيف.. 

يتعلمها!.. 

شعر بموجة هائلة من المشاعر تجتاحه.. فصاح وهو ينظر لها رافعا يديه 
مع كليات الأغنية: 

- «انت روحي.. وکل عمري.. ونور حياتي.. ايه أنا.. بالنسبة لك!؟ 

ضحكت بشدة» وتوقفت عن رقصهاء وهي تنظر له بحنان الد 
فنهض» دون إرادة منهء ليذ هب اء ويحتضنها بشدة» فتحيطه هي بذراعيها.. 
في رقة وخحجل» تذيبه.. 

تمايل معها بجسده وهو في حضنهاء ثم يضحك دون سبب وهو يمسكها 
من يدهاء ويجعلها تتراقص معه.. 

نعم أيها السادة.. إنها بلاهة السعادة الحقيقية. . 

أخذها معه» وهوى معها على الفراش» لتنظر له وهي تضحك.. فيميل 
عليها ويقبلها.. 

Lal‏ معها في عالمها الخاص.. 


ye 


هي التي.. 
العالم.. 
## .+ 
أصبحت (دنيا) تأتیه کل يومين.. 
أصبحت المستشفى تحمل لونا آخر غير الأبيض الممل.. 
أصبحت مكان سكون قلبه في يديها. . 
تعرفت على (سارة)» التي أحبتها من قلبهاء بل وبدأت تطيل الجلوس 


معهاء حتى أن (ب) بدأ يشعر بالغيرة منها قليلاء وهو شي» غبر منطقي؛ 


كانا جالسين معها في الشرفة كالمعتاد. (ب) و(دنيا) و(سارة)» عندما 
أتت الممرضة بابتسامة قائلة: 

- عندي خبر حلو.. 

نظروا ها بفضولء فقالت بسعادة: 

- انت هتعمل العملية في المغرب التهارده.. 

وساد صمت.. 

شعور غريب.. مابين راحة الخلاصء» وقلق المجهول.. 

أمسكت (دنيا) يديه في قوةء وهي تنظر له بقلق, ثم قالت للممرضة: 

- بس النهارده عيد ميلاده.. 

ابتسم لها بسمة صفراء في حين قالت (سارة) ناظرة ph‏ 

- المغرب!.. ده كيان ساعتين.. 

قالت الممرضةء وقد لاحظت التوتر: 

- ماانت كنت قارفنا هاعمل العملية امتى وتزن علينا.. دلوقتي مش 
عاوز تعملها؟.. 

لم يرد عليهاء وقد تجمد لسانه لحظات» فقالت الممرضة مطمثلة: 

- ماتخافوش.. العملية سهلة إن شاء الله.. وهيطلع منها زي القرد.. 

وعندما وجدت الصمت المخيم عليهم؛ شعرت بالحرج ثم قالت: 

- هاسيبك عشر دقايق» بعد كده هاجي آخدك عشان أجهزك للعملية.. 

وتركتهم مسرعة؛ فتبادلت (سارة) و(دنيا) نظرة خاصة:؛ و(سارة) تقول 
بابتسامة: 

- ايه يا عم.. سهم الله نزل عليك كده ليه؟.. مانا واقغة معاك أهه 
وعملت خسين عملية.. دانا لو ماعملتش عملية كل أسبوع أقلق.. أدمنت 
البنج.. 

ضحكت (Lis)‏ ضحكة مفتعلة» وهي تمسك يده أكثر» في حين أعطاها 
هو ظهره» واستند على سور الشرفة.. 

هل يملك الرجال تلك الحاسة السادسة أيضا؟.. 

BU‏ يشعر أن هناك شيئا ما خطأ؟.. 

مر عليه شهر في المستشفی» وهو يننظر في ملل بشع.. لماذا يشعر OW‏ 

فقط أن كل ما انتظره لم يكن كافيا؟.. 

يريد أن يمضى وقت أكثر مع (دنيا).. 

لماذا الآن؟.. 

لم يشعر بشيء ما حوله؛ وهو ينظر للتيل ثانية» بنفس النظرة الكئيبة التي 
كان ينظر له مها منذ فترة.. لم يشعر ب(دنيا) وهي تخبر أهلها في الماتف أنها 


ستذهب للدروس بعد المدرسة مباشرة» لكي تظل جانبه حتى خروجه من 
العملية.. 


لم يشعر بدموع (سارة) الطيبة» التي تعرف ما يمر به جيدا.. 
لم يشعر بشيء على الإطلاق.. 
& * * 
هل كانت هناك صعوبة في ترك (أحمد)؟ 
بالتأكيد لا 
مكالمة لم تزد عن عشر دقائق.. مع بعض من عصبيته وسبابه للدنيا.. 
وانتهى الموضوع.. 
وشعرت (علا) أنها حرة.. 
كلمت (ج) مبتسمةء ليرد عليها رده المعتاد: 
- أيوة يا (علعولتي).. 
ضحكت قائلة: 
- انت مش هتبطل اسم الدلع ده؟.. أنا باكرهه.. 
ثم قالت مسرعة» قبل أن يرد برد ساخر كعادته: 


- أنا سبت (أحمد) خلاص.. 

صمت هو تماماء صمت أقلقها.. فقالت بتوتر: 

2 آنا عارفة أني اتأخرت.. شهرين كتير.. بس أنت عارف أني تقريبا 
ماكنتش بكلمه.. كنت بسيبه بالراحة عشان مايتوجعش.. 

لم يرد أيضاء ققالت: 

- رد عل.. 

وبعد فئرة صمت كادت تلقي فيها بالهاتف. سمعت صوته الدافئ 
بقول؛ 

- هاقابل باباك أمتى؟.. 

جاء الدور عليهاء لتصمت هي تماما من المفاجأة» ثم قالت متسائلة 
بحذر: 

- أنت بتتكلم جد؟ 

ضحك هو لحظات. ثم قال: 

- أنا عمري هزرت في الحاجات دي؟.. 

ابتسمت» وتصاعدت الدماء في وجتتيهاء ثم قالت: 

- بس أنا لسة مااعرفكش قوي.. 

قال» بسحره الذي تقلقها كثرة عشقها له: 

- محتاجة تعرفي عني ايه غير أني خطفتك من الدنيا كلها؟.. 

قالت مبتسمة: 

- هو أنت ازاي بتعرف دايها تقول الحاجة الصح قوي كده؟.. أنا عمري 
ماحسيت أنك عندك TO‏ سنة.. 


صمت هو لحظات ثم قال: 

- أنا واحد طيب.. باعرف أرسم حلو قوي.. بحب أعيش كل حاجة 
صح قوي.. بحب أستمتع بكل حاجةء أستمتع بكل إحساس صغير الدنيا 
بتديهولنا.. وعايش لوحدي تماما.. مافيش قرايب ولا أهل هيضايقوك.. 
وبحبك فوق ماانت تتخيلي.. عشان كده عاوز أتجوزك.. 

ثم صمت cold‏ كأنما يفكر: 

الدنيا أصغر من أننا نقضيها زعلانين.. نسيب الزعل للناس الغاضية.. 
خلينا مشغولين احنا بالانبساط.. 

ضحکت» فقال هو بحياس: 

- هاقابل باباكِ امتى يا (علعولتي)؟.. 

* * # 

هناك شيء غير مفهوم له.. 

نظر (د) لكل ما حوله بنظرة فارغة» من المستحيل أن تراها في طفل في 
هذا العمر.. 

أين أمه؟.. 

مرت شهور طويلة أو قصيرة.. ومازال يتذكر وجه أمهء الذي اختفت 
فيه نظرة الحنان» وحل Pe‏ جود مرعب.. 

يتذكر بكاءه وهو ببزها كي تستيقظ من ذلك النوم العجيب» فلا ترد 
عليه.. لأول مرة في حياتها. ترك ذلك داخله شعورًا Ups‏ لا يفهمه.. ذلك 

الألم الذي يجعلك تبكي متواصلا كي ترتاح؛ ولا ترتاح منه.. ولا تفهم من 
أين يأتي.. 

أين أمه؟.. 

مازال يتذكر دخول والده عليهم وهو يبكي» ويجلس في ركن الغرفة.. 
والده الذي نظر لأمه بنظره حزينة لكن باردة؛ لم يفهمها (د) أبدًا.. وذهب 


أبوه إليه ليخرجه من ad a‏ لكن (د) أخذ يبكي مصرا أن يبقى في ذلك 
الركن LL‏ مقاوما aul‏ مقاومة عنيفة. وعندما سأله والده في عنف لاذا 


يصر على الجلوس» لم يكن في حالة تسمح له بالشرح.. 

لقد شعر أن أمه تعاقبه» لأنه جلس بعيدا عنها يلعب ول يذاكر.. لذا 
فعل ما يفعله كي يصالحها.. بجلس على (النوتي تشير)؛ حتى تعرف هي أنه 
يعرف أنه أخطأ.. وتستيقظ لتأخذه في حضنها ثانية كعادتها.. 

أين أمه؟.. 

وأين هو؟.. 

ولماذا تغير كل شيء في سرعة؟.. 

مازال يتذكر (مروة) وهي تأخذه في حضنها وهو يبكيء وتقول له 
ببراءة: 

- انا هابقى مامتك خلاص.. ماتزعلش.. 

ثم تعقد حاجبيها قائلة في صوت عال: 

- روح ذاكر Vy‏ هاضربك.. 

لكن محاولتها لم تفعل الا أن زادته بكاء.. هو لا يريد إلا أمه.. ما الصعوبة 
في ذلك؟.. يريد أن يشعر بها حوله.. أن يشعر بذلك الأمان أنه مهما فعل 

ستكون موجودة.. يفتقد صوتها وقبلتها له» ولعبها معه» وحمله وهو نائم 
لكي تدخله لغرفته.. 

مازال يتذكر ذلك الشجار بين أبيه وأم (مروة)» الذي لم يفهم شيئا منه. 
ترددت الكليات بين (كافرة) و(حرام عليك) و(مافيش عرزا هيتعمل) 
وكيف كانت pl‏ (مروة) منهارة في البكاء.. 

يتذكر oll‏ وهو يأخذه في حضنه؛ الذي كان HE‏ منه» بسبب احتكاك 
ذقله الطويلة بخده التاعم.. 

يتذكر البيت الفارغ تماما من أي روح.. وكثرة جلوسه في بيت (مروة)» 
التي بدأت تمل من صمته و کابته.. 

يتذكر عودة أبيه يوما ما بعد فترة لا يعلم طوهاء بسيدة أخرى في البيت» 
وهو يقول له في هدوء إنها أمه (الجديدة).. 

يتذكر ركوضه لذلك الركن في الصالة باكيا في الليل» معاقبا نفسه أكثره 
عسى أن تصالحه أمه» بعد فترة خصام طالت.. 

تعود عندما يسأله أحد عن أمه أن يقول «ماما راحت الجنة».... 

والأن.. ذلك الشعور بالفراغ.. وأن ذلك البيت ليس بيته.. 

* #«# 

سمع (أسامة) صوت نهنهة وشنء فرفع عينيه» ليرى بعض الطالبات قد 
احمرت أنوفهن؛ فقال باسما: 

- نفسي مرة يعدي الجزء ده من غير زعل... 

م يرد عليه أحده فقال: 

- نكمل قراية.. 
* * * 

يداون النهار يتخلل غرفته» فنظر (أ) لنافذته وقال في دهشة: 

- ايه ده؟.. هي الدنيا لسة ماشية برة؟.. 

ابتسمت وهي تفهم تماما ما يعنيه» فنظر لها وقال: 

- مش هتقوليلي بقى اللي عمالة تجري مني فيه ده؟.. 

أغمضت عينيها بمعنى ياللملل» ثم قالت مستسلمة: 

- عاوز تعرف ایه؟.. 

مر ت في عقلة أسئلة كثيرة» لكنه لم يكن يريد أن ley‏ أي سؤال؛ لذا 
قال بعد فترة صمت» ناظرا لحا مباشرة: 

- عاوز اعرف ايه اللي حصل؟.. ايه اللي SIE‏ زبي؟!.. 

رفعت حاجبيها في إعجاب. ثم قالت: 

- سؤال في ug BOA)‏ مابتضيعش وقت أنت.. 

قال في سخرية افتقدها: 

- بعد كل اللي احنا عملناه ده وبتقولي علي أنا اللي ماباضيعش وقت؟.. 
صمتت لحظات وهي تنظر للارضء ثم قالت بأسلوب هادئ. متظاهرة 
باللا مبالاة؛ 


Ul 3‏ واحدة بنت ناس.. عيلة متوسطة بس مستواها كويس.. خريجة 
إعلام.. حبيت واحد من أول سئة في الجامعة في.. قعدت معاه لحد 

ماتخرجنا.. اتقدم لأهلي.. وافقوا عليه.. اتخطبت له.. بعد كده واحنا رايمين 
نشوف الشقة.. اغتصبني.. 

نظر ها (أ)» مندهشا من تلك البساطة التي نطقت بها الكلمة» ثم قال 
ببسمة: 

- اغتصبك ازاي؟.. أكيد يعني انت وافقتيه. . 

ضحكت ساخرة ثم قالت: 

- يا ريت.. دخلنا الشقة ولسة بنبص عليهاء لافيته هجم Cfo‏ فجأة» ولا 
افتكرته بيستهبل أو بيحبني قوي کده.. قفشت عليه وبعدت عنه وقلت له 
ماينفعش.. اتعصب قوي.. وراح ضربني بقوته كلها.. وخدن بالعافية.. 

انعقد حاجباه؛ وهي تكمل بأسلوب في الكلام سريع: 

- وبعد ما خلص وسابني.. نزلت جري.. وروحت وانا شكلي زبالة 
وهدومي مقطعة بتاكسي وقف لي بالعافية.. لاقيته كلم عيلتي وقال لهم «أنا 
ماعرفش هي راحت فين والمفروض كانت تقابلني وماجاتش».. بعد زعيق 
متواصل واتهامات زبالة صدقوني.. راح هو قالهم بعد ضغط أنه كان مش في 
وعيه.. كان ضارب حاجة.. وانهم لو ما وافقرش يجوزوني ليه هيفضحني 
ويقول إنه نام معايا بإرادني.. والناس هتصدقة لما جوزي اللي جي يكشف 
ويلاقي ان انا مش عذراء.. 

قال (أ) مبدوء وهو يمسك يدها: 

- حيوان يعني.. 

قالت» كأنا لا تسمعه؛ رهي تنظر للأرض قاثلة: 

المشكلة of‏ بعدها أهلي بدأو! يزنوا أني أوافق.. وأبويا قفش Je‏ وقعد 

يلاقي له مبررات.. كل الرجال بتشرب حشيش.. وهو لسة عايزك.. وانت 
الل حبيتيه وخلتينا نوافق عليه.. نعدّيها.. وهو حلف أنه مش هيعمل كده 
تاني.. كلام المطيباتية ده.. 


ثم نظرت له لأول مرة منذ أن بدات أن تحكي» وقالت: 

- عارف لا أنت تخسر كل حاجة في حياتك بسبب غلطة مش غلطتك؟ 

أومأ برأسه إيجاباء فأكملت: 

cogil‏ مع رفضي.. عملت معاهم اتفاق» بعد شهور من المعاملة 

الزبالة.. اني اعيش لوحدي بعيد عنهم وأصرف على نفسي وهم يقولوا 
للناس اني سافرت اشتغل برة.. 

ولأول مرة لمعت في عينيها دمعة وهي تقول: 

= ووافقوا.. 

ثم ابتسمت في he pr‏ وهي تمسح دمعة كادت أن تتسلل: 

- بس يا سيدي.. هي دي قصة حياتي.. 

نظر لما )1( الحظات. ثم اقترب منهاء وحضنها في صمت تام.. 

لا يدرك انسان على وجه الارض معنى أن تقول فتاة كل ما قالته بهذا 
المدوء... 

معناه أن الموت جعل كل شئ.. عادي.. 


اعتراف قامي بأن الحياة لم تترك لك She‏ لتتنفس... وانت تقبّلت.. 


وبصدر رحب.. 

قالت هي محاولة تغيير الموضوع: 
- انت بقى ايه اللي واجعك؟ 

قال وهو ينظر للسقف. ويشعر أن الدنيا كلها ملكه وهي بين ذراعيه: 
- مش هاجاوب على السؤال ده إلا لما تجاوبي على السؤال ده..» 
نظرت له؛ فقال بابتسامة وهو يمسح على شعرها: 


- نتعجوزيني؟.. 
ورغم غرابة كل شئ... 
جاوبته هي بصمت.. 
علامة المواقفة. . 
ee #‏ 
كل شيء كان يمر بالتصوير البطى.. 


كان يرتدي رداء العمليات» الذي هو عبارة عن شيء رقيق» يصل لفوق 
الركبةء ويغلق من الخلف كرداء المجاذيب. ويجلس على كرسي متحرك؛ كي 
يذهبوا به لغرفة العمليات.. 

وقف كل من يعرفه في تلك المستشفى ينظر له في غرفته» وهم يودعونه 
بابتسامة.. نظر (ب) لدموع (دنيا) القلقةء تنظر له بخجل غير مفهوم.. 
وابتسامة (سارة) المشجعة» والتي تنظر له أيضا بخجل غير مفهوم 
ودعابات (عبد الحميد).. لكن ما استغربه حقاء هو إشارة الممرضة له بشى 
مام یفهمهء فقال (عبد الحميد) ضاحكاء بعد أن يأس في أن يفهم (ب): 

- يابني اقفل رجلك يابني انت قاعد والفستان ده فاضحك. . 


ضم (ب) ساقيه في حرج» ضاعت اللحظة الحزيئة بكل معنى الكلمة.. 

لكن بقي إحساس التصوير البطئ القاتل» والممرضة تدفعه عبر طرقات 
المستشفى حتى غرفة العمليات» شى ما تشعر به» ان كل شى يضيق عليك.. 
وحالة سكون غريبة (IS‏ تتقبل ا موت كشئ طبيعي لابد له من أن يحدث 
يوماما.. هل تلك الرائحة الدائمة في المستشفيات هي رائحة المطهر فعلا كا 
يقولوا؟.. أن انها رائحة مخدرة تجعلك تختلف كل يوم عن التالي.. 


جعلوه ينام على فراش طبي طويل» ونظرت له دكتورة التخدير قائلة 
بابتسامة» تحاول أن تجعلها مطمئنة: 


Gal أخبارك‎ - 

قال بارتباك: 

- مش عارف.. بس ليه بتخلوا الواحد يفضل لوحده قبل العملية؟.. 
- عاوز مين يبقى معاك يعني؟ 

ابتسم وهو يقول في بساطة: 

- أكيد ماما.. 

ابتسمت الدكتورة» وقالت وهي تضع شيئا ماعلل رجهه: 
عد لحد ٠١‏ 

قال ہدوء: 

- عشرة مش كفاية عشان الب.. 

وسقط في ظلام عميق.. 

وفتح عينيه فجأة.. 

شعر بها بنفس السرعة.. مجرد إغلاق العين وفتحها.. 

وجد نفسه في غرفته المعتادة.. وبعد قليل من الجهد. ميز وجود كل من 
(دنيا) و(سارة).. 

أغمض عينيه ثانية» وقد أدرك أنه مازال حياء فابتسم في سعادة» ثم 
فتحها ثانية ليرى من حوله بوضوح AN‏ 

أول ما رای هي (دنيا)؛ فابتسم لما قائلا: 

- بحېك.. 

م يفهم لماذاء لكنها انفجرت في البكاء فجأة؛ وارتمت في حضنه باكية. . 

نظر ل(سارة) ليجدها تبكي بكاء صامتا هي الأخرى» ونظر للطبيب» 
الذي تجهم وجهه. فتساءل بقلق: 

- في ايه؟.. ايه اللي حصل؟.. 

نظر له الطبيب نظرة جامدة... نظرة حزينة تحاول أن تبدو رسمية 
ومطمئنة.. وتفشل تماما في فعل أي شى منههما.. 

ثم قال له كل شيء.. 

dy‏ يفهم شيئا على الإطلاق.. 

كل ما فهمه أن حدث ما توقعه بالظبط.. 

لن يعود أبدا كما کان.. 

وأن الألم لن يذهب بعيدا.. 

وسيأكل من روحه أكثر.. 

* * ¥ 

قال (ج) ها في ذلك الكافيه المحيب فها: 

«المشكلة في حبك.. انه إدمان!؟ 

ضحكت وهي تريح رأسها على صدره ربا لتشعر بدفء قلبه؛ بدقاته 
ا لحنونةء أو لأنها لا تجد مكانا آخر في العالم تستطيع أن تغمض عينيها فيه 
بذلك الأمان؛ ليكمل هو وهو يمسك يدهاء ويمرر أصابعه على أصابعها: 

« - المشكلة في حبك.. أنه بقى كل حاجة.. أني أحيانا واحنا بنتكلم 
باسرح وبانسى مين فينا اللي بيتكلم من كتر ما انت أنا.. عارفة لما الواحد 
يحس ان قلبه متبعتر في كل حتة.. وجت واحدة قعدت تجمع فيه لحد ما بقى 
كامل؟.. الناس فاكرة ان الحب هو انك تلاقي «حده يشيلك في قلبه وتحس 
معاه بحاجات لطيفة.. مايعرفوش ان الحب هو انك تلاقي حد.. وتخلقي 
له قلب مايعرفش غيرك. 

ذابت فيه أكثرء ول تعبأ حتى بمن ينظر لمم في الكافيه وهي بين ذراعيه 
هكذاء هي مع رجلهاء وهو راضي.. وهذا هوما ييمها.. 

قالت باسمة: 

- أنا باعشقك.. 

أزاحها برفق» وهو يمسك ذلك المنديل؛ ثم بخرج من جيبه ذلك القلم.. 

وبدأ يرسم.. 

أخذت تتأمله بعشق.. 

دائها ترى تلك المالة التي تحيطه. عندما يرسم بالذات.. 

يدخل في عالم eat‏ رحده» ولا يعلم tol‏ عنه شيئا.. 

مر وقت طويل تلك المرة حتى انتهى» ونظر لها بسعادة وهو يعطيها 
الورقة.. لتتسع عيناها في انبهار. . 

كان مكتوب SIME‏ دقيقة1.. 

ورسم وجههاء وقد ارتسمت عليه Jel‏ علامات الراحة؛ والسعادة 
والفرحة.. 

وأمامها يده فقط. تحمل ذلك الخاتم الماسيى؛ ومكتوب في زاوية المنديل 
«مش قلت لك هاخليكِ تحبيني.. واتجوزك»؟ 

“will you marry me?" 

قالها بالإنجليزية» كما قالت له هي مرارا انها تحب تلك الكلمة بالذات 
بالإنجليزية.. تشعر أنبا أكثر رومانسية. سمعتها منه» فرفعت عينيها عن 
المنديل» لتجده راكعا على ركبة واحدة؛ مادا يده إليها بعلبة قطيفة؛ بها حاتم 
فضة gy‏ ثم أدركت فجأة معلى الكلمة.. 

لقد رسم ها مستقبلها بدقيقة واحدة.. 

توقع رؤية وجهها وهي في تلك الحالة.. 

وكالمعتاد.. رسمه بدفة.. 

ضحكت في سعادة» وهي تنظر حوها لعيون الفتيات المبتسمة» وعيون 
الرجال الساخرة: ثم التفتت له وقالت أغبى شيء يمكن أن يقال: 

- بس أنت عارف اني موافقة.. ليه عملت كده؟.. 

ابتسم هو وقال: 


- مش معنى أنك موافقة أني ماابسطكيش.. مش معنى أنك موافقة.. 

أني مااحسسكيش قد ايه أنت أميرة في قلبي Gh‏ هاحاول أعمل كل حاجة 
عشان أسعدك.. 


ضحكت في سعادة» وهي تأخذ الخاتم» ثم تلبسه في أصبعها مبتسمة.. 
تتأکد كل يوم أن مستقبلها لن يكون إلا معه.. 
¥ ¥ 

قال (يحيي) ساخطا: 

- انت متأثر بالافلام الأمريكية قوي.. 

قال رجل أربعيني هذة المرة بدلا من (أسامة): 

- لا المرة دي bl‏ مصدق.. انا لسة ابن أختي عمل كده مع مراته ساعة ما 
اتقدم ها.. مش د. (أسامة) اللي متأثر بالغرب.. احنا كلنا اللي بقينا غربيين.. 

ابتسم (أسامة) ناظرا للرجل» فقال (يحمي) بعناد: 

- برضه مش داخل دماغي ال جو ده.. 

وقبل أن يرد (أسامة)؛ قال بسرعة مكملا: 

- بس تعالى نكمل.. 

قال (أسامة): 

- مافيش تكملة.. كده المرحلة خلصت.. 

نظروا له مندهشين؛ فأكمل هو: 

- على عكس ماتوقعت الطالبة اللي معانا.. مرحلة «الادراك؛ مش 
مرحلة اكتشاف العيوب.. بالعكس.. هي مرحلة إدراك المسثولية.. مرحلة 
إدراك ان بقى في حد فعلا وانا عاوز أكمل معاه.. المرحلة دي بتبقى من 


1.5 


أغبى مراحل ال(هيبتا) لسبب.. أن القرار بييجي من غير دراسة.. بيبقى 
قرار احتياج.. أنا عاوز أكمل وخلاص.. القلب بيتكقل أنه يداري العيوب 
كلها عن العقل.. ويخليه بس يحس بمسئولية أن لازم يوصل SY‏ العلاقة.. 
الجواز بقى أو الجنس.. أو أي نباية الواحد بيسعى ليها.. 

ثم أخذ نفسه قائلا: 

- م الآخر كده.. كل القرارات بتتاخد في المرحلة دي في مجتمعنا.. بيبقى 
الحب بس سبب كافي لتكافئ العلاقة.. كل واحد بيلتزم بوعود هو مش 
قدها.. بيشوف الدنيا ربيع وانه قادر يعمل كل حاجة.. فمرحلة الادراك 
هي أسوأ مرحلة OY As‏ عادة الندم بيحصل بعديها.. وبيحصل بعديها 
بمرحلتين.. جزء كبير قري من القرارات دي بيبقى فيه هرمونات وطاقة 
و #غشومية» زي مابيقولوا.. 

وأكمل متجها للسبورة في حماس: 

- وده يودينا للمرحلة الخامسة.. 

وكتب تحت كلمة (هيبتا ) بحروف عريضة: 

المرحلة الخامسة.. الحقيقة).. 

٥‏ الحقيقة 


لا توجد حقيقة مطلقة... جرد أكاذيب عشقوا تصديقها.. 


قال (أسامة) بابتسامة مرحة: 

- احنا المرة دي هنناقش المرحلة بأسلوب مختلف تماما.. نكسر الملل 
شوية.. أو ندخلكم وسط الأحداث أكتر.. 

ثم بدأ يرسم على السبورة عواميد طولية مقسما إياهم» ثم التفت لهم 
قائلا: 

- قدامكم ربع ساعة تقروا فيها المرحلة الخامسة في سركم.. بعد PAS‏ 
نتناقش في آرائكم.. 

نظروا له في عدم فهم؛ فقال بېدوء: 

- احنا عمالين نقرأ من أول المحاضرة لحد دلوقتي.. المرة دي هيبقى في 
تفاعل منكم.. 

لم يغهموا أيضاء وهو في الحقيقة لم يكن يفهم أيضا.. تلك كانت أول مرة 
يجرب فيها شيئا كهذاء ربا لأنه لم يحظ بهذا الاهتهام في محاضرات سابقة» 
طلاب من أول الثانية والعشرين إلى الخمسين سنة.. يسألون طوال الوقت. 
يحاولوا أن يفهموا حقا.. فلماذا لا يحاول معهم أن يجرب شيئا جديداء يحرك 
به المحاضرة قليلا؟.. قال بابتسامة: 

- في مجموعة منكم هتقرأ (أ)» ومجموعة هتقرأ (ب) ومجموعة (ج) 
ومجموعة (د).. وهتفهموا لما تخلصوا.. 


تم احتيار المجاميع بسرعةء وجلس (أسامة) رافعا قدميه على ا مكتب» 
كعادته.. وأغمض عينيه.. 

تذكر أول cat ole‏ عندما كانت (هيبتا) جرد مصطلحات علمية 
وتداخل في سيكولوجية النفس البشرية.. الاعتاد والاتكاء والتعايش 
والتسامي والشيزوفرانيا المجتمعية.. عندما كانت مراحلها تبدأ ب ٠١‏ نقطة 
في كل مرحلة.. ويشرح هو كل نقطة بنفس الأسلوب.. كان من يحضرون لا 
يزيدون عن 5 من طلاب العلم النفسي» وكانوا لا يفهمون شيئا وينصرفون 
مسرعين.. وتبقى في النهاية فتاة مسكيئة لآخر المحاضرة؛ ولا يكون هدفها 
الفهم على الإطلاق.. بل السعي وراء عريس؛ قد يتأثر باحترامها المبالغ فيه 
والذي ‏ بخبرته يعرف أنه ظاهري تماما.. 

آمك هاتفه المحمول؛ وكتب في ال(واتس اب): 

- وحشتيني على فكرة.. 

ليجدها تكتب على الفورء كأنها كانت تننظره: 

- وانت كيان وحشتني قوي.. في ly‏ حلوة في المحاضرة؟ 

ابتسم في حنان وهو يكتب: 

- مافيش واحدة أحلى منك لحد دلوقتي.. 

ثم كتب مازحاء كي يغيظها كعادته: 

- بس أول ما الاقيها صدقيني هنفض لك.. 

ofl 

- هاقتلك يا أسامة.. 

ضحك. حتى أن الطلاب نظروا له» لكنه لم يلحظ وهو يكتب: 

- سبع سنين جواز ولسة بتخيري؟ 

لتكتب هي باسمة: 

- ولو بعد عشرين سنة.. هافضل أحبك برضه وأغير عليك وأقتلك 
عادي جدا:).. 

= بحبك.. 

ثم كتب بسرعة: 

- طيب سلام دلوقتي عشان أكمل المحاضرة.. أنا في المرحلة الخامسة.. 

ونبض ناظرا هم.. بدأت علامات التأثر تبدو عليهم.. يعشق تلك 
اللحظةء التي تبدأ النساء فيها بالبكاء وتحتقن وجوه الرجال.. يعلم أن ذلك 
الإحساس قد وصلهم بأسلوب أو بآخر.. أن توصل إحساسا Moly tar‏ 
أكثر فائدة من ماثة معلومة علمية جامدة.. 

صفق بيديه وهو يقول: 

- انتهى الوقت.. 

ونظر له كل الطلاب في تركيز. . 

قال (أسامة)» مستمتعا بتجريب تلك الطريقة معهم: 

- دلوقتي من مجموعة ().. مين يقدر يحددلي اسم الإحساس اللي مسيطر 
عل قصته في المرحلة دي.. ومين يقدر يربط بينه وبين حياته الشخصية؟.. 

طلت البلاهة واضحة في أعينهم» فقال heel,‏ 

بالراحة طيب.. مرحلة «الحقيقة» دي مرحلة بسيطة قوي.. بس احنا 
لازم نبدأ بتحديد أسماء المشاعر ونربطها ببعض.. يعني مثلا هاساعدكم في 
أول واحدة دي.. الإحساس اسمه..؟ 

رفع أحد الطلاب يديه من مجموعة (آ)» فابتسم (أسامة) وقطع كلامه» 
وأشار للطالب قائلا: 

- اتفضل.. 

قال الطالب وهو رجل ثلاثيني بدأ يغزو شعره بياض وراڻي» بتردد: 

- اسمي (حمزة).. السيطرة.. قصة (أ).. هو ده الإحساس اللي بدأ 

ارتفع حاجبا (أسامة) إعجابا وهو يقول: 

- الله ينور.. وبا أنك انت عرفته.. قصتك معاه ايه.. أو عملت زي (أ) 
في حياتك ازاي؟.. 

قال (حمزة) بهدوء: 

- أنا قصتي مختلفة شوية.. أنا اتجوزت جواز صالونات gale‏ جدا.. 
Ul‏ مهندس بترول.. باسافر كتير.. ووالدتي جابت لي عروسة وكان شكلها 
لطيف فاتخطبنا بسرعة.. المهم عشان مااطولش عليك.. فترة الخطوبة كانت 
روعة.. بس هي قالت لي عيب صغير فيها إنها #حرة؟ قوي.. بتكرة الراجل 
اللي بيحب يسيطر عليها.. أو يأمرها من غير تفكير وكده.. وطول مانا مش 
باعمل كده هي لوحدها هتبقى ملکي.. بس باختيارها.. ولو عندي مشكلة 
في ا موضوع ده بلاش نکمل.. 

التفتت إليه رؤوس الطلاب, فتردد لحظات ثم أكمل: 

- المهم بعد ما اتجوزناء تصرفاتها ما اتغيرتش كتير.. بس إحساس الراجل 
بعد الجواز بيختلف تماما.. بيشيل مسئولية بيت» وشايفها هي عرضه 
وشرفه.. منعتها من النزول طول ما انا مسافر.. حتى ماتزورش مامتها.. 
منعتها من الكلام في التليفون.. ولازم تحكي لي كل حاجة بالتفصيل ولا 
ارجع بقى تبقى براحتها.. وبالتالي وصلنا لطريق مسدود.. واللي بيئنا طفلة 
ULL‏ مكملين.. بس مابقيناش أصلا متجوزين.. بعدئا قوي.. 

أوما (أسامة) برأسه وهو يقول: 

- بالظبط زي اللي حصل مع (آ).. 

ونظر لجميع الطلاب حوله» كي يستطيع أن يشرح لكل من ينظر له 
دون فهم: 

- بداية المرحلة كانت إقناع (أ) ل(رؤى) بالجواز.. عدم تصديقها 
لجنونه» وهو بيقول كل حاجة هو حاسسها.. 

وأشار لسطور ما على الورق» وقرأها.. 

#0 # 

قال (أ) وهو يمسك بيديها: 

- الحياة أصغر من أننا نعيشها بعيد عن بعض أكتر من كده.. أنا عايزك 
ي ul‏ لوحدي.. مش عايز حتى الوا يشاركني thd‏ ووعد أني هافضل 
عمري كله مش باعمل حاجة غير أني أبقالك.. وأعرف قيمتك قوي.. ولا 
هازهق ولا مشاعري HS‏ هتقل لحظة.. ومش مستني منك غير أنك تبقى 
بتاعتي بس.. 

ثم صمت لحظات» وهو ينظر لعينيها الدامعة؛ ويكمل: 

- وكل اللي مستنيه منك أنك تقدّري ضعفي.. تقدّري وجعي.. ولو 
ضايقتك تفهميني وتقولي لي عشان مااعملش حاجة فيك تاني.. 

لتضحك هي وسط دموعها و.. إلخ إلخ.. 

* * * 

قالها (أسامة) مقاطعا نفسه» ونظر لهم مكملا: 

- الواحد بيغلط غلطة دايما في بداية المرحلة الخامسة.. بيوعد وعود كتير 
قوي» هو مش عارف عمقها ولا آخرها.. بداية المرحلة الخامسة هي بداية 
ظهور ضعف كل واحد في العلاقة.. عقده النفسية.. وجعه.. كل الوحش 
بيبدأ يظهر على السطح» OY‏ كل الحلو خلاص اتعرف في المراحل الأربعة 

الأولى.. واحنا كلنا بني البشر فينا الوحش قوي ونقط ضعف كتيرة جدا.. 
لازم تظهر مهما حاولنا نخبيها.. 

ونظر ل(حمزة) مكملا في حماس: 

3 هنا (رؤى) وافقت.. حست انها أخيرا لقت الراجل اللي يقدر.. 
انها مستعدة تعمل كل حاجة عشانه.. فوعدته» وبرضه هي مش عارفة 
كل الوحش اللي فيه وفيها.. المهم.. بجنانهم المعتاد. راحوا لأول مأذون 
وكتبوا كتابهم؛ مع شهود بيتدفع هم فلوس عند المأذون.. وفي ثواني بقى CW)‏ 
و(رؤى) اتنين متجوزين.. وفي قمة سعادتهم.. 

وأكمل وهو يرفع أصبعه» EAS‏ يعد شيئا ما: 

5 عشان يظهر أول إحساس في المرحلة الخامسة.. هي السيطرة زي ما 
(حمزة) قال.. بس أنا هاحدد عنه شوية.. «الامتلاك» في العموم.. إحساس 
السعادة الصافي اللي بتبقى عاوزه ليك لوحدك.. الامتلاك غير الغيرة 
على فكرة.. وهنعرف الفرق كيان شوية.. المهم.. بدأ (أ) يحس أنه عاوز 
يمتلك (رؤى).. عدت عليهم شهور كتير حلصت كل المتع الرومانسية 
والجنسية.. وبدأت (رؤى) تتخلق شوية.. 

وأخذ نفسه؛ وهو يتجه للورقة ثانيةء ويقرأ.. 

* ## 

نظرت له (رؤى). لا تدري ماذا تفعل.. 

(ly‏ كان شخصا موجوعا دائ).. لا يثق في أي شيء في الدنيا على 
الإطلاق.. إنبا حقا تشعر بأنه ملكهاء بل وتكتمل به.. مازالت بعد تلك 
الفترة تراه فارسهاء الذي انتزعها من كل ما في الدنيا من همرم.. 

لكنها تألم من تلك النظرة القاتلة في عينيه.. 

نظرة «سوف NGS‏ 


yor 


تراها في عينيه وهو يتركها ليذهب لعمله.. تراها في عينيه عندما تعود 
من عملهاء ويكون هو قد عاد قبلها.. تدرك من تلك النظرة أنه توقع أنها 
ستهرب منه.. أنها لن تعود له ثانية.. 

أقسمت له مرارا أنها لن تجد في الحياة من هو مثلهء ذلك الرجل الذي 
اختطفها من الدنياء ليجعلها تعيش في جنته الخاصة.. تقسم له أنها تعشقه.. 
لكنه كان يرد برد سخيف: 

- أنت بتقولي كده بس عشان أنت في الأول.. مسيرك هتزهقي.. 

وكانت؛ رغم كل شيء؛ تفهم قصده.. تفهم ما حلف تلك الكليات.. 
ببساطة؛ وجعه أعمق من أن يثق في أي شيء.. لا يصدق للحظة أن تكتمل 
الأمور بتلك السعادة.. لابد من «خازوق» ما.. لابد من وجع ما.. 





«بس هي بدأت تتخنق فعلا؟.. 
N ¥ «¥‏ 

قالها Cull)‏ وهو يلتفت لهم قائلا: 

- اتحنقت من أها كل شوية لازم تنبت له قد ايه هي بتحبه.. اتخنقت 
من أن بعد كل اللي هي بتعمله ده هو لسة مقتنع أنها هتسيبه ومش بتحبه 
أو هتزهق بسرعة.. وعشان هو معودها على الصراحةء بيقول ها على كل 
حاجة.. فهي بدأت تصدق فعلا أن مافيش أمل.. وأنها عمرها ما هتعرف 
تسعده.. واتخئقت.. بجد.. 

أومأ الطلاب برأسهم بمعنى «عندها حق»» ليرفع (أسامة) إصبعه الثاني 
قائلا: 

- هنا يظهر تاني إحساس في المرحلة الخامسة.. عدم تقدير حجم المشكلة 
في الطرف التاني.. أو عدم التقدير في العموم.. 

وأشار للطلاب» مستمتعا ay pay‏ الجديدة: 

- مين فيكم هنا يقدر يلاقي شبه حصل له في حياته.. 

رفعت طالبة شابة ‏ في الثلاثينات ومحجبة ‏ يدها في ترددء فأشار لها 
(أسامة)» لتقول: 

- اسمي (نورا).. متزوجة.. أنا انجوزت عن قصة حب استمرت سبع 
سنين مع ابن عمتي.. طول مااحنا كنا بنحب بعض قوي.. كل وقته كان 
لّ.. وحارب أهله وأهلي عشان نكمل مع بعض.. من أول ما اتخطبنا قال 
لي أنه لازم يشتغل في مكانين عشان يعرف يجيب فلوس تخلينا عايشين 
مرتاحين.. بيشتغل من الساعة ٠١‏ بليل خد الساعة 4 الصبح.. ومن 4 
ونص الصبح لحد الساعة خامسة.. فلازم أستحمله؛ لأنه تقريبا مش هيبقى 
موجود.. في الأول كنت فرحانة جدا أنه بيعمل كل ده علشاني.. بس بعد 
كده اتخنقت.. هو مش موجود خالص فعلا.. بدأ يتعصب على كل حاجة.. 
مش عارزني أنزل ولا أقابل اصحابي ولا حتى أتكلم في التليفون.. خلاني 
أقطع علاقتي بأي راجل حتى قرايبي.. كل ما أقول له واحشني وعاوزاك 
معايا شوية يتعصب ويقول لي انا بعمل كل ده علشاننا.. فاتخنقت.. 

وصمتت لتأخذ نفسهاء وقالت مكملة: 

- بعد كده اتجوزنا.. بس هو مابقاش نفس البني آدم.. وانا مابقتش 
عارفاه.. بس خلاص.. هو جوزي وأمري إلى الله. . عايشة معاه عل ذكرى 
السبع Cree‏ حب.. بس كده.. 

ارتفعت أيادٍ كثيرة تلك المرة» فقال (أسامة) مبتسما من حماسهم: 

- ماتستعجلوش.. قبسوا كل اللي قالته (نورا) على اللي حصل مع (أ) 
و(رؤى)» هتلاقوا ان التشابه ني الإحساسين متمائل.. الامتلاك.. وعدم 
التقدير.. مها اختلفت القصص.. 

ثم أخذ نفسا عميقا تلك المرة؛ وهو يقول: 

- نخش بقى في الإحساسين اللي بعدیہم.. (ب) و(دنيا).. 


ونظر لمجموعة (ب) قائلا: 
۔ مين فيكم لقى نفسه في اللي حصل مع (ب).. 
وف تلك aM‏ ارتفعت all‏ كثيرة أيضا.. 
#« £€ * 
قال طالب قي أواخر العشرينات» أصلع قليلا: 
الضعف.. 
هز (أسامة) رأسه بمعنى (مش بطّال) وأشار له أن يكمل» فقال الطالب: 
- اسمي (أحمد).. سينجل.. 
ثم ضحك ضحكة خفيفة وهو يقول: 


ماعر فش اسمها ايه بالعربي.. (لوحدي) مثلا؟ 
ضحك من في المحاضرة؛ فأشار له (أسامة) أن يكمل ثانية» فقال (أحمد) 
بتردد: 
أنا طول عمري شاب عايش حياته «مقضيها».. ارتبطت ببنات كتير 
وزي الفل.. لحد ما ارتبطت ب(أسماء).. حبيتها قوي بجدء وكان نفسي 
اثبت لها ده JS‏ الطرق.. المهم يعني هي كانت متدلعة شوية ومستواها 
كويس.. اتقدمت ليها وأهلها وافقوا وقشطة يعني وكله تمام.. لحد ما كنت 
مسافر مع Jal‏ وعملنا حادثة ووالدي DF‏ 
صعدت همهمات بمعنى (البقاء Cdl‏ فابتسم هو ابتسامة حزينة مكملا: 
- عادي يعني بتحصل.. المهم.. هي المفروض كانت خطيبتي.. انا 
بقيت كليبا CA‏ . مش طايق نفسي.. وكل اللي محتاجه منها أنها تفضل 
جنبي.. الواحد مننا لو أبوه مات بيحس أن ضهره انكسر فعلا.. أن سنده 
الوسيد في الدتيا راح .. فكنت عجاجها تسمعني قوي.. لا نخرج خروجة 

تحضنني لو عيطت.. تستحملني يعني من الآخر.. لحد ما ربنا یکرم وأبقى 
كويس.. أول ما عدا أربعين أبويا.. سابتلي الدبلة وقالت لي إتها كانت 
فكراني «أرجل؟ من كده.. وهي مش شايفة مستقبلها مع واحد ضعيف.. 
وان هي لسة صغيرة على LIS‏ دي.. وانها كانت بتحضئني ومستحملاني 
الأيام اللي فاتت عشان أنا كنت صعبان عليها.. بس كده.. 

لأول مرة شعر (أسامة) بتأئرء جعله يتنحنح مع مهات الطلاب (ليه 
كده) و(ازاي تعمل كده)؛ فقال مقاطعا إياهم: 

- بلاش نظلم البنت.. 

التفتوا إليه جميعا باستنكار» فقال هو مستعيدا شخصية المحاضر: 

- اللي حصل ل(أحمد) يشبه كتير اللي حصل مع (ب).. 

وبدأ KA‏ لكل من لم يقرأ (ب) بعد: 

- (ب) كان داخل يعمل عملية جراحية لاستئصال ورم حميد» بيضغط 
على الأعصاب في مستوى الفقرة الرابعة والخامسة.. فالدكتور أصاب 
الأعصاب الطرفية.. le‏ أدى لشلل في عضلات الرجل.. حد فيكم فهم 
حاجة؟ 

أومأوا برؤوسهم أن لاء فقال هو مبتسما: 

- مش مهم تفهموا الأمور الطبية.. المهم.. أن (ب) عرف أن الوجع 
هيفضل مستمر طول عمره.. بسبب غلطة دكتور.. اه هي كانت من 
المخاطر المهمة جدا في العملية.. وهو كان عارف أنها ممكن تحصل.. بس 


اشمعنى هو؟.. 
ورجع GW‏ وبدآ يقرأيصوت عال: 
KN *£ #‏ 
کان الا لا يطاق.. 

بدأ مفعول البنج في الذهاب» فشعر بآلام لا ترصف في مكان الجراحة 
وي قدمه.. 

اعتصر الهاتف المحمول على أذنه» وقال ها: 

- مش قادر استحمل الوجع يا (دنيا).. آنا عاوز أموت.. 

بدأت دموعه جمبط في غزارة» فقالت (دنيا) بدموعها: 

- معلش.. تعالى في حضني.. 

تأوه أكثر» فشعرت بقلبها يتمزق وهي تسمع صوت بكائه ا مكتوم» ولا 
تدري ماذا تفعل. أرادت أن تكلم أي من أهله لكنها تعرف أن والديه 
ماتا في حادثة طائرة بشعة وهو في الحادية عشر من العمرء وهو يعيش الآن 
بالتعويض» ومن شركات التأمين» وانعزل ULE‏ عن كل شيء إلا المدرسة.. 

نظرت لأمهاء التي دخلت غرفتها الآن تحدق فيها بصرامة» وتشير أن 
الساعة الآن الثانية صباحاء في حين قال (ب) صارخا: 

- كفاية وجع بقى.. 

الألم كان رهيباء حتى مع جرعة المستشفيات الرسمية من المسكنات» 
التي تببط من ذلك السائل المعلق جانبه.. 

م تستطع النطق أمام نظرة أمها cde Leal‏ ثم ل تدر ماذا تفعل» فضغطت 
على زر إنهاء USM‏ لتقطع صرخة عالية صدرت من ساعة Ul‏ 
ودموعها تزداد. ونظرت لأمهاء التي أشارت لها أن تعطيها الماتف.. 
وبدون نقاش» ضغطت على زر الرفض؛ لتقطع رنين اهاتف عندما كلمها 
(ب) ثانية» ثم أغلقت GUI‏ تماماء وناولته لأمها.. 

وقلبها يتقطع ألما عليه.. 

ابس (ب) عمره ما كان هيقهم».. 

¥ * اه« 


Vv 


قاها (أسامة)ء قاطعا قراءته بأسلوب بدءوا يكرهونه منه» ليكمل هو: 

- دي بداية المرحلة الخامسة بالئسية ل(ب).. وجم رهيب عمره 
ما شافه ولا حسه قبل كده.. ماقيش لا آهل ولا قرايب.. وکل اللي حتاجه 
حد يشاركه الوجع ده.. حد يبقى جنبه أو معاه.. 

وأخذ نفسه ثم أكمل: 

- لو راجعنا قصة (ب) من الأول هنلاقي أنه واحد كان بيتحرك كتير 
قوي.. حريف كورة.. بيتفلسف شوية.. من الآخر شاب gale‏ جدا في 
عمر المراهقة.. شايف انه عرف الدنيا كلها ومافيش جديد.. فجأة لقى 
نفسه بيواجه تجربة جديدة وورم وعملية.. واتصاب في العملية دي بحاجة 
هتفضل مأثرة عليه عمره كله.. ومافيش حد هو سامح له بدخول المغارة 
دي غير البنت اللي حبها.. (دنيا).. 

ورفع أصبعه الثالث؛ مكملا في العد: 

- عشان نيجي للإحساس اللي (أحمد) قال عليه.. الضعف.. بس 
هاصححه أنا للكلمة الأدق.. «الاحتياج".. 

واكمل: 

۔ (ب) كان محتاج (دنيا).. مش محتاج حبها.. أكتر حاجة بتهدد ا لحب 
أو بتقلله.. لما ا لحب يتحول لاحتياج مطلق.. بس البشر عشان أضعف من 
أنهم يعترفوا بده.. بيسموه حب.. (ب) كان بيمر بضغوط كتير قوي خخليته 
ole‏ حد معاه.. ماينفعش يبقى لوحده.. فحب (دنيا) قوي.. وشاف فيها 
المستقبل المريح.. اللي فيه النص التاني اللي مكن يتسند عليه.. عشان كده 
لما نكمل قراءة في المرحلة الخامسة؛ هنفهم ليه فضل يعامل (دنيا) بأسلوب 
وحش قوي.. ليه قلب عليها ۱۸۰ درجة كده.. هر شاف أنها ماقذرتش 
احتياجه» وقي نفس الوقت شاف نفسه ضعيف قوي لأنه بكى قدامها.. 

صورته اللي صورها لنفسه أنه راجل وهيستحملء اتهزت قدام نفسه في 
عينيها ونظرتها ليه.. 

وأكمل وهر ينظر لهم: 

- بس ايه رأيكم لو بصينا للدنيا من عين (دنيا) شوية؟.. 

وعاد بسرعة للورق الملقى على المكتب. وهو يقرأ بصوت عال: 

* € # 

ومر آسبوع» ومازال الأ لا يطاق.. 

هل شعر بفرق عندما أخبرته (دنيا) أن أمها قد علمت بكل شيء» ومن 
الحظتها وهم يعاملوتها في البيت معاملة سيئة» وأنها منذ ذلك اليوم حاتف 
ليس معهاء وأصبحت تزوره كل ثلاثة أيام مرة؛ إن استطاعت؟.. 

شئ ما انكسر فيه؛ ولا يدري ما هو تحديدا.. 

(سارة) و(عبد الحميد) هم من ظلوا بجانبه في المستشفى» يطمئنان عليه 
ليلا ہارا.. كان لابد له أن يظل أسبوعين تحت اللاحظةء ليتأكدوا من مدى 
تأثر الأعصاب الطرفية بها حدث.. أو بمعنى أدق.. أن يتأكدوا إن كانت 
هناك خسارة أكبر.. 

:- نصيحتي ليك.. الحق نفسك قبل ما الوجع يغيّرك.. لأنك عمرك ما 
هتعرف ترجع "GE‏ 

الأ يغير كل شيء حقا.. 

هو يحب (دنيا)ء لكنها لن تستوعب أبدا ما يمر به.. شئ ماء بعد كل هذا 
الوجع» جعلها أكثر سطحية نما كان يتوقع.. ففي النهاية.. هي فتاة لا تزيد 
عن سبعة عشر عاما.. 

١لا‏ تزيد عن سبعة عشر عاماه 

* * & 

كررها (أسامة) بصوت أعلىء فانتبه إليه الطلاب» ليكمل هو: 

- (دنيا) دي بنت عندها 1۷ سنة بس.. كل أحلامها أنها تجيب جموع 
كويس تخش بيه جامعة محترمة عشان تشتغل شغلانة كويسة.. بنوتة نفسها 
تحب وتتحب.. شافت ولد دمه خفيف وبيمر بظروف صعبة فحبته قوي.. 
بس فجأة اكتشفت انها وهي سنها صغير كده بقى مطلوب منها أا تبقى 
oly ol‏ وحبيبة لواحد مريض بيتوجع كل يوم وشايل كل ده عليها.. 
مطلوب منها et‏ تضحك له وتزوره وتكلمه كل شوية وفي نفس الوقت 
تذاكر وتروح دروسها وو و.. 

وارتفع إصبعه الرابع مكملا العد قائلا: 

- عشان نوصل للوحساس الرابع.. إحساس مشترك قوي بين كل 
الناس ومكرر.. #عبء المسئولية".. أو بمعنى أدق #الجمل».. 

ارتفعت أيادٍ كثيرة تلك المرة؛ فأشار هم (أسامة) أن ينتظروا وهو يكمل: 

- مش cle‏ أسمع قصصكم في دي.. البنت البريئة في أول أيام جوازها 
لما تكتشف أن حمل البيت كله عليها.. الشاب اللي كان فاكر أنه هيقدر يتجوز 
ويكتشف أن في حمل فلوس بيت كامل على كتافه.. الزوجة المخلصة اللي 
جوزها عمل حادثة واتشل مثلا.. الأطفال لا بييجوا بتعبهم ومصاريفهم.. 
الحمل ده إحساس تفيل قوي.. بيتقل في الروح وييتقل في الحب.. كل واحد 
بييص للطرف التاني على أنه مش فاهمه.. كل واحد مستني من التاني أنه 
يخفف الحمل» مع ان كل واحد منهم فيه اللي مكفيه.. المرحلة الخامسة هي 
- وخحدوا بالكم من الكلمة دي كويس قوي _ بداية الإحساس بكل ده.. 

قالت فتاة مقاطعة دون أن تدري: 

- المرحلة الخامسة دي كثيبة قوي.. 

ضحك الطلاب في هدوء؛ في حين قال (أسامة) بابتسامة جانبية: 

- المرحلة الخامسة زي ماانتم قريتوا مرحلة كبيرة قوي.. وممكن تحصل 

في cell‏ وممكن تحصل في شهور أو سنين.. وهي دي صعوبتها.. عاملة زې 
السرطان كده.. بيقعد يتسلل جوة الواحد سنين.. ومابيعلنش عن نفسه 
غير في وقت حرج قوي.. وبيكون الشفاء منه من المستحيلات.. 

أومأوا برؤوسهم أن نعم فتنحلح هو قائلا: 

- ندخل على الإحساسين اللي بعديهم.. 

ونظر هم مشيرا بسباباته: 

- مين فيكم حس أن فيه من (ج) و(علا)؟.. 

وني تلك المرة» ارتفعت أيادي كل من كان يقرأ مجموعة (ج).. ! 

* # * 

ضحك (أسامة) في سعادة» من رؤية تلك الأيادي المرتفعة» وقال: 

- طبعا كلكم لاقيتوا نفسكم في القصة دي.. 

ضحكوا في ably‏ فأشار (أسامة) لر جل أربعيني قائلا في دهشة: 

- حتى أنت؟.. 

قال الرجل؛ وكان ذا شارب خفيف ولحية قصيرة» مما تسمى 
بال(دوجلاس): 

- أنا اسمي (علي).. متجوز.. وباعشق مراتي بطريقة غير طبيعية.. 
اه طبعا بعد الجواز المشاعر قلت كتير.. لمعظم الأسباب اللي انت قلتها 
من شوية.. بس تفضل المشكلة الرئيسية.. الغيرة.. مابرضاش أا تكلم 
حد.. رغم أن هي أصلا متديئة ومحترمة بطبعها.. خليتها تتنقب عشان 
مابستحملش حد يشوفها غيري.. مابخليهاش ترد على التليفون الأرضي 
عشان صوتها مايعجبش حد غيري.. وهي راضية وقنوعة الصراحة.. بس 
رضاها وقناعتها دول بيخلوني أحس Lal‏ مكتفية بحد تاني.. أصل ماحدش 
يستحمل اللي بعمله فيها!.. 


قال (أسامة) معقبا: 

- اتنين مش بيفترقوا.. توأم متماثل.. الغيرة والشك.. أنا شخصيا 
باحسبهم إحساس واحد!.. 

رفع أحد الطلاب يديه وسأل: 

- طب ايه اللي يفرق الغيرة عن الامتلاك؟.. انت قلت انك هتوضح 
الفرق.. 

شعر فجأة أن الموضوع تحول إلى برنامج تعليمي ممل» بدأ الموضوع يعود 
إلى المحاضرات الأولى.. كانت التجربة في البداية متعة» لكن هل ستظل 
هكذا؟.. 

قال وهو يقرر داخله أنها ستكون آخر إجابة في هذا الموضوع: 

- الغيرة أساسها عدم ثقة في النفس.. الولد أو البنت بيبقوا خايفين أن 
الطرف الآخر لما يمر بتجارب تانية ويشوف ناس تانية ويكلمهم ويتعامل 
معاهم.. ممكن بجروا أو يخونوا بعد كده.. وعشان كده بتبقى خناقة لرب 
السا لما يحصل حاجة زي كده من كل واحد.. اما الامتلاك» فهو انك تطلب 
من حد أنك تبقى محور اهتيام حياته كلها.. ان ربنا فوق.. وانت تحت.. كل 
الكلام والتصرفات والأسلوب والضحك والزعل والحنية وحتى الفضب 
يبقوا عشانك أنت بس.. فرق شاسع بين الاتنين.. ومافيش واحد إلا وفيه 
مزيج من الاتنين.. 

وقال بسرعة؛ حتى لا يسأل أحد آخر عن شئ: 

- في بداية المرحلة الخامسة. بالنسبة ل(علا) و(ج).. انه خلاص.. قرب 
يتقدم لها.. وهي كلمت أهلها عليه.. وحاسة ان حياتها مكتملة.. ودلع 
وحنية وفرحة بجد.. هنا يبدأ (ج) يظهر أول عيوبه.. الغيرة.. والشك.. 
في الأول المواضيع بتبقى بدلع وبخفة دم.. انا بغير عليكِ من الموا الطاير.. 
وهي تضحك ومبسوطة.. عملوا الحركة اللطيفة بتاعة ان كل واحد ياخد 
Ek:‏ 


كلمة سر التاني.. وكل ده عادي.. 

وصمت لحظات ليكمل: 

- لحد ما اتحطوا في موقف جد.. انها خرجت مع LAN‏ بتاعتهم» وكان 
(احمد) موجود هناك.. ماتنسوش ان احنا ہنتکلم في شهور عدت عليهم 
في سعادة صافية.. سألته اذا كانت تروح ولا لأ قال ها مافيش مالع.. 
عشان ترجع على أكبر خناقة حصلت لا في حياتها.. هاقول لكم حتة 


منها.. 
Nahas‏ 
© * * 
أمسكت BU‏ بعصبية وهي تقول: 
= انت متعصب علي ليه؟.. مانت كنت عارف أني رايحة وممكن هو 
يكرن هناك.. 
ليرد عليها (ج) بصوت هادئ: 


- ممكن يكون هناك.. جيت على نفسي وقلت لك مافيش مشاكل وقلت 
انك هاتقدري ده.. لكن تفضلوا تتكلموا طول القاعدة وهزار وضحك.. 
وفي الاخر يوصلك بعربيته خد البيت.. ليه؟ 

رغم هدوثه هذاء فهي تعرف أن هدوثه لا يعني إلا أنه یغور من داخله» 
لتقول هي بعصبية في غير فهم: 

وانت ايه اللي يضايقك في حاجة زي كده؟ دا انت اللي خليتني 
اكتشف اني مابحبوش ولا بطيقه.. اول ما اشوفه يعني هارجعله مثلا 
واخونك؟.. 

عصبيتها وصراخها جعلاه يرد أقسى رد تتخيله» pad‏ بارد وهادئ 
قال: 

- وأيه المشكلة.. ما انت خنتيه معايا.. وسبتيه.. 

لتتسع عيناهاء في صدمة لم تشعر بها ني حياتهاء وقالت بصوت خافت: 

- انت قلت لي إنك عمرك ما شفتني خخاينة!.. 

قال هو بنفس الصوت البارد: 

- وماكدبتش.. أناعمري ما شفتك خاينة.. بس في نفس الوقت عمري 
ما هائق في انك مش هتخونيني بعد کده!.. 

«أنا كنت متأكدة أن (ج) ده مش كويس» 

* ¥ 

صاحت بها إحدى الطالبات في cole‏ مقاطعة (أسامة)» ليبتسم هوء 
ثم نظر لهم قائلا: 

- وبتستمر المرحلة بين خناقات بتزيد بينهم: بس دايما بيحلوها.. اذا كان 
بنقاش أو أسف.. لحد ماوصلنا لنقطة أنه قابل باباها.. والراجل بيشوفه 
بني آدم كويس فعلا.. (ج) معاه شقته» معاه فلوسه؛ وعربيته» بس ناقصة 
حاجة مهمة جدا.. الشغل اللي بجد.. والد (علا) لما عرف أنه رسام بس.. 
استهزأ بالموضوع شوية.. وعرض عليه كذا فرصة عمل كويسة في أماكن 
ناس يعرفهم؛ زي تصميم الديكورات وحاجات زي كده.. عشان يضمن 
دخل ابت لبنته.. المهم.. (ج) بیوافق بعد زن كتير من (علا).. هو بيحبها 
فعلا.. وعاوز يعيشها في مستقبل أحسن.. فبيقبل بشغلانة مرتبها مش 
بطال.. بس كعادة كل الفنانين الحالمين زيه.. كان مش واخحد شغله جد.. 
شايف أنه وسيلة ماينفعش يبقى أسلوب حياة؛ أو ان الشغل ماينفعش 


یاخد أكتر من آهمیته ووقته.. 
وصمت قليلاء GW‏ اللحظة التي كانوا يتتظرونهاء عندما رفع إصبعه 
السادس وهو يقول: 

- (علا) هنا بتبدأ تحس أنه متدلع شوية.. أو أنه لازم بيجي على نفسه 
شوية.. فبتبدأ واحدة واحدة تكره موهبته بعد ماكانت بتبهرها.. هتبقى 
عاوزة تغير من صفاته الأساسية زي تريقته وهزاره ولا مبالاته.. عاوزاه 
يبقى جد زي باباها مثلا عشان تحس معاه بأمان.. وده ينقلنا للإحساس 
السادس بعد الغيرة.. 

وكعادته صمتء وهو يرفع ستة أصابع مكملا: 

- عدم الرضا.. أو بمعنى أدق.. الرغبة في التغيير.. أو بمعنى أدق 
وأدق.. التطبيع.. 

ليتجه للورق» كعادته في تلك المرحلة» ويقرأ بصوت عال: 

. * ¥ 

رغم كل شيء مازالت تحبه.. 

ورغم كل شيء» مازال يراها کل Megs‏ 

كانت لا تشعر بأي نقص في الاعتمام منه بسبب العملء كا هي العادة: 
ولكن تلك المعلومة لم تكن مفرحة بالنسبة هاء لأنها تعني ببساطة أنه لا 
يعمل بجدية!.. 

يسجل حضورء يجلس قليلا حاولا هروب من أي تكليف من المديرء 
ثم ينصرف مسرعا في موعد الانصراف.. 

تحدثه» فيرد عليها بفلسفته» التي بدأت تكرهها الآن: 

- الشغل ده بنشتغله عشان نجيب فلوس عشان ننبسط.. انا معايا 
فلرس.. ومبسوط.. انكد على نفسي بالشغل ليه؟ 

تعرف أن منطقه صحيح لكن ملتو.. العمل ليس جرد نقود.. العمل 
مسئولية.. ارتقاء في الروح البشرية ليتعلم كيف يلتزم ويضغط على نفسه» 
كي يصيح رجلاء قالت له ذلك؛ فقال بسفسطائیته» التي كانت فيا مفى 

sola سحره؛‎ 

- وهو تسجيلٍ غياب وحضور وتصميم شقة وفيللا لواحد تاني 
مستخسر حتى يحلم بشقته.. ده اللي هيخليني راجل؟.. 

ثم يقول بعد تنهيدةء كعادته في إثبات وجهة نظر ما: 

- م الآخر يا (علا».. انا بعد اللي شفته في حياتي مش مستعد اجي على 
نسي عشان أعمل حاجة Ul‏ مش عاوزها.. الدنيا دي ضبقة وصغيرة 
وتخنق.. مش هاقدر أجبر نفسي على حاجة أنا مش حابيها.. انا أجيرت 
نفسي على حاجات كتير قوي.. 

قالت صارخة في غيظ: 

- أنت كل شوية تقول لي "بعد اللي شفته؛ و «بعد اللي جرالي».. ومش 
بترضى تقول ايه اللي حصلك.. أنا قدامك كتاب مفتوح ومااعرفش أي 
حاجة عن ماضيك.. وكل ما أقول لك «كل الرجالة بيقولوا كده».. تقولي 
بکرة تعرني.. ناوي تعرّفني امتى؟ 

ليقول هما برومانسية تجعلها تنسى نفسها في ئوان: 

- أول يوم في شهر العسل.. 

لتبتسم هي Ea‏ عنهاء ثم تتذكر أنها غاضبةء فتقول: 

- بس اوعدن انك تحاول تسيب الرسم شوية.. وتركز موهبتك دي في 
النصميمات.. ماشي؟ 

ليقول هو بعد صمت: 

- حاضر.. هاحاو.. الخ الخ الخ.. 

© * * 
والتفت إليهم (أسامة) قائلا: 

- معلش طولت عليكم في قراية الحتة دي.. بس أنا شخصيا بحب (ج) 
جدا.. 

جاملوه بابتسامة» فقال هو: 

- كل واحد أو واحدة بعد الجواك أو حتى في خلال العلاقة أو 
الخطوبة.. بيحاولوا يخلُوا الطرف التاني يفكر زيهم.. يتعود على طريقتهم 
في الحياة.. يتعود على أسلوب تربيتهم وطريقة لبسهم وأكلهم ووو.. حتى 
في جملة شهيرة الناس كلها بتقولها #مسيره يعقل بعد الجواز.. أو مسيرها 
تتغير بعد الجواز.. قليل قوي قينا اللي بيرضى بالطرف GEN‏ زي ماهو.. كل 
dol‏ بيحاول يطبّع التاني بصفاته.. والمشكلة ان التاني لو قاوح يبقى هو 
مش فاهمناء أو مش عاوز يبقى معانا.. بل وأحيانا برضه ا موضوع بيقلب 
با حرب.. لو مابقتش زينا.. يبقى مش هنكمل مع بعض.. أخطر وأسوأ 
المشاعر اللي بتهدد أي علاقة هي دي.. LY‏ بطبعناء أنانيين.. وبنحب كل 
حاجة تمشي زي مااحنا عاوزين.. 

وأخذ نفسا عميقاء وهو ينظر إليهم قائلا: 

- أخيرا بقى.. مجموعة (د).. 

ولدهشته الشديدة؛ لم يرفع أحد يده إلا سيدة كبيرة فنظر لها لحظات» 


وقال: 

- مع إحباطي الشديد.. بس اتفضلي.. 
«#«#* 

قالت السيدة بهدوء: 


8 انا اسمي (نجوى).. بس أنا مش لاقية أي ربط بين قصة (د) وبقية 
القصص.. أيه فايدة أن احنا ندرسها أو نقراها؟.. هو حب الطفلة؛ بعد 
كده أمه انتحرت.. بداية المرحلة الخامسة أنه عدى عليه سنتين وبقى عنده 


vs 


عشر ستين.. وطول المرحلة الخامسة هو قاعد لواحده.. باباه جاب أخ 
وأخت لیه. لحد ما (مروة) الل كبرت هي کان -زهقت منه ومن سكوته 
وقعدته لواحدة.. فضلت تلعب مع اصحاب تانيين في المدرسة وهو يعيط 
أنها سابته.. بعد كده قالت له إنبا مش عاوزة تعرفه تاني.. وفضل هو برضه 
قاعد لوحده بيعيط.. 


ثم استطردت: 

8 أزاي عاوز تقنعني أن ولد صغير مر بمراحل اهيبتا؟.. هو مثلا مش 
فاهم ولا إحساس من اللي احنا قلناهم طول المرحلة اللي فاتت.. NSS‏ 
البنت خلاص سابته.. معنى كده أن مافيش جديد لقصته ووصلنا بيه لحد 
النهاية.. 

تأملهم (أسامة) clad‏ ثم قال بإحباط: 

- يعني كلكم زهقتم من (د)؟.. 

أومأوا برؤوسهم أن نعم وعقّب طالب آخر: 

- احنا بس مش فاهمینه.. 

تأملهم (أسامة) لحظات» وابتسامة خبث كبيرة تتسع داخله» ثم قال 
دون أن يظهر شيء عليه: 

- ماشي.. مع أنها هتبقى أول مرة تحصل.. بس (د) كده كده قصته 
انتهت في المرحلة الخامسة فعلا.. بس تحت اسم إحساس برضه» مهم جدا 
في المرحلة الخامسة.. 

وأكمل رافعا سبع أصابع: 

- الملل.. 

وأكمل» وهو يدور حول المكتبء وقد قرر ألا يقرأ شيثا تلك المرة: 

- من غير ما نخش في تفاصيل.. هو الملل.. كل واحد بيبقى داخل 


يفنا 


العلاقة مهتم قوي BL‏ جي.. أول مابيوصل خدفه.. ويلاقي أن كل اللي 
كان مستنيه.. طلع «عادي؟ شوية.. أو طلع مش بالإيهار اللي هو عاوزه.. 
بيمل.. بيزهق.. والملل إحساس قاتل بجد لو دحل جوة العلاقة.. لما كل 
الكروت تتحرق بدري.. وتتحرق بأسلوب غلط.. ساعتها مابيبقاش فيه 
جديد.. مهما عملتم حاجات كتير ختلفة عشان خلاص.. كل المشاعر 
اتعاشت وكل حاجة اتعرفت.. ف اللي حصل مع (د) و(مروة) هو ملل 
غير طبيعي.. البنت مش لاقية الولد اللي يلعب معاها.. وهو مش لاقي حد 
يفهمه.. فهي زهقت وهو زهق.. بس اتأثر قوي انها سابته» لأنها الوحيدة 
اللي كان عارف يسكت قدامها.. زي مابيقولوا في قصص الأطفال.. 
الوحيدة اللي من الطيبين اللي كانت فاضلة.. وهي سابته في وسط الأشرار 
كلهم. . لوحده.. 

ثم قال بعد فترة صمت معيدا إياهم لموضوع المحاضرة ككل: 

- أنا عارف كريس قوي ان المرحلة الخامسة كانت مفاجأة.. واتصدمتم 
في بعض الشخصيات.. بس الصدمة دي مقصودة.. OY‏ نقط الضعف 
أو العيوب عادة بتبقى آخر حاجة تتوقعها من الشخص اللي قدامك.. 
مش بتستغربوا قوي لما يبجي ولد يقول» بعد قصة حب خمس سنين.. انه 
اكتشف Lah‏ كزوجة كسولة جدا ومش عارفة تشيل المسثولية؟.. الناس 
بتبقى بتضرب كف على كف.. مين يصدق ان (أ) اللي كان نفسه يحس.. 
بقى شخص جبان قوي كده وخايف الإحساس الروعة ده يروح منه 
فمش عارف يعيشه؟.. مين يصدق أن (ب) اللي حب (دنيا) قوي عرف 
يتغير عليها من وجعه؟.. ومين كان يتخيل ان (ج) اللي كان واثق من نفسه 
قوي كده وفاهم كل حاجةء يطلع فيه انفصام الشخصية بتاع معظم الرجالة 
الشرقية» ويغير على (علا) كده؟.. بس هي دي الفكرة.. وهو ده المراد.. 
اللي بيحصل.. عكس اللي كل الناس بيتوقعوه تماما.. هي دي القاعدة.. 

العيوب هي sate‏ أسوأ نقاط الضعف اللي بيفضل البني آدم طول عمره 


بيحارب عشان يثبت أنها مش فيه!.. 

ثم ذهب للسبورة بحهاس» وهو يرسم تحت كلمة المرحلة الخامسة سبعة 
أسهم.. وهو يقول: 

- يبقى المرحلة الخامسة هي ظهرر أسوأ مشاعر في كل علاقة.. قولوهم 
معايا. . 

وكتب ما يقولونه كلهم: 

الامتلاك.. عدم التقدير.. الاحتياج.. الجمل.. الغيرة والشك.. 

التطبيع.. الملل.. 

والتفت إليهم غامزا بعينه وهو يقول: 


- مش قلت لكم رقم سبعة ده سحري!.. 

وأكمل ناظرا للسبورة والأسهم المرسومة التي يخرج منها كل إحساس» 
وقال: 

- دول هم السبع مشاعر اللي مكن يبدُوا أي علاقة مرت بينا.. في اللي 
بيواجههم كلهم.. وني اللي بيقابل شوية منهم بس مش بيستحمل.. مشاعر 
بتهد مش بتبني.. 

والتفت إليهم ثانية» والحماس يتطاير من كلماته: 

- بس أحل حاجة ان زي ما في سبع مشاعر بتهد. في خمس حلول» 
بس.. اللي يعرف يعملهم صح.. يعدي المرحلة الخامسة بكل عيوبها.. 

بدأ الأمل يطفو على عيون الطلاب؛ فابتسم (أسامة) وهو يكتب عل 
السبورة: 

- المرحلة السادسة.. 

1 القرار 
كل ثانية يوضع أمامك اختيار بسيط قد يجعل ا حياة كلها مختلفة.. 
وكل ثانية تختا ر أن تؤجل القرار خوفاء فتظ لك أنت.. 


كيف أصبحت بهذا الضعف؟.. 

قاها (أ) لنفسه» وهو يجلس في تلك الشقةء التي اختلفت معالمها تماما.. 

في أحد أفلام الرسوم المنحركة الذي لا يذكره؛ كانت هناك تلك الأميرة» 
التي تترك خلفها [sta‏ ذلك الضوء الأبيض الساحرء الذي يجعل كل من يراه 
في حالة انتشاء.. 

يرى (رؤى) في حياته تفعل نفس الشيء.. كلما تفعل أي شيء تترك 
ذلك الضي من السعادة.. 

لكنه لا يصدقه.. 

لايصدقها.. 

هو شخص اعتاد تماما أن يقتل كل ما بداخله.. أن يخلق تلك الفجوة 
الصماء؛ تمتص أي إحساس كان.. حتى أصبحت تلك الفجوة أسلوب 
حياة.. تعلّم معها معنى «الراحة".. إنسان لا يشعر هو بالتأكيد إنسان لا 
يتأم.. 

منذ أن ولد وهو يعلم أن الله خلق الدنيا ناقصة.. خلق البشر ناقصين.. 
عاش عمره كله يتعلم كيف يكون ناقصا.. وكعادة البشر كلهم حاول أن 
يداري نقصه ob‏ يكتمل في شيء آخر.. Ge‏ للحظات أنه شاب waht‏ 
وأنه سيجعل Gall‏ تختلف بعده.. وعندما وجد أخيرا من تقبل به بجنوثه 
هذاء ووجد من تحبه وترغب في الزواج منه» وصدّق أن الحياة بدأات 


vv 


تبتسم.. ماتت طفلته بعد أن مات حب زوجته له. عندما عرفته حقا.. 
وأدركت أن جنونه لا يحتمل.. 

جلس منتظرا (رؤى) لتعود من عملها.. تذكر ابتسامتهما البلهاء. عندما 
اكتشفا بعد ليلة زواجهما أن لكل منهما وظيفة مثل باقي البشرا.. 

لكنها تأخرت.. 

حاول أن يغمض عينيه» كي يسكت ذلك الهاجس المريض أا لن 
تعود.. bel‏ هربت من كثرة ضغطه عليها.. ذلك الال ALI‏ لطفل ينتظر 
آمهء التي تركته في أول يوم له في الحضانة.. ما بين أمل رجوعها وخوف 
قاتل بأنبا ستتركه في تلك الحضانة إلى الأبد.. شعور سخيف.. 

نمض ببطء» وذهب للكاسيت الكبير في غرفة المعيشة» ثم ضغط زر 
التشغيل وهو يرفع الصوت لأقصى درجة.. 

لتتصاعد تلك النغمات الحانية.. 

تلك النغمات التي كانت ترقص عليها في السطح» وحدها.. 

كيف» رغم مرور بضعة أشهرء إلا أنك نشعر آنا ذكرى بعيدة؟ 

ابنسم متذكرا ذلك اليوم المجنون. يوم بدأه بالموت» وأنهاه ALU‏ 

حياتها.. 

كيف عرفت أن تنتزعه من كل آلامه في تلك الليلة.. وكيف عرفت أن 
تعيد كل الآلام في أشهر قليلة؟.. 

كيف تفعل كل هذا بشخص مر عليه كل ما مر؟!.. 

تعوّد أن كل ما يعشقه ويريده ينتهي بشعورين لا ثالث فها.. 

الندم.. والوحدة.. 

إما حرم من قبل كل من يعرفه.. إما أن يؤخ منه بلا ذنب.. لأنها في 

العادة.. تعتمد على من ذهبوا وتركوه.. 

AS‏ يصدق للحظة؛ ويقتنع أا لن تذهب بعيدا؟.. 

هز رأسه بقوة. وهو يقول لنفسه بغضب أن يكف عن هذا.. 

لقد بدات تختنق.. 

لكنها تأخرت!!!.. 

ضرب جرس هاتفه المحمول في تلك اللحظة؛ ليجد اسمها المحبب 
لقلبه يتألق على الماتف.. 

Malo 

رد عليها بلهفة قائلا: 

- (رؤى).. أنت فین؟.. 

ضايقة صوت المواء الشديد حوهاء لكنه سمعها تقول بحنانها: 

- اطلع البلكونة.. 

عقد حاجبيه متسائلاء وهو يذهب للشرفةء ويفتح بابها في سرعة وهو 
يقول: 

انت تحت ولا أيه؟.. 

ضحكت في سعادة» وقالت مازحة: 

- مش قلتلك ٠٠١‏ مرة ماتطلعش البلكونة وانت مش لابس حاجة 
من فوق؟.. هامنع الجيران من أغېم يعاكسوك ازاي دلوقتي؟.. وكمان ا جو 
ساقعة عليك.. 

ابتسم وهو ينظر للشارع يبحث عنهاء ویرد عليها: 

- يا بنتي انا عمري ما همّئي الحاجات دي.. انت فين؟ 

قالت بحئان: 

- ازاي بتقول He‏ ملاكك وبتدٌّور He‏ تحت؟.. 

رفع عينيه في سرعة لذلك السطح. ليجدها واققة هناك» تستند على 
السور بيديها وتلوح له» فضحك وجهه كله لتقول هي: 

- تعالى.. عاوزة أقول لك كلمتين.. 

وقالت بجدية: 

- بس البس تي شيرت.. مش عاوزين نتمسك آداب.. 

ضحك من قلبه» وذهب مسرعا ليرتدي شيئا.. 

ذاهبا لها.. للمكان الذي رآها لأول مرة فيه.. 

للمكان الذي بدأت فيه حياته من جديد.. 

ذهب 6G)‏ لأول مرة ناويا أن يفعل شيئا ما.. 
أن يفهم.. 

ارتفعت أيادٍ كثيرة في المحاضرة. فنظر هم (أسامة) باسما وقال: 

- مشكلة السلطة في مصر أنها بتعزّد الواحد على عدم الديمو قراطية.. 
أنا الدكتور هنا.. وأكيد في هدف في قصته. حتى لو أنتم لسة ماعرفتهوش.. 
(د) لسة ماخلصش.. انا كنت بهاودكم بس.. 

هبطت أيادي الطلاب في حنق» فأكمل (أسامة) etl‏ 

- بس آنا خليته بدري شوية.. قلت يمكن بيزهقكم عشان هو آخر 
واحد.. 


وأكمل.. 


يريد أن يفهم.. 

مرت سنون لم يحصهاء وهو GUE‏ أن يسأل هذا السؤال بالذات.. 

كان أبوه وزوجه أبيه قد سافرا إلى بلد dy ye‏ آخذين معها آخاه وآخته 
في رحلة أسبوعية.. في حين رفض هو بشدة؛ ولم يصرٌوا هم على شيء.. 
فذهبواء جاعلين أم (مروة) تسأل عليه كل يوم» وتجهز له الأكل.. فشعر أن 
هذا هو الوقت ليسأل سؤاله.. 

ذهب لأم (مروة) وطرق بابهاء لتفتح له (مروة) الباب» وما إن رأ 
حتى ابتسمت في ارتباك؛ فقال هو: 

- أنا عاوز ماما.. 

فتحت الباب وهي تقول: 

- اتفضل.. 

أصبحت جيلة حقا.. بدأ جسدها تظهر فيه بوادر أنوثة.. أصبحت 
رقيقة مؤدبة؛ تتكلم بصوت خفيض.. أصبحت لا عبتم بال(أتاري) وتهتم 
st‏ بالفساتين وال(باربي) والأفلام العربية التي GE‏ بعد كل صلاة جمعة.. 
أصبحت في تلك الحيرة؛ التي لا تدري فيها على أي شيء تحاسب.. يريدون 
منها أن تكون كبيرة. فتجلس مع الكبار المملين» ولا تفهم ما يقولون.. 
وتعاقب إذا بدت بلهاء في أي وقت. تركض وتلعب أو تقول شيئا أحمق.. 
أصبحت فتاة تبلغ الثانية عشر من العمر.. مثله تماما. . 

جلس على مقعد في الصالةء ذلك المقعد الذي كان موجود منذ القدم؛ 
لكنه لم يعبأ ob‏ يجلس عليه.. الأرض كانت تبدو AST‏ إغراء» بكل تلك 
الحرية واللعب الكثيرة.. لماذا يشعر أنه الآن مقيد؟.. لا يدري.. 

حرجت إليه أم (مروة) مبتسمة؛ لاحظ أنها ارتدت إسدالا واسعاء لم 
يعتد أن يراها به.. أدرك أن ذلك الشارب الخفيف الذي يحد شفتيه أصبح 

شيئا كالجريمةء يحذر الناس منه ويخافونه.. حتى أبوه أصبح يتشاجر مع 
زوجته كثيراء لأنها ترتدي ثيابا غير BY‏ وهو موجود.. مع أنه ل يفكر ول 
يلحظ أي شيء من قبل.. لكنه يشعر باختلاف الدنيا حوله.. أصبح من 
حوله لا يعاملونه كطفل.. ولا يعاملونه كرجل.. فقط.. يخشونه ويتجنبونه 
حتى تمر تلك المرحلة.. 

مرحبا بك في مرحلة قتل الطفولة» بكل قيمها ومبادثها وأحلامها.. 
alo‏ الدنيا الحقيقية.. 


الواقع.. 
تنحنح الحظات» وهو يقول بصوت خجول: 
طنط (منى). آنا كنت عاوز اسألك سؤال.. بس تجاوبيني عليه 
بصراحة.. 
قالت (منى) بابتسامة طيبة: 


= اؤمرني يا حبيبي.. دا انت اين الغالية.. 
نظر لهاء وقد شجعته كلمتها على أن يلقي سؤاله بسرعة: 
هو حضرتك تعرفي ليه ماما انتحرت؟.. 
وم تتوقع (منى) ذلك السؤال.. لكنهاء منذ أن ماتت والدته» وهي تريد 
أن تخبره بكل شيء.. وهو بلغ من العمر ما يجعله يفهم.. أو هذا ما أقنعت 
لذاء ودون أن تضيع وقتء وكأنها ترمي حملا من على صدرها.. 
بدأت تروي.. 

### 
نظر (ب) لتلك العصي المعدنية» التي أخبروه أنها ستصبح رفيقة كفاحه 
طوال عمره.. 
YAY‏ 


اتكأ عليها رغم آله الشديدء وتحذيراتهم الشديدة» لكنه نبض.. مل من 
الفراش.. مل من الأل.. مل حتى من نفسه.. 

خرج للشرفةء التي افتقدها حقا.. في حياته» لم يكن يتوقع للحظة أن 
يفتقد مكانًا يبعد عنه بأمتار قصيرة. . لكنها الحقيقة.. 

وجد هناك (سارة)؛ التي ما إن رأته» حتى ذهبت مسرعة لتسنده.. 
وضع يده على كتفهاء وذهب بها حتى السور في صمت.. لم تعد تتحدث 
عن شيء» ولم يعد هو قادرا على الكلام.. ني المستشفى» ليس هناك ما يقال.. 
كل المشاعر معروفة ومفهومة» لدرجة السذاجة.. 

مضت عشر دقائق. وكل منها ينظر للنيل ولا ينطقان بكلمة.. هل هناك 
داع للكلام؟.. طوال عمره یکره هؤلاء الذين يحاولون أن يقولوا أي شيء 
في العزاء.. في النهاية لا ينطقون إلا كلاما محفوظاء ولا يقولونه إلا ليشعروا 
أنهم أتموا Coty‏ ما.. ليشعروا بالرضا عن أنفسهم.. لكن ذلك الذي مات 
له شخص ما.. لا أحد يشعر به» ولا حتى يقترب من الفهم.. 

شعر YL‏ مُلِحة.. ذلك الوجع الذي يجذبك لأسفل» كطفل سخيف 
يريد أن يذهب للحام.. يظل يجذبك وينادي عليك» حتى تطيعه مرغا.. 
لكن عناده أبى أن يستسلم لذلك الوجع.. فقط بدأ يتصبب عرقاء وبدأت 
قدمه بالا GLE‏ السريع عند فخذه. شعرت (سارة) به» فنظرت له لكنها 
لا تتكلم.. وارتاح هو لذلك.. الصديق الحقيقي هو الذي يعلم معنى 
صمتك» ويظل جانبك دون أن يفتح فمه.. 

سمع خطوات ثقيلة GUE‏ من خلفه» ثم يد تمسكه من ABS‏ وصوت 
(عبد الحميد) يقول في حنان: 

- آنا جبتلك كرسي.. اقعد شوية.. 

لم ينطق بكلمة أيضا.. ورغم كبريائه جلس.. مهزوما لذلك الأ 
جلس.. لا ينظر لماء ولا هما ينظران له.. فقط ينظر للنيل؛ الذي لايستطيع 

الاستمتاع به OV‏ من تلك القضبان الحديدية للسور.. OY‏ ذلك المقعد- 
ككل المقاعد ‏ مصمم بحيث لابد له من أن ينظر من أسفل.. من خلف 
تلك القضبان.. 

كانت (دنيا) تتصل به من الحين للحين.. تطمئن عليه كنوع من أنواع 
تأدية الواجب.. شعر أنبا أدركت أخيرا ما أدركه هو بعد العملية مباشرة.. 
هو يحمل من المسئولية والاحتياج ما لا طافة ها به.. لكن برومانسية النساء 
لا يدركن ما يدركه الرجال بعقوفم مباشرة.. لن تستطيع التحمل.. العلاقة 
القصيرة انتهت» ULL‏ وتطلعاتها ورومانسيتها.. كل شيء ينتهي؛ لکن 
ببطء يكفي لكي لا يتألم أحد فيهما أكثر مما ينبغي.. فقط تظل مشكلة أن 
حتى تلك الصديقةء التى يحتاجها OW‏ بشدة.. غير موجودة OW‏ نقط 
YY‏ شاركت الحبيبة نفس الجسد.. وهذا ظلم.. 

حمد ربه أنه اختار أن يأخذ أهله في مرحلة مبكرة.. حمد الله أنه رحمهم من 
تحمل ابن شبه معاق طوال حياتهم.. حمد الله أنه لم يشعر باليتم إلا في ALL‏ 
قليلة» وعندما مانت أمه بالتحديد.. لكن بعد ذلك. وبتلك النقود الحائلة 
التي تركوها في الميراث والتعوضيات والتأمين» ضمن مستقبله لعشرين 
سنة مقبلة.. فقط بقي عليه سئة» حتى يصل لسن الثامنة عشرة» ويفتح 
البنك اعتهاده لأنه وصل لسن الرشد.. 

ضرب الحواء وجهه بشدة» فشعر بالحياة قليلا.. حاول أن يبتسم Ny‏ 
يلقي دعابة؛ لكن لم يجد بداخله الروح» لذا نظر ل(عبد الحميد) قائلا ني 
طجة جادة: 

- (عبد الحميد).. هات سيجارة.. 

نظر له (عبد الحميد) في شفقةء فنظر له (ب) بصرامة.. لا يريد تلك 
النظرة أن تبدو على وجه أحد من أصدقائه.. قالت (سارة) في قلق: 

- ليه كده.. أنت قلت إنك بتكره كل اللي بيشربوا سجاير.. هتشرب ليه؟ 

لم ينطق بكلمةء في حين ناوله (عبد الحميد) سيجارة في هدوء وهو 
يقول ل(سارة): 

ماتحاوليش معاه.. هي لا بتطلب بتطلب.. ولو منعناه هيروح يجيبها 
من برة.. 

قالت (سارة) في حنان أمومي: 

- لا... مش هايقدر يروح يجيبها.. 

نظر لها (عبد الحميد) في لوم فأدركت أن كلمتها غير ملائمة تماماء في 


حين ل يبدو على (ب) أنه سمع وهو 
يأخذ السيجارة» وأشعلها بقداحة (عبد الحميد)» وهو ينظر ل(سارة) 
متحدياء ويبسحب نفسا عميقا.. 


ورغم كل التوقعات. ونظرة (عبد الحميد) الساخرة» إلا أنه لم يسعل» 
dy‏ يبد حتى أنه تأثر بشي».. 

نظرته أعطت (سارة) إجابة سؤاها في صمت.. 

أنه بدأ يكره نفسه.. 

نظر (ب) للسيجارة متأملا لحظات. بعد أن أخذ AST‏ من نفس» ثم قال 
مهدوء: 

- تفتكروا السيجارة بتحس بأيه لما احنا بنولع فيها ونقعد نسحب من 
مؤخرتها كده؟.. مش ده تحرش برضه؟.. 

ورغم كل تلك الكآبةء ضحك (عبد الحميد)ء وابتسمت (سارة).. 

واستعاد (ب) lt gr‏ ولو صغيرًا من شخصيته.. 

ابتسامة!.. 


نظرت (He)‏ ل(ج)» الذي كان يجلس منتظرها في ذلك الكافيه.. 

في كل مرة تراه فيها تشعر بدقات خفيفة تعلو في قلبهاء وهي حتى الآن 
لا تستطيع أن تدري ها سببا.. 

جلست جانبه وليس أمامه تلك المرة» فابتسم دون أن يعلّق» لتقول هي 


محاولة تخفيف الجو: 
- هو انت دايها بتيجي قبل كده؟.. انا النهارده بالذات جيت بدري 
عشان اسبقك.. 


ابتسم ابتسامته الحانية» التي؛ رغم كل شيء» مازالت تراها ساحرة؛ وهو 
يقول: 

- انا دايها باجي قبل معادنا بنص ساعة.. عشان افضل احلم بيكي خد 
ماتيجي.. 

رغم أن كلامه يبدو مبالغا فيه إلا أنها تصدقه» لأنه يقوله Oleh‏ حقيقي. 
فابتسمت في حجلء ثم تذكرت ما أتت من أجله. لتتنحنح قائلة: 

- نتكلم جد بقى.. 

نظر ها بتركيزء فقالت: 

- احنا الدنيا بيننا بدأت يبقى فبها تنشئة كتير.. وانت عارف ان خطوبتنا 
خلاص فاضل عليها يومين.. انا مااعرفش حاجة علك وعن ماضيك.. 
وبالتالي مش فاهمة أنا باضايقك في ايه ومش باضايقك في ايه.. فأنا مش 
هامشي من هنا غير لما تفهمني.. غير لما تقول لي كل حاجة صغيرة عنك.. 
عشان نعرف نحل كل حاجة.. 

هم بالكلام» فقالت قبل أن ينطق: 

5 وده آخر کلام عندي.. ده حقي.. ولازم أعرف.. 

صمت وهو ينظر للارض لحظات, ثم قال بابتسامة» لم تفهم معناها: 

- أنا بس كان نفسي أحكيلك بعد أول يوم في شهر العسل.. 

أومأت برأسها أن لا في dF‏ وقالت: 

- ماينفعش.. فرضنا انك اعترفت لي انك كنت سفاح أو حرامي مثلا؟.. 
ضحك في سخرية» فصاحت فيه: 

- مش تتريق UL Se‏ فعلا لازم أعرف.. 

ثم قالت بغيظ: 

- وأول حاجة لازم أعرفها.. انت عرفت ازاي اني كنت هانتحر؟.. 
انتهى من ضحکته» ثم نظر ها نظرة تعشقهاء وقال بهدوء: 

- ماشي يا ستي.. أنا هاحكي لك كل حاجة.. بس بشرط انك 


ماتز هقيش.. 
ابتسمت في ثقة» فقال هو: 


- وعشان أقول لك عرفت ازاي.. لازم أحكي لك كل حاجة من 
الأول.. 


نظرت إليه» لا تستطبع أن تمنع تلك اللهفة التي تتصاعد بداخلها.. 


فأخيرا.. ستعرف كل شي».. 
¥ * * 
صعد (أ) للسطح في سرعة» ليجدها واقفة تستند على السور وتضحك 


له.. 
تلك الضحكة التي تحتوي كل أحزانه في ثوان.. 
كانت السماعات تصدر تلك الموسيقى الحزينة» التي كان يسمعها في 


شقته 


الأمل.. والألم.. 


AY 


كانت الشمس قد oly‏ تميل للغروب. فأضفى للمكان سحرا لا 
يقاوم.. 

كعادتها.. تخلق السحر أينا وجدت.. 

اتجهت إليه بخطوات واثقة» فابتسم وهو يقول: 

- ايه سبب الوهم اللي حاصل ده؟.. 

قالت وهي تسحبه من يده مسرعة به للسورء فقال ساخرا: 

هترميني من فوقيه أخيرا؟.. 

جعلته يسند على السور بحنان ورفق» ثم وقفت أمامه قائلة بابتسامة: 

- أولا.. آنا عاوزه أقول لك حاجة» مش عارفة ليه شكلك نسيتها.. 

ومالت عليه وقبلته في فمه قبلة طويلةء ثم قالت بعشق: 

- أنت جوزي.. أنت كل حاجة ممكن أكون حلمت بيها ولسة هاحلم 
بيها.. انت مش عارف انت عملت فيا ايه؟.. انت جيت لواحدة بتموت 
وخليتها عاوزة تعيش وعندها أمل... انت مش شايف نفسك مهم ازاي 
عندي.. هافضل كل يوم اثبت لك ده لحد ماتقتئع.. احنا قدامنا العمر كله.. 

ابتسم بحنان» فقالت هي: 

- تاني حاجة.. احنا هنعزل هنا.. في شقني أنا.. عشان ماينفعش تفضل 
قاعد في نفس المكان اللي حصلت فيه كل حاجة وحشة في حياتك.. انت 
حكيت لي على كل حاجة حصلت لك.. وكلها حصلت لك في الشقة دي.. 
ماينفعش نفضل عايشين فيها وكل ركن فيها بيفكرك بمأساة.. لازم مكان 
جديد.. لازم تبدأ صفحة جديدة فعلا مع نفسك.. ومعايا.. عشان كده 
هننقل هنا في الشقة الصغيرة دي.. والسطح ده يبقى بتاعنا احنا بس.. كفاية 
وجع عشان خاطري.. 

أعجبته الفكرة» وتعجب من أنها لم تخطر بباله من قبل» في حين أكملت 


NAA 


هي بئفس الحماس: 

- أنا وأنت مالناش غير بعض.. وانت مش عارف يعني ايه البنت متنا 
لما تلاقي واحد فيه كل اللي بتحلم بيه.. رجولة وعمق وعشق ورومانسية.. 
انك بتفهمني من غير ما اتكلم.. انك حتى في عصبيتك حنين fe‏ انك 
محسنني أنك أبويا وأخويا وجوزي وابني.. البنت مننا لما بتحس أنها لقت 
فارس أحلامها.. بتفضل طول عمرها كل اللي بتفكر فيه ازاي تسعده.. 
ازاي ترضيه وتجيب له النجوم لو يطلبها.. بس.. تلاقيه.. 

صمت li‏ وهو يتأمل كل تفصيلة فيها.. ضحكتهاء غضبهاء عفويتهاء 
وعقلانيتهاء براءتبا وعمقها وسذاجتها.. 

يعشقها JS‏ تناقضاتها.. 

إنها كل ما حلم به أيضا.. 

قالت هي» تكمل ما بدأته: 

- فانا هاتفق معاك اتفاق.. 

نظر ها مبتسماء لتقول هي بخجل من نظرته العاشقة: 

- انا مش هامشي.. ولو في أي إحساس بالبعد أو أني ممكن أهرب.. 
هاقولمولك.. انسى كل الحاجات الوحشة.. وافتكر أني وعدنك أني 
هاريحك واقول لك كل حاجة.. فهاتخافش.. وثق فّ قوي.. وانا والله وعد 
هاقول لك على كل إحساس صغير هاحسّه.. ماشي؟ 

قال هو وهو يرفع حاجبه بتحد: 

- في مقابل؟ 

قالت هي بضحكة مشرقة: 

- في مقابل أنك تفضل تحبني زي ماانت بتحبني.. ده أساسي.. 

ثم أكملت بہمس: 

- بس الأهم.. انك تستحملني الفترة اللي جاية وتراعيني قوي.. وتاخد 
بالك على ابننا قوي.. 

نظر ها الحظات في عدم استيعاب» فقالت هامسة ودموع الفرحة تتلالاً 

أنا حامل.. 

انتفض جسد (أ) وهو يعتدل في وقفته» وينظر لها بذهول» فضحكت 
هى لتقول بسعادة: 

3 أظن مافيش أكتر من ده إثبات اني هافضل معاك العمر كلّه.. الت 
لبست يا معلم!.. 

لم يصدق» وداخله فرحة طاغية» جعلته يحملها ويدور بها حول نفسه. 
وهو يصرخ في سعادة؛ فضحكت هي بصوت عال» ثم صرخت فيه: 

كفاية.. أنا دخت.. 

أنزها أرضا وهو يضحكء لتقول هي بصوت لاهث: 

- والدوخة للحوامل مأساة.. ممكن تلاقيني رجّعت في وشك دلوقتي 
حالا.. 

ضحك بصوت أعلى» وقال: 

أنا باعشقك.. 

لتذهب هي وتضع رأسها على كتفهء وتحتضنه بحنان قائلة: 

- وأنا باموت فيك.. 

ضمها له أكثر. وأغمض عينيه» تارکا كل إحساس رائع يتخلله بهدوء 


شديد.. 
شعر أن حياته كلها.. بكل ماعر به.. كان يجهزه لتلك اللحظة فقط.. 
ليجعله يعرف قيمة تلك اللحظة.. 

ظلا هكذاء حتى هدا قلباهماء فتركت حضنه لتنظر له» لیقول هو بحماس 
غامزا بعينيه: 

- ايه رأيك أتجئن آخر مرة؟ 

قالت له بقلق لا تدري مصدره: 

- يعني أيه؟ 

ذهب هو مسرعاء ليقفز فوق السورء ويحاول الوقوف عليه» فصاحت 
هي فيه تلك المرة: 

- انت بتعمل أيه؟.. انزل.. 

قال هو» وهو يضحك: 

- ماهو أنا لازم أحتفل.. النهارده عرفت أني هابقى آب.. 

ونظر ها بحنان مكملا: 

- وأول مرة مااحسش بوجع بجد.. 

قالت بقلق غريب: 

- بس انزل بس» عشان أنا خايفة عليك.. 

ضحك هو بسعادة» وهو يترئح فوق السور محاولا إيجاد نقطة اتزان» 
ثم قال: 

- أمال فين أيام زمان لا كنتٍ بتمشي على السور من غير خوف؟.. 

قالت بخوف حقيقي» وهناك شيء داخلها يقول إن الأمور لن تسير على 
مايرام: 

- ماكنتش لاقيتك.. 

نظر لها الحظات, متذكرًا ذلك ال موقف عندما كان معكوسا.. نظر ها بعين 


yay 


تقطر عشقاء وقال: 

- أنا بحبك قوي.. 

نظرت له بحتان... 

ذلك الرجل الذي جعل كل شئ سهل وبسيط.. 

رجل عرفت معه أن كل ما كانت تحلم به في حياتهاء موجود في ابتسامة 
رجل vide‏ 

هو لا يعرف قيمته.. 

علمته الحياة أن ينسى كل شئ عنه ويعافر في درئ المصائب التي تبط 
على رأسه كل يوم.. 

لكنهالم تعلمه أن يدرك أنه رجل قوي يحارب كل يوم من أجل اسعادهاء 
وتشعر في حضنه أنها أضعف من ريشة... 

رجل ym‏ يضحك ها ويتشبث بها كطفل ضائع يحتمي بأمه... 

لم تمنع نفسها من ابتسامة حنان» وهي تنظر له وهو يحاول أن يقف دون 
أن يهتز مثلهاء بسعادة طفل برئ وجد تحد في لعبة جديدة... ثم ينظر لها 
بحنان Gall‏ كلّة شاردا في عينيها القلقة والحنونة.. 

نظرت له لحظات بعشق ثم.. 

م يجد مركز اتزان من شروده.. 

لذا.. وسط نظرتها العاشقة.. وجدته يختفي من أمام أعينها.. 

يميل جسده للوراء؛ وهو يلوح بيده في محاولة للاتزان.. 

لكنه لم يفلح.. 

نظر لها بذعر لحظات.. مد يده كي تمسكه» لتتحرك هي محاولة اللحاق 
به لکن لم تكن سرعتها كافية.. 

وهوى.. 

بتلك القسوة.. هوى.. 

كان هناك أمامها في لحظة.. ثم أختفى.. 

بتلك البساطة القاتلة.. 

سمع صرختهاء لكته لم يفهم معتاها.. 

مرت حياته كلها أمام عينيه في ثوان معدودة» وتوقفت كلها في النهاية 
عند صورتها.. 

ورغم كل شيء.. 

أبتسم.. 

* * * 

ثم يسأل نفسه السؤال الأهم.. 

هل تريد أن تحلق حقا؟.. 

هل تريد أن تشعر كأنك طير بلا أي قيود أو جاذبية؟ 

أم أنك تريد تلك النهاية السوداء؟ 


¥ +“ 
السقوط الحر.. 
ما الجديد فيه؟.. 

منذ أن حلقت وأنت تسقط سقوطا حرا.. 


كل ماربيت عليه.. كل ماتعشقه.. كل أخلاقك وأحلامك و «كالك).. 
يتناقص تدريجيا حتى الحظة الاصطدام الأخيرة وهي الموت!.. 
#«#ن» 


yar 


تأمل وجهها في السطح» وهي تنظر له برعب. منادية إياه باسمه في 
دعر.. 

تأمل دموعهاء التي تتساقط من عينيها محاولة اللحاق به.. 

وكأن الدموع ستنقذه!.. 

لكنه لم يكن يريد تلك النهاية... 

كل ما ظل يبحث عنه هو ذلك الشعور بالسقوط الحر.. 

بالحرية والانطلاق وانتهاء الوجع.. 

لكنه شعر بكل شئ.. 

دون أن يسقط.. 

ألا a‏ الله على الدنيا الساخرة؟... 

ملا عينيه بوجهها الذي سحره.. 

ثم أغمض عينيه.. 

وهمس (بحبك؟.. 

dy‏ يدر بشيء بعدها.. 


قال (أسامة)» وهو یری دموع الطالبات؛ لكنه يتاجهلها عمدا وهو يعد 
المشاعر بيديه: 

- الاحترام.. الاحتواء.. الصراحة.. التضحيات.. الصفقة.. 

نظروا إليه في عدم فهم» فقال هو بسرعة:؛ لينتشلهم من تلك الكآبة: 

- هي دي المشاعر والحلول اللي بتقف قدام أي مشاكل في الدنيا.. 
اللي بتقف قدام مشاكل المرحلة الخامسة كلها.. ازاي تعرف تحترم مشاكل 

وعيوب اللي قدامك وماتحاولش تغيّرها.. ازاي تعرق تحتويه من غير ما 
تحسسه بالذنب.. ازاي تعرف تصارحه وتكون صادق معاه في مشاعرك 
السلبية والإيجابية.. وتعرف تضحي أو تتنازل عن ايه فيك عشان تعرف 
تسعده وتلاقي حل في العلاقة.. وازاي تعمل صفقة.. قصاد كل حاجة 
تضحي بيهاء هو هيضحي بحاجة في المقابل.. عشان تعرفوا توصلوا لنقطة 
تلاقي.. تعرفوا توصلوا لنقطة تفاهم.. 

وصمت قليلا وهو يقول في حماس: 

- الكلام سهل قوي على الورق.. بس تنفيذه من أصعب ما يكون.. أنا 
عارف أنكم دلوقتي حاسين أني عامل زي الشيخ اللي مهما اشتكيت ليه من 
مشاكلك. يقول لك لازم تصلي.. الحل تقليدي ومافيهوش جديد.. بس 
هي المشكلة اللي في زماننا دلوقتي أننا سينا كل ما هو تقليدي.. الحلول دي 
هي الخلاصة.. بس محتاجة اتنين بيحبوا بعض قوي» عشان يعرفوا يتعبوا 
للوصول للحلول دي.. ربنا خلق كل واحد فينا بعقده ومشاكله ووجعه 
وقرفه.. وخلقنا في مجتمع مقرف أكتر.. ماحدش بيتكلم.. ماحدش 
بيحاول يفهم.. فبنوصل لنقطة الفراغ.. أو نقطة الرجوع؛ عشان نرجع 
لنفس الدايرة GU‏ من المشاكل من غير ما نحل.. اللي مش هيعرف يعمل 
الحاجات دي بيستسلم للواقع بتاعه.. وبيستسلم لنتايجه. اللي عادة بتبقى 
ملل وفتور وكدب وخيانة وطلاق.. 

وقال في قوة: 

- أحب أقول لكم يا سادة أن كل اللي جرب حاجة زي كده وماعرفش.. 
يبقى هو مش عارف يحب.. لو الطرف التاني ماالتزمش أو ماحاولش 
أصلا.. يبقى الطرف التاني مابيحبش.. الحب الحقيقي هو الحب اللي كل 
الناس بتتعب فيه قوي كل يوم وكل ثانية.. عشان يعرفوا يوصلوا لنقطة 
تلاقي تخلي الحياة «شبه» حلوة.. OY‏ ببساطة شديدة.. الحياة عمرها مابتبقى 

حلوة.. بس بتبقى أحلى مع حد مدر وجودك في الدنيا.. 

ثم أخذ نفسًا عميقًاء قبل أن يقول: 

المرحلة السابعة هتبقى مختلفة UU‏ 

قاطعته إحدى السيدات الباكيات: 

- مرحلة سابعة ايه بقى.. مش باقي يا حبة عيني غير (ج) و(د).. 

ابتسم (أسامة)» وقال بهدوء: 

- المرحلة السابعة هي مرحلة النهاية.. إذا كان قعلا كل شيء هينتهي 
ولا هيكمل.. القرار ده من أصعب المراحل.. من أصعب الأدوات.. في 
ناس بتبقى جبانة جدا.. لدرجة أنها من تكمل حياتها كلها في علاقة جواز 
فاشلة عشان مش عارفة تقرر.. في ناس بتنفصل EN‏ مش عارفة أصلا 
تحارب.. المرحلة السابعة هي خاتمة المراحل كلها.. 

ثم غمز بعینه وهو يقول: 

- مش ملاحظين أن احنا طول الوقت بنتكلم عن (ج) من وجهة نظر 
(علا).. من إحساسها ناحيته؟.. انا اتسألت في محاضرة قبل كده سؤال 
مهم.. مادام (He)‏ هي البطلة.. ليه ماتبقاش هي (ج).. أو يعني نرمز ها 
هي بالحرف.. ليه مصممين نرمز للشخص اللي مش عارفين حاجة عنه 
بال حرف (ج) كأن هو بطل الحكاية.. 

ثم أكمل: 

- المرحلة السابعة بطلها هيبقى (ج) بس.. وهنعيش الدنيا من وجهة 

قال أحد الطلاب: 

= بس احنا ماعرفناش حكاية أم (د) أيه؟.. 

ابتسم (أسامة) ابتسامة خبيثة وهو يقول: 

- مش انتم اللي قلتم إنكم زهقتم منه ومش فاهميئه؟.. انا هار حمكم منه 
المرحلة دي عشان نركز في المهم.. 

كتموا غيظهم الشديد تلك GAL‏ ربها لاقتراب النهايةء فقال (أسامة) 
ناظرا لساعته: 

- فاضل نص ساعة من المحاضرة.. عدى خمس ساعات ونص.. 
ووصلنا للنقطة دي.. لأهم قرار في القصص.. (علا) لما تعرف كل حاجة 
عن (ج).. هتكمل ولا لا 

كان يحاول أن يضفي أكبر قدر من الحاسة والتشويق» لكنه وجد 
وجوههم مازالت عابسة» بل وتريد الخلاصء شعر بذلك الخوف الغريزي 
الذي يأتيه في نباية كل محاضرة.. هل استفادوا حقاء آم يشعرون الآن أن كل 
أمواهم ذهبت هباة؟.. 

قال» وهو يكتب على السبورة تحت كلمة (هيبتا): 

المرحلة السابعة والأخيرة.. النهاية.. 

* * ¥ 

۷ هيبتا 


لم يكن يتخيل أنه سيحكي كل شيء بتلك البساطة.. 

لا يدري لاذا؛ لكنه كان يتخيل أنه سيحكي سره هذا في موقف رومانسي 
أكثر.. وسط تحضير ملائم وموسيقى هادئة.. وتشويق أكثر.. 

نظر ل(علا)؛ التي مازالت ترتدي حجابها الرقيق؛ بعينين واسعتين 
تتأمله. منتظره منه أن يحكي.- 

قال بسخرية؛ مدركا أنها محاولة فاشلة: 

- مش عاوزاني ارسم لك حاجة طيب؟ 

نظرت له نظرة صارمةء فابتسم في هدوء.. 

إنه حتى لا يعلم من أين يبدأ.. 

نظر ها لحظات ثقيلة.. 

هناك أشياء تحسها من داخلنا... مصدرها مجهول ولا نقهمها.. 

ذلك الشيء أخبره أن (علا) ليست هي الفتاة التي يريد أن يحكي ها.. 

هناك شيء ما.. غير صحيح.. 

لکله يراها زوجته.. 

رأى فيها ما سحبه من دنياه كلهاء وجعله يريد أن يخطفها آیا كان الشمن.. 


لكن شيئا ما ظل يلح عليه.. أنها ليست هي من يستطيع أن يأتمنها على 
ek‏ 

لكنه dS‏ نفسه.. 

نظر هاء ناسيا كل خاوفه» وهو يشعل سيجارة فنظرت له لائمةء GY‏ 
وعدها ألا يغرب سجائر أمامها ثانية. لكنه لم بهتم» وقال بېدوء» لیخرج 


صوته عميقا |S‏ اعتاد: 
- انا عاوز أحكي لك شوية عن أمي.. 
* *“* 
قال (أسامة) بصوت عال: 
- النهايات... والبدايات... 
# * * 
قال (ج) بصوت متزن: 


- أنا أمي الله يرحمها.. كانت أعظم أم في الدنيا.. انا عارف ان كل الناس 
بتقول كده على أمهم.. بس آنا أمي كانت مختلفة.. كانت بتعاملني غير آي 
حد.. أمي وهي شابة كانت تربيتها صعبة قوي.. عايشة في بيت متحفظ.. 
مش عارفة تعيش حريتها.. مش عارفة تفهم أصلا يعني ايه قيود.. كانت 
عايشة في بلد من يتوع الفلاحين» مش فاكر هي ايه بالظبط .. المهم.. هربت 
من البلد مع واحد بتحبه.. وكانت علاقة ا لحب دي اتولدت في ظروف بلت 
كلب.. بس حبوا بعض قوي.. لقوا نفسهم في بعض.. وعلى أيام أمي؛ كانت 
الدنيا صعبة قوي من حيث تعريفاتهم للقيم والأخلاق والحاجات دي.. 

تنحنح ثانية ثم أكمل: 

- المهم يعني.. هربت مع حبيبها ده.. سافروا يرة البلد خالص.. راحوا 
أمريكا وقعدوا هناك تلت سنين في قمة العشق.. هي اتعلمت في جامعة 

هناك.. وهو كان أكبر منها فاشتغل شغلانة كويسة.. في السنة الرابعة بعد 
ماتخرجت.. سابها.. من غير أسباب.. من غير أي حاجة.. سابها.. اداها 
فلوس كتير قوي وقال ها ترجع مصر.. رجعت وهي متدمرة.. عشان 
تكتشف وهي في مصر beh‏ حامل.. 

وأشار لنفسه ياسما: 

اتسعت عينا (علا) في دهشة غير مصدقةء فقال هو بسرعة: 

- هما كانوا متجوزين هناك.. انا مش ابن حرام يعني ماتقلقيش.. 

قالت له: 

- أكيد آنا مش قصدي كده.. انا مستغربة أني مااعرفش أي حاجة 
خالص كده.. 

تنحنح (ج) قائلا: 

- المهم.. وهي بتولدني حصلت مشاكل مش عارف ايه هي.. وعرفت 
أنها مش هتخلف تاني.. بدأت تعيش حياتها واشتغلت بشهادتها اللي من 
برة» وهي بتراعيني وبتكافح معايا وبتعشقني.. كل حياتها كانت لي بجد.. 
لحد ما قابلت راجل متدين حبّها قوي.. عرف ظروفها كلّها.. وأصر أنه 
يتجوزها.. وهي حبته جدا.. فوافقت.. وصاحبتها كانت جنبها شقة 
فاضية» فأخدوها إيجار قديم.. عشان أكبر أنا في بيثة صحية جدا.. والراجل 
بيعاملني كأنه أبويا فعلا.. أنا بحبه لحد دلوقتي وباحترم ذكراه جدا.. 
وعايش من خيره الصراحة.. الله يرحمه.. 

قالت في خفوت: 

الله ير حمه.. 


أكمل (ج)؛ وهو مازال يشعر أنه يحكي للشخص الخطأ: 


- لحد ما بقى عندي A‏ سئين؛ وكنت ساعتها بحب بنت الجيران زي أي 
طفل.. كان اسمها (مروة).. المهم. a‏ 0 
منتحرة.. قطعت شريانها بسكينة.. 

شهقت (علا) في ذهول» ثم تحولت GAM‏ لشفقة: في حين أكمل هو 

- خد دلوقتي ماحدش عارف هي انتحرت ليه.. ممكن عشان جوزها 
كان ملتزم شوية وفرض عليها قيود كتير قوي.. ما كانتش بتنزل ولا عارفة 
تفكر بحرية.. وهي واحدة الحرية بالنسبة ها حياة.. ممكن عشان مش عارفة 
تنسى أبويا لحد دلوقتي.. المهم.. الراجل فضل يعاملني معاملة كويسة جداء 
وفضل بيعاملتي زي ابنه» لحد ماانجوز GU‏ وخلف من مراته ولد وبتت زي 
العسل.. والعيشة بدأت تستقر.. سافروا للسعودية أسبوع» عشان وهم 
راجعين تقع بيهم الطيارة.. ويستشهدوا كلهم.. 

شهقت (علا) مرة ثانية» شهقة آلمت (ج) أكثرء فقال بسخرية يتقنها 
عندما fly‏ 

- انا نحس قوي Ul‏ عارف.. 

ربتت على يده في شفقة» فأبعد يده OY‏ يكره الشفقة» وقال ناظرا لها: 

- ودي إجابتي عن سؤالك.. ازاي عرفت انك انتحرتٍ قبل كده.. 
انا وانا صغير كنت بشوف عين أمي كل يوم ومش عارف هي حزيلة قوي 
ومخنوقة قوي كده ليه.. الكسرة اللي في العين اللي ماحدش يعرف يوصل لما 
إلا اذا كان مات قبل كده أو جرب الموت قبل كده.. شفتك.. GIS‏ شفت 
عين أمي قدامي.. حتى في رسمتي ليكي على المنديل.. كنت بارسمها هي.. 
مش أنت.. 

ابتسمت في حزن» وهي SIS‏ وجهه وهو برسم ذلك الرسم.. 

* * ¥ 


نظرت (مروة) لذلك العريس الذي جاء لها من طرف أحد الأقارب 


من بعید... 
في حياتهاء لم تعرف الا كيف تكون طبيعية... 
أحلام بسيطة... 


التفوق الدراسي» ثم الجامعي. الالتزام في الدين» العمل... انتظارا 
لتلك اللحظة التي أشعروها أنها أهم من الحياة ذاتها.. 

أن تجلس أمام عريس يبدوا مرتبكاء يبدو عليه الطيبة والحتان... 
يصلي... ويعمل مهندسا في شركة كبيرة... 

لا تدري BU‏ تذكرت (د).. وكيف تمنت أن تعود لأيام البراءة وعدم 
التفكير في كل المسئوليات التي ما أن تنتهي من واحدة يظهر لك الاف 
المسئوليات الجديدة التي تثقلك... 

لكنها نظرت للعريس متجاهلة أفكارها وذكرياتها... وابتسمت.. 

شعرت بقبول بسيط له» جعلها تنظر لأمها في نظرها فهمتها أمها على 
الفورء وابتسمت في ارتياح.. 


معلنة بداية دائرة جديدة في حياة (مروة)... 
*% * * 
قال (ج) في ابتسامة: 
- كملت دراستي عادي جدا.. الورث اللي سابه أبويا والتعويض 
والتأمينات كانوا باسمي أنا وأخواتي... ولأن اخواتي ole‏ معاهم ورت 
انا الجزء الأكبر.. تحت رعاية آم (مروة) لحد ما أبلغ ال١٠‏ سنة.. الدنيا 
بالنسية لي ساعتهاء عشان سني ماكنش مستحمل اني أفهم قوي.. الدنيا 
كانت بسيطة.. كونت في المدرسة أصدقاء كتير قوي وكنت بالعب كورة 

حلو.. لحد ما لقيت أن في حاجة واجعاني قوي.. عشان بعد الكشف.. 
يطلع عندي ورم حميدء بيضغط على العمود الفقري بين الفقرة الرابعة 
والخامسة.. 
# * * 
تأملت (Lia)‏ ذلك الشاب الذي ينظر ها دائها... 
كانت تعشق الرسم.. لذا دخلت كلية فنون جميلة... مصممة أن Vag‏ 
حياة جديدة بعد ذلك الجرح الذي سببته ل(ب).. أو سببه هوها... 
لم تفهم حتى الان كيف لم يقدّر ظروفها.. 
كيف أغلق كل شئ في وجهها وتركها في لحظات قليلة.. لم يساعها 
بعدها أبدا.. 
كانت تبكي طوال الوقت من ذلك الألم في قلبها.. 
نها تعترف انها شعرت ببعض الراحة.. 
(ب) كان به الكثير على أن تتحمله واحدة لما أحلام مثلها.. 
طردت تلك الأفكار من رأسهاء عندما وجدت ذلك الشاب يتجه اليها 
في تردد.. وويقف أمامها قائلا: 
- ازيك؟... انت أول سنة؟ 
أومأت برأسها أن نعم» وهي تبتسم.. 
ابتسامة نسيت كل شئ عن أحلامهاء ومتذكرة فقط كم تتشابه ابتسامة 
ذلك الشاب بابتسامته.. 
le)‏ 
مثيرة مشاعر لا تدري عمقها... 
¥ £* * 


وأكمل (ج) بابتسامة» LIS‏ يتذكر قترة لطيفة وهو يشعل سيجارة 
أخرى: 

- عملت العملية عند دكتور مشهور قوي.. قعدت في المستشفى شهرين 
تقريبا.. وحصل ان الدكتور أصاب أحد الأعصاب الطرفية. 

ثم LEIS ST‏ يسمّع من كتاب قراءة: 

_ #فأصاب الطبيب الأعصاب الطرفية اليسرى» مما أدى إلى الشلل في 
عضلات الساق اليسرى».. أنا حافظ التقرير ده.. 

نظرت له في عدم فهم؛ ثم قالت في استنکار 

- انت قصدك انك بتعرج؟.. 

نظر ها وهو يتوقع منها ذلك السؤال.. فالآن قد تدرك هي لاذا يصر 
[lo‏ على التواجد قبلها في المكان.. تدرك لماذا عندما تقترح عليه أن يتمشيا 
قليلاء كان يرفض بشدةء متعللا بمثات الحجج.. كيف عندما كانت تركب 
معه العربة ينزها في الكانء ثم يتعلل أنه سيركن العربة وياتي.. رغم أن 
العرجة كانت غير ملحوظة على الإطلاق» لكنه كان بخشى ذلك بشدة.. 

لا تعلم ان يوم المطر ذلك. كان من أصعب الأيام لأنه كان dz‏ العرجة 
بشدة» وكان هذا ayy‏ أكثر من ما تتخيل هي.. لكنه نجح.. 

قال لها مبدوء: 

العملية دي كانت نقطة تحول في حياتي.. عارفة لما تعيشي حياتك كلها 
بسبب غلطة مش غلطتك؟.. المهم.. اتعرفت على ناس فرقوا معايا قوي» 
منهم تاني حب في حياتي (دنيا).. علاقة مااستمرتش ۳ أسابيع.. عرفت 
اني هاعيش عمري كله ناقص.. أو عاجز.. بدأت أشرب سجاير رغم أن 
كنت باكرهها.. وقعدت بالظبط خمس شهور مكتثب في بيتي؛ مش باعمل 
أي حاجة.. لحد ما أخدت قرار أني لازم أبدأ حياتي بجد.. دخلت تاني 
تالتة ثانوي.. كنت بحب الرسم قوي لأنه كان بيفكرني ب(دنيا).. فطول 

الوقت في البيت كنت بارسم وانا لوحدي.. كنت لاقي نفسي فيه قوي.. 
ولا تقعدي VE‏ ساعة مش بتعملي حاجة غير أنك ترمي.. بتعرفي تطوري 
نفسك فيه قوي فوق ما تتخيلي... لما تيجي ان شاء الله تزوريني هتشوفي.. 
بقيت رسام حلو قوي.. يعرف أرسم وانا مغمض عيني.. حسيت ان في 
حاجة واحدة أنا مش ناقص فيها.. بالعكس.. حسيت أني كامل ومختلف 
قوي عن كل اللي حواليا.. 


قال (أسامة) مكررا: 
- البدايات والنهايات... الدواير المغلقة.. 
# # # 

أكمل (ج): 

- كنت مكسوف قوي من عجزي ده.. أخحدت كورسات علاج طبيعي 
كتير قوي» لحد ما بقت العرجة شبه مش موجودة.. بس كنت باخاف دايا 
أا تفلت مني ومااعرفش اتحكم فيها.. فأعرج قدام حد.. بقيت اجتماعي 
جدا.. بقيت باحاول أعمل كل حاجة مش محتاجة مني حركة.. وصلت 
للقمة.. لقمة ثقتي في نفسي.. قمة تغلبي على وجعي المستمرء اللي كان 
بيفضل ليالي مش مخليني أنام.. عرفت أخلق لنفسي العالم الكامل اللي باحلم 
پیه.. 


ونظر ها بعشقه ls‏ قائلا: 

- ولقيتك.. 

وليكمل بہمس: 

- ومن ساعتها وانا مش عارف ألاقي نفسي غير معاك. . 
¥“ 


نظرت (سلمى) لكل شى حوها.. وهي لا تدرك abd‏ 

هل يدعي (أ) الأل الذي لا يطاق؟.. 

هل لا يعلم أنها يتيمة woh‏ وعاشت عمرها كله في تحمل فراقه هذا.. 
حتى وجدته؟.. 

كيف يسبب ها (أ) كل هذا الأ الغير منطقي!. 

هي لم تفعل شيئا.. 

كل ذنبها أنها أحبت شخص ضعيف.. 

لم يستطع هو أن يتحمل ألمها ووحدتها.. 

ابتسمت في سخرية وقالت لنفسها: 

- «ماكنش قد وجعي۲.. 

هل مرت شهور؟.. سنة؟.. ستتين؟ لا تدري... 

كل ما تعرفه أنها ترفض كل من يريدها زوجته.. 

تتظاهر أنها تحاول أن تعرفهم... لکن شئ ما مات» لا تستطيع أن تحبيه 
ثائية.. تلك الثقة ان الدنيا قد تكون أفضل.. أو أنها تستطيع أن تسلم قلبها 
لأي شخص اخر.. قد لا يكون «قد وجعهاه.. 

قد تكون تخطت حبها DS‏ لأنها لا تشعر Yi‏ تحبه على الاطلاق عندما 
استطاع أن يجرح بتلك القسوة. . 

لكنها لم تتخطى ذلك الألم الذي يأكل من روحها كل يوم.. 

نظرت للفيس بوك في نظرة شبه ميته وكتبت دون أن تدري: 

- ورقة في عرض البحر.. مكتوب عليها أنقذوني.. 

ثم تبتسم ساخرة.. عندما ظهرت في البريد الشخصي هاء ذلك الشاب 
الطيب المهتم أكثر من ما ينبغي» يقول في الرسالة: 


0 أيه الاستيت دي؟... طمنيني عليكي.. 

لتقول هي ساخرة: 

- مافيش يا بني ما تقلقش.. عجبتني بس فحطيتها. . 
ولا تفعل شيئا سوى أن تتذكر.. 


كم كانت حقاء مثل ذلك الولد الطيب.. 
الذي قد يكون متاسبا الان.. 
لأنه الاختيار المنطقي! 

*# ¥ « 
نظرت له (علا) لا تدري ما تقول.. 


هل صدمتها قصته لدرجة أنها أصبحت لا تعرفه؟ 

أقسم لنفسه أنه لن يخبر أحدًا عن قصة أمه الحقيقية تلك.. ليس خجلا 
ce‏ قدر أنه يدرك أن لا أحد سيفهمها غيره.. ذلك الأل المستمرء الذي 
يجعلك تموت مئة مرة في اليوم.. وتحاول أن تعيش أيضا كل يوم.. 

إنه الآن صفحة بيضاء أمامهاء كا طلبت.. عرفت OW‏ لماذا لا يعرف 
كيف يثق في البشر.. عرفت كيف يعرف كل شيء عنهم» لأنه عاش طوال 
عمره بعيدا عنهم يتأملهم فقط من بعيد.. يتأمل تلك الحرب العشوائية على 
أشياء تافهة؛ لا تزيد من طعم الحياة إلا طعم السطحية والسخافة.. 

نظرت له (علا) صامتةء وقد بدأت الدموع تملأ عينيهاء في إشارة غير 
لطيغة لقرارها.. 

KN * ¥‏ 
قال (أسامة): 
- كل علاقة بتعدي عليتا بيبقى ليها طعمها.. ليها جوها وشجنها 

وريحتها وأغانيها.. ووجعها.. اللي بيقول لك إن اللي بيحب كتير ده 
ماعرفش الحب.. يبقى غبي.. بالعكس.. ده عرف الحب بكل طعم ليه.. 
قلبه عرف يعني ايه يدق بمليون طريقة مختلفة.. بس للأسف.. عرف برضه 
يعني ايه انه يموت بمليون طريقة تانية.. 
#* # * 

ساد صمت ثقيل.. ربا أطول مما ينبغي وهو ينظر ها متأملاء في حين 
تنظر هي شاردة في اللا شيء» ولا تستطيع حتى أن تنظر له.. 

شعر أن كل ذلك السحرء الذي كان يميزه؛ كان له علاقة بغموضه.. 
شعر أنه ما كان ينبغي له أن کي أي شيء.. 

التفتت له أخيراء ثم قالت ودموعها تساب رغما عنها: 

- مش عارفة مااحبكش.. 

نظر ها في حذر» وقال: 

(علا).. فكري كويس وماتستعجليش.. 

ضحكت وسط دموعها وهي تقول: 

- مااستعجلش أيه؟.. انت كل اللي أنت عملته أنك أثبت لي أن انت 
الوحيد في الدنيا اللي مكن تفهمني وتراعيني قوي.. انك واحد رغم كل 
اللي فيه» OS‏ كل هه أنه يسعدني ويديني اللي أنا عاوزاه.. 

ثم نظرت له بضحكة وقالت: 

- أنا بحبك قوي.. 

شعر بثقل غير طبيعي ينزاح من على صدره» وأمسك بيديهاء ناظرا 
لعينيها نظرة تقدير لم ينظرها لأحد في حياته» قال بصوت خافت: 


- يعني انت هتستحمليني بعقدي دي؟ 


قفا 


قالت بضحكة: 
Ss‏ ما أنت تستحملني بعقدي الأول.. 


ابتسم في هدوء؛ ثم قال ها بحرص: 


- آخر Gob‏ عندك بقى.. 

نظرت له في تعجب. فقال tek‏ 

- لو خلفنا بنت.. لازم نسميها (رؤى).. آنا طول عمري باعشق الاسم 
د. 


ضحكت في سعادة» وأومأت برأسها أن نعم.. 
وشعر (ج) للحظات أن كل شيء سيكون على ما يرام.. وأنه سيموت 
بعد أربعين عاما في حضن تلك المرأة.. وأن الله قد اختار له أخيرا أن يكون 
مرتاحا من كل تلك الآلام.. 
*# * _** 


في الواقع لا توجد خاتعة.. فلکل نباية امتداد يبدأ به كل شئع.. 


وصمت (أسامة) تماما ناظرا هم.. 

نظر للوجوه المنبهرة؛ وال وجوه المستسخفة ‏ وال وجوه الراضية.. 

قالت إحدى الطالبات» في تعليق تكرر في كل المحاضرات السابقة: 

- يعني بعد كل ده.. )1( و(ب) و(ج) و(د) طلعوا شخص واحد؟ 

أومأ (أسامة) برأسه في هدوء» ثم قال: 

- بصوا على نفسكم في كل مراحل حياتكم.. وقولوالي مين فيكم فضل 
لحد دلوقتي زي ماهو؟ 

لم يرد أحد. فقال Gall)‏ 

- القرار.. (علا) قررت أنہا تكمل.. قررت أنها رغم كل الصعوبات 
والعقد اللي في حياة (ج) قررت تكمّل.. 

ثم قال بطريقة المحاضر العالم التي يعشقها: 

مشاعر البني آدم مننا.. عاملة زي صندوق مليان.. عشان يشيل 

حاجات جديدة لازم يرمي القديم. والعبقرية» انك تعرف تختار تحط ايه 
وتشيل ايه.. عشان الصندوق ما يتكسرشء أو يتقل لدرجة انك ماتعرف 
تشيله.. وتخسر كل حاجة.. 

قالت واحدة أخرىء في عدم تركيز لما يقوله: 

- يعني في الآخر كل دول بيموتوا؟.. كل اللي حصل هم ده.. وني النهاية 
بيموت في عز فرحته وراحته؟.. 

صمت (أسامة) لحظاتء ثم قال: 

- يمكن لما نحس قوي ML‏ حصل.. نعرف نلحق نفسنا.. ونعرف ان 
العمر كله مايستاهلش يعدي في لحظة وجع.. 

ثم قال ببدوء: 

- دلوقتي المحاضرة خلصت.. أي ملحوظات يا ريت نسلّمها لكتب 
الإدارة برّة.. نمرتي معاكم كلكم GY‏ واحد ني أي وقت عاوز يكلمني 
ply‏ في أي حاجة.. 

لم ينطقوا بكلمة» فابتسم بهدوء قائلا: 

- انتهى الوقت.. يا رب أكون أفادتكم ولو بحاجة صغيرة.. 

لوا أوراقهم جميعاء وبدءوا في الانصراف» وهم تحت تأثير الصدمة.. 
منهم من شكره بشدة. ومنهم من انصرف مسرعا.. حتى خلت القاعة 
LLL‏ فقال (أسامة) وهو يلملم أوراقه. ودون أن ينظر حتى: 

- هاتفضل باصص لي كده كتير. . 

WG‏ لذلك الرجل؛ الذي بدأ يغزو الشيب ced‏ ومازال جالسا وحده 
في القاعة؛ ليقول الرجل: 

- المرة دي كنت حاسك هتحن وتقوهم ان النهاية مش حقيقية.. 

نظر له (أسامة) تلك المرة» وقال بابتسامة: 


Ê 


- ماينفعش.. هترفع Ue‏ قضية لو عملتها.. 
* * * 

رفع طالب يبدو كبيرا في السن يدهء فضحك (أسامة) قائلا بهدوء: 

- مش أنت والنبي.. مش كل Yi pale‏ تعمل كده.. 

التفت رؤوس الطلاب لذلك الطالب المبتسم» الذي أنزل يده ثانية.. 

* * * 

قال الرجل بصوت هادئ: 

- كده أحسن.. انت عارف ان كده كل واحد فيهم هیر جع يحاول يصلّح 
الأمور مع مراته.. واللي يعترف بحبه لحبيبته.. واللي GE‏ من الموت قوي 
لدرجة انه ممكن يغير كل حاجة فيه عشان يلحق نفسه.. 

ثم أكمل ساخرا: 

OLS -‏ انت عارف ان النهايات المأساوية بتنجح أكتر.. وبتفضل في 
الذاكرة أطول.. 

أومأ (أسامة) برأسه وقال: 

A‏ للأسف.. مابنتعلمش غير بكده فعلا.. 

ضحك الرجل في وقار ثم نبض من كرسيه. ليهبط درجات السلّم في 
عرجة واضحةء بات لا يخاف من أن يظهرها على الإطلاق: وربّت على 
كتف (أسامة) قائلا: 

- سلم لي على مراتك.. 

ابتسم (أسامة) وقال بحنان: 


viv 


- وانت سلم لي على (رؤى).. وبنتك (سارة).. 

م يلتفت إليه الر جل وهو يلوح له بيده ثم بخرج تلك العصا ويفردها.. 
وينصرف متکئا عليها في هدوء.. 

ذاهبا لتلك الزوجة التي علّمته الحياة. . 

علّمته ال(هيبتا).. 

لكن بطريقتها الخاصة.. 


